ދިރިއުޅުން އަލިކޮށްދިން 11 – Esfiya – Dhivehi Vaahaka Site\nދިރިއުޅުން އަލިކޮށްދިން 11\n- by kudhoo - 35- September 24, 2020\nމާހިލްގެ ހިތައް އަރާނީވެސް ކީކޭ ހެއްޔެވެ. ލުމާ ލަދުގަންނަން ވެސް ފަށައިފިއެވެ. މިއަދަކީ އަނެއްކޮޅުން ހުރިހާ ސްޓާފުންގެ މީޓިންގ ވެސް އޮންނަ ދުވަހެވެ. މިކަންތަކަށް ފަހު އަނެއްކާވެސް މާހިލްއާ ކުރިމަތިލާން ޖެހުނީއެވެ. ދެބަޔަށް ވަކިން ހަދާފައިވާ ތަނެއް ހުރެ އެތަނުގައި ބޮޑު އަކުރުން ވަކިވާހެން ނަން އަޅައިފައި ހުއްޓާވެސް ލުމާއަށް ކުރެވުނު ކަންތަކުން އަވަހަށް އެތަނުން ނިކުމެގެން ދާންވެސް ހިތައް އެރިއެވެ. އެންމެންގެ ދިމާ ކުރުންތަކާވެސް ކުރިމަތިލާން ޖެހުނީއެވެ. ސައިގަޑީގައިވެސް މިއަދު ދެކަމެއް ނުކުރެއެވެ. އެންމެން ލުމާއާ ދިމާ ކުރީއެވެ. އެ ލިފްޓަށް އެރީ އަނެއްކާ މާހިލް ފެނޭތޯވެސް އެއްސެވެ. އެތަނުން އެކަކަށްވެސް އެލިފްޓް ތެރޭގައި މާހިލް ހުރި ކަން ނޭނގުނު ކަމީވެސް ނަސީބެއްތާއޭ ލުމާގެ ހިތައް އެރިއެވެ. މިއަދު ކައުންސިލިންގ ވެސް ރަގަޅަށް ނުދެވެއެވެ. ހިތައް ހަމަ މަންޒަރު ސިފަވާތީއެވެ. އަނެއްކޮޅުން އެންމެންގެ ދިމާ ކުރުންތަކާ ކުރިމަތިލާން ޖެހިފައި ހުރުމުންނެވެ. ތިއްތިވެސް ރަށުގައި ނެތީ ނަސީބަކަށެވެ. އަދި ތިއްތިއަށް ކިޔައި ދީފިއްޔާ ހެމުންހެމުންގޮސް ހަލާކުވެދާނެއެވެ.\nމީޓިންގ ރޫމަށްވަން ލުމާއަށް މިއަދު ހަމަޖެހިގެން ނުހުރެވެއެވެ. އަނެއްކާވެސް މާހިލްގެ ކުރިއްމަތީގައި ހުންނަން ވުމުންނެވެ. އެލިފްޓަށް އޭނާ އެރުމުން މާހިލްއަށް ހީވާނީ ކޯއްޗެއް ހެއްޔެވެ. އެކިއެކި ވިސްނުމުގައި ހުރި ލުމާގެ ނަމުން ދެތިންފަހަރަކު ގޮވުމުންވެސް އަޑެއް ނުއިވުނެވެ. އެންމެ ފަހުން ކައިރީގައި ހުރި ކުއްޖާ ލުމާގައިގައި ކޮއްޓާލިއެވެ. ހޭވެރިކަމެއް ލިބުނު ލުމާއާ ދިމާލަށް އެންމެން ބަލަހައްޓައިގެން ތިބުމުން ލަދުން ހުރި ތަނަށް ނުއޮހުރުނީ ކިރިޔާއެވެ. މީޓިންގ ފެށިގެން އެހާ ހސާބަށް ދިޔައިރުވެސް ކަންވީ ގޮތުގެ އެއްވެސް އެއްޗެއް ލުމާއަކަށް ނޭގެއެވެ. ލުމާ ހުރި ގޮތުން މާހިލް ގާތަށް ހިނިއަންނަ ގޮތްވިއެވެ. ނަމަވެސް ތަނުގެ ވެރިޔާގެ ހައިސިއްޔަތުން އެފަދަ ކަމެއް ކޮށްފިނަމަ އެންމެންގެ ކުރިމަތީ އަގު ހިނގައިދާނެތީ ހިނިގަނޑު އެތެރެއަށް ހިންދާލީއެވެ. އެންމެން ލުމާއަށް ބަލައިތަން ފެނުމުން މާހިލް އެހެން މީހެއްގެ ނަންކިޔެވެ. ލުމާއަށް ހީވީ ހަމަރަގަޅަށްވެސް މިއަދު އިރުއެރީ ނުބައި ކޮޅަކުން ހެންނެވެ. ހުސް ލަދު ގަންނަ ކަންތަކާ ކުރިމަތީލާން ޖެހުނު ދުވަހެކެވެ. ގަޑި ނިމުމުން އެންމެން ގެއަށް ދިޔައިރުވެސް ލުމާ އޭނާގެ ކޮޓަރީގައި ހުއްޓެވެ. އިރުގަނޑެއްފަހުން އެންމެން ނިކުމެދާނެހާ ވަގުތު ކޮށްފައި ލުމާވެސް ގެއަށް ދާން ނިކުތެވެ. އާންމުގޮތެއްގައި ލުމާއުޅޭ ބަޔަކީ ވަކި ވަގުތަކަށް ޑިއުޓީ އަދާ ކުރަމުންދާ މުވައްޒަފުން އުޅޭ ބައެއްކަމުން ލުމާ ނިކުތްއިރު އެއްވެސް މީހަކު ފެންނާކަށް ނެތެވެ. މަޑުމަޑުން އައިސް ލިފްޓަށް އަރާ ތިރިއަށް ދިޔުމަށްޓަކައި ފިތައް އޮބައިލިއެވެ. ލިފްޓްގެ ދޮރު ހުޅުވި ނިކުންނަން ދިޔަ ލުމާއާ އަނެއްކާވެސް ކުރިމަތިލާން ޖެހުނީ މާހިލްއާއެވެ. ” ކިހިނެއްވީ..މިއަދު މީޓިންގަ ވާނުވައިގައި ހުރިހެން ހީވަނީ… އަނެއްކާ ރަގަޅު ދުވަހެއްތަ…ބަލިނަމަ ވަޒީފާއަށް ސަލާމްވެސް ބުނެވޭނެ..” މާހިލް ބުންޏެވެ. ލުމާއަށް ބުނާނެ އެއްޗެއްވެސް ނޭނގުނެވެ. އިރު ކޮޅެއްކޮށްފައި ލުމާ ވާހަކަ ދައްކަން ފެއްޓިއެވެ. “ސާރ..އަސްލު އޭރު އެލިފްޓަށް އެރުނީ އޮޅުމަކުން..” ޖެހިލުންވެފައި ހުރެ ލުމާއަށް ބުނެވުނީ އެހާވަރަށެވެ. ” އެކަމާތަ…އެއީ މައްސަލައެއް ނޫން… އޮފީހުން ބޭރުގައި ސާރ ނުކިޔަސް ރަގަޅުވާނެ…ސާރ ކިޔުމުން ދެން ވަރަށް ދުރު ގޮތެއް އިހުސާސްވަނީ.. މާހިލް ކިޔާ..” މާހިލް އެހެން ބުންޏަސް ލުމާއަށް އެނަމުން ގޮވާކަށް ނުކެރުނެވެ. ” ކާކު މިއަދު ބަލާ އަންނަނީ…” މާހިލް އަހާލިއެވެ. ” ޓެކްސީއެއްގައި ދަނީ..” ލުމާ ބުންޏެވެ. ” ކޮބާ އެހެން ދުވަހު އާދެއެއް ނޫން މީހެއް އޭނަ ކޮބާ؟..” މާހިލް ބުނި އެއްޗަކުން ލުމާއަށް ކުޑަކޮށް ވިސްނައިލެވުނެވެ. ކޮންމެ ދުވަހަކު ލުމާގެއަށް ދާއިރު މާހިލް ބަލައިގެން ހުންނަނީ ހެއްޔެވެ. ” އެއީ ތިއްތި.. އަހަރެންގެ ބޭބެއެއް.. ބޭބެ މެރީކޮށްގެން ވައިފްއާއެކު އުމްރާއަކަށް ގޮސްވީ..” ލުމާ ބުންޏެވެ. ” އެހެންތަ… އެހެންވިއްޔާ އަހަރެން ލުމާ ގެއަށް ގެންގޮސްދިނަސް އޯކޭތަ…” މާހިލް އަހާލިއެވެ. އެކަމާ ދެކޮޅު ހަދަންވެސް ލުމާގެ ހިތައް އެރިއެވެ. ނަމަވެސް ކީއްވެ ކަމެއް ނޭނގެއެވެ. ބުނެވުނީ އާއެކެއެވެ. އެހާ ފަސޭހައިން އާއެކޭ ބުނެވުމުން ވެސް އަމިއްލަ ނަފްސަށް ހަޅޭލެވިއެވެ. މާހިލް ގޮސް ކާރުގެ ފަހަތު ދޮރުފަތް ހުޅުވައިލަ ދިނެވެ. ނަމަވެސް ލުމާ ކާރަށް ނާރާ މަޑުކުރިއެވެ. ” ސާރ.. އެހެން މުވަޒަފަކަށް ފެނިއްޖެއްޔާ އެމީހުން ހީކުރާނީ ކީކޭ… އަޅުގަނޑު ޓެކްސީއެއްގައި ހިނގައިދާނަން..” ލުމާ ބުންޏެވެ. ” އަނެއްކާވެސް..ސާރ ނުކިޔަސް އޯކޭ ވާނޭ… ދުނިޔޭގައި އުޅޭނީ ތަފާތު ވައްތަރުގެ އިންސާނުން..ބައެއް މީހުން ނުފެންނަ ތަންނަތަނުގެ ވާހަކަވެސް ހަދަހަދައިގެން ދައްކާނެ އަނެއްބައި މީހުން ފެންނަ ކަންތައްތަކުގެ ވާހަކަވެސް ހަދަހަދައިގެން ދައްކާނެ …އަނެއްބައި މީހުން އެ ފެނުނު ގޮތަކަށްވެސް ކިޔައިދީފާނެ.. އަނެއްބައި މީހުންއެކިޔައި ދީފައިވެސް އޭނާއަށް ހީވި ގޮތެއްވެސް ބުނެފާނެ.. އެކަމަކު އެހުރިހާ ކަމަކަށް ވިސްނައިގެން ދުނިޔޭގައި އުޅެން ބޭނުންވެއްޖެއްޔާ އެމީހަކު ކުރަން ބޭނުންވާ ކިތަންމެ ކަމެއްވެސް ނުވެވެސް ހިންގައިދާނެ…އަދި ބޭނުންވާ ކިތަންމެ އެއްޗެއް ނުލިބިވެސް ހިނގައިދާނެ…” މާހިލް ބުންޏެވެ. ވަށައިގެން ހޯދަން އިނުމަށްފަހު ލުމާ ކާރަށް އެރިއެވެ. ނަމަވެސް ނޭގޭ ބާރުމިނުގައި އޭނާގެ ހިތްތެޅެމުން ދިޔައެވެ. ކަޅުކުލައިގެ އެޕްރައިވެޓް ކާރު ގޭގެ މަގަށް މަޑު ކުރާ ވަގުތު ގޭގެ މީހަކަށް ފެނިއްޖެއްޔާ އަދި ކަންތައް އެހާ ބޮޑުވެގެން ދާނެތިއެވެ.\n” ފިރާޝް އަހަރެން ބޭނުން ވަޒީފާއަށް ދާން… ނުނިކުތީމަ އަޅުގަނޑު ހިންގާ ވަރަށް ގިނަ ކްލާސްތަކުގެ ދަރވަރުންނަށް ލިބޭނެ ގެއްލުމެއް އެއީ…އެކަމަކު މިހެދުން އަޅައިގެން ވަރަށް އުނދަގޫވާނެ އެކަން ކުރަން..” ޔުމާ ބުންޏެވެ. ” އެކަމާ ހާސްނުވޭ މިގޭ މަތީ ބައިގައި އަހަރެން ހުންނާނެ ސްޕޯޓްސް އަށް ޚާއްސަބައެއް ހަދާފަ.. ޔުމާ މިހާރު މަސައްކަތް ތިކުރަނީ ދެޖިންސް މިކްސް ކޮށްގެން އަހަރެންނަށް އެގޮތް ކަމަކު ނުދޭ… ޔުމާ ބޭނުންނަމަ ހަމަ މިހާރުވެސް ސްޓާޓު ކުރަންވީ…އޭރުން ހެދުމުގެ ކަންތަކާއިގެން ކަންބޮޑުވާކަށް ނުޖެހޭނެ..އަހަރެން މާކުރިންވެސް އައީ ތިކަމާ ވިސްނަމުން…އެހެންވެ މެރީ ކުރުމުގެ ކުރިންވެސް އަހަރެން އެތަން ތައްޔާރުކޮށްފިން… ” ފިރާޝް ބުންޏެވެ. ޔުމާ ވަރަށް އުފާވިއެވެ. އޭނާ އުންމީދު އިތުރުވެގެން ދިޔައެވެ. މިހާރުއެއީ އޭނާ އަމިއްލަ ތަނެކެވެ. އޭނާ ބޭނުންވާ ގޮތަކަށް ހިންގަން ލިބުނު ފުރުސަތެކެވެ. ހާސްފަށުން އެފަދަ ފިރިއެއްދެއްވީތި ޔުމާ ﷲއަށް ދުޢާ ކުރިއެވެ. އަދި ފިރާޝްއަށް ޝުކުރުއަދާ ކުރިއެވެ. ” އަހަރެން ލޯބިވެޔޭ އަހަރެންގެ ލޯބި އަނބިހާދެކެ..އިނގެއެއް ނޫ އެހެންވީމަ އަހަރެންގެ ލޯބިވާ އުފާވާނެ ގޮތަކަށް ކަން ކުރާނި..” ހެމުންހެމުން ޔުމާ ގައިގައި ބައްދާލަމުން ފިރާޝް ބުންޏެވެ.\nހަނާ މިރޭވެސް ފޯނުނަގައިގެން އެފްބީއަށް ވަދެލިއެވެ. ހުމޭޝް ބުނި ގޮތަށް ކަންތައް ކުރުމުންވެސް ހަނާއަށް ފެންނަނީ އެއްކަންތަކެވެ. ހަނާއަށް ފެންނަމުންދަނީ މާބަގީޗާއެއްތެރޭގައި ހިނިތުންވެފައި ހުރެ ހަނާ ހުމޭޝްއާއެކު ދުވާ ތަނެވެ. ހުމޭޝްގެ ވާހަކަތަކުން އެކަން ކުރުން އެއީ ރަގަޅު ގޮތް ކަމުގައި ވަންޏާ ހުވަފެނުން ކޮންމެވެސް އެއްސިފައެއްގައި ފެންނާނެއެވެ. އަނެއްކޮޅުން ހުމޭޝްގެ ފަރާތުން ހަނާއަށް ފެންނަމުން ދަނީ ހަނާއަށް ކުރާ ޤަދަރާ އޭނާއަށް އިތުބާރު ކުރާށޭ ބުނާފަދަ ބަސްތަކެވެ. ހުސްކޮށް ހުންނަން ބޭނުން ނުވާތީ ހަނާ ބޭނުންވަނީ ވީހާވެސް އަވަހަކަށް ދިރިއުޅުމެއް ފަށާށެވެ. އަނެއްކާވެސް ޔުއާން އޭނާގެ ފަހަތުން އަންނަންޏާ ޔުއާންގެ މަޅީގައި ބެހިގެން ހިނގައިދާނެތިވެސް ހިތުތެރޭގައި ބިރުވެރިކަން އުފެދިފައިވެއެވެ. ” ކައިވެންނަށް އަހަރެން އޯކޭ..” މެސެންޖާއިން ހަނާ ހުމޭޝްއަށް މެސެޖެއް ކޮށްލިއެވެ. އަދި ހުމޭޝްގެ ޖަވާބަކަށް އިންތިޒާރު ކުރަމުންދިޔައެވެ.\nހުމޭޝްމެން މިއަދު އުޅެމުންއައީ ޒުލޭޚާގެ އެދުމަކަށް އެގޭގައެވެ. މުނާންމެން އުމްރާއިން ނިމިގެން އަންނާތި އެމީހުނަށް މަރުޙަބާ ކިޔުމަށް ގެ ތައްޔާރު ކުރުމަށެވެ. ދާން ބޭނުން ނުވިޔަސް ފިރާޝް އޭނަ ނުދިޔައީ ވިއްޔާ ދޫނުކުރާނެކަން އެނގިގެން ދިޔައީއެވެ. ތަން ޒީނަތްތެރި ކުރިޔަސް އޭނަ ޔުއާން ހުންނަ ތަނެއްގައި ހުންނާކަށް ބޭނުމެއް ނުވެއެވެ. ހަނާ ޔުއާން ކައިރީގައި ހުންނަ ކޮންމެ ފަހަރަކު އޭނާއަށް ހަނާގެ ލޮލުން ފެންނަމުންދަނީ ވޭނީ ހިތްދަތިކަމެވެ. ޔުއާން ހަނާއަށް ކުރީ ކީއްކަމެއް ނޭނގެއެވެ. ނަމަވެސް ޔުއާން ފެންނަ ކޮންމެ ފަހަރަކު އެ ހިނިތުންވުން ފިލައި ދާތަން ހުމޭޝްއަށް ވަނީ ފެނިފައެވެ. މުނާންމެން އައުމުން އެރޭގެ ހުރިހާކަމެއް ނިމިގެން ހުމޭޝްމެނަށް ގެއަށް އާދެވުނު އިރު ހުރީ ބާރަޖަހަންވެސް ކައިރިވެފައެވެ. މަންމަމެން އަދި ފިރާޝްގެ ދެމަފިރިން އެތެރެއަށް ވަނުމުން ހުމޭޝް އަނެއްކާވެސް ބޭރަށް ނިކުންނަން ހިނގައިގަތެވެ. ” ދަރިފުޅާ މިހާ ދަންވެފައި ހުއްޓާ ކޮންތަނަކަށް ދާން ތި ނިކުންނަނީ… ” މަންމަ ކުރި ސުވާލާއެކު ޔުމާގެ އަތުގައި ހިފައިގެން ސިޑިން މައްޗަށް އަރަން ގޮސްގޮސްހުރި ފިރާޝްއަށް އެނބުރި ބަލައިލެވުނެވެ. އަދި ހުމޭޝްއަށް ޖެއްސުންކުރާފަދަ ނަޒަރެއް އޭނާގެ މޫނުމަތީގައި ވިއެވެ. ހުމޭޝްއަށް ވެސް އެނބުރި ބަލައިލެވުނީ މަންމަގެ ބަދަލުގައި ފިރާޝްއަށެވެ. ” މަންމާ! ދުރަކަށް ނުދަމޭ… ކުޑަކޮށް ދުއްވާލައިފައި އެބަ އަންނަން..” އެމީހުންގެ މަންމަ އާތިފާ އެއީ މާ ބޮޑު ކަމަކަށް ނަހަދާ އަވަހަށް ގެއަށް އައުމަށް ބުނެ އިގްބާލާއެކު ކޮޓަރިއަށް ވަންނަން ދިޔައެވެ. ދެމީހުންގެ ދެމެދު ބަދަލުވެގެން ދިޔަ ބަލައިލުން އެމީހުންގެ ދައްތަ މައިޝާއަށް މިފަހަރު ފާހަގަ ކުރެވުނެވެ. ހުމޭޝް ނިކުމެގެން އެދާތަން ފިރާޝްއަށް ރަގަޅަށް އެނގޭކަން މައިޝާ ދަނެގަތެވެ. ނަމަވެސް އެމީހުނާ ދިމާ ކުރުމުގެ ބަދަލުގައި މާހާ ނިދިފައި އޮތުމުން ކޮޓަރިއަށް ވަންނަން ހިނގައިގަތެވެ.\nހުމޭޝް ކާރު ދުއްވަމުންގޮސް ހަނާގެ މަގަށް މަޑުކޮށްލިއެވެ. އެއަށްފަހު ފޯނުނަގައި ޑާޓާ އޮންކޮށްލިއެވެ. ޑާޓާ އޮންކުރިންތަނުން ފުލުފުލުގައި އަޑުގޮވަން ފެށިއެވެ. ނަމަވެސް އެހުރިހަ އަޑެއްގެ ތެރެއިންވެސް ހުމޭޝްއަށް ޚާއްސަ ވެގެން ދިޔައީ ހަނާ ފޮނުވައިފައިން މެސެޖެވެ. އަވަހަށް މެސެޖު ހުޅުވައި ބަލައިލި ހުމޭޝްއަށް އުފާވެރިކަން އެމޫނުމަށްޗަށް ގެނެވުނެވެ. ވަގުތުން ޝުކުރިއްޔާޖަހާފަ ހަނާއަށް ފޮނުވައިލިއެވެ. އިރުކޮޅެއް ނުވެ ހަނާގެ މެސެޖެއް އަނެއްކާވެސް ލިބުނެވެ. އޭނާދައްކަން ބޭނުންވާ ވާހަކަތަކެއް ހުރި ކަމުގައެވެ. ހަނާ ބޭނުންވަނީ އޭނަގެ މާޒީ އޭނާ އިންނަން އުޅޭ މީހަކަށް ރަގަޅަށް އެނގުމަށެވެ. އެއަށްފަހު އޭނާ ބަލައިގަންނަނީ ވިއްޔާ ބަލައިގަތުމަށެވެ. ” ކޮންވާހަކައެއް… އަވަހަށް ބުނޭ..” ހުމޭޝް ލިޔުނެވެ. ” އަހަރެންގެ މާޒީއާ ބެހޭގޮތުން…” ހަނާ ބުންޏެވެ. ” މާޒީ ވެގެން ހިނގައްޖެ ކަމަކީ އެހާ މުހިއްމު އެއްޗެއް ނޫން… މާޒީ މާޒީއެއްގެ ގޮތުގައި ބާއްވާ…ދެން ވިސްނަންވީ މުސްތަގުބަލަށް…” ހުމޭޝް ބުންޏެވެ. ” ނޫން.. ބައެއްފަހަރު ދިރިއުޅުމެއް ފެށުމުގެ ކުރިން އެކަކު އަނެކަކަށް އެމީހެއްގެ މާޒީ އެނގިފައި އޮތުމަކީ ވަރަށް މުހިއްމު ކަމަކަށް ވެދާނެ… އަހަރެންނަށް ވަރަށް މުހިއްމު އަހަރެން އިންނަށް އުޅޭ މީހަކަށް އަހަރެންގެ މާޒީ އެނގުން..” ހަނާ ބުންޏެވެ. ” އޯކޭ.. އެހާ މުހިއްމު ވަންޏާ ކިޔައިދީ…” ހުމޭޝް ބުންޏެވެ. ހަނާގެ އިތުރު މެސެޖަކަށް ގާތްގަނޑަކަށް ފަނަރަވަރަކަށް މިނިޓް ހުމޭޝް މަޑުކޮށްގެން ހުއްޓެވެ. ނަމަވެސް މެސެޖެއް ނައުމުން އެވަގުތައް ފޯނު ޖީބަށްލާ ކާރު ސްޓާޓުކޮށްލައިގެން ގެއާ ވީކޮޅަށް ދުއްވައިލީއެވެ. ނަމަވެސް ގެއަށްވަން ހުމޭޝްގެ ސިނކުނޑީގައި އެތައް ކަމެއް ހިނގައެވެ. އޭނާއަށް އެހެން ބުނެވުނީތީ ހަނާ ހިތްހަމަ ނުޖެހުނީހެން ހުމޭޝްއަށް ހީވަމުން ދިޔައެވެ. ގޭގެ ތެރެ ވަނީ ފަޅުކޮށެވެ. އެންމެންވެސް ނިދުމަށްޓަކައި ވީ އެމީހެއްގެ ކޮޓަރިއަށް ވަނދެފައެވެ.\nފޯނު ޑްރެސިންގ ޓޭބަލްމަތީ ބާއްވައިފައި ހުމޭޝްވަނީ ނިދާ ލުމުގެ ކުރިން ފެންވަރާލާށެވެ. ހަނާ މެސެޖު ފޮނުވައިގެން ހުރެހުރެ ހުމޭޝް ގެ ޖަވާބެއް ނައުމުން ހަނާއަށް ހީކުރެވެމުން ދިޔައީ ހުމޭޝް އޭނާއާ މެދު ހިތްހަމަ ނުޖެހުނީ ކަމަށެވެ. ނަމަވެސް އޭނާ އެކަމުގައި ކުރާނީ ކޮންކަމެއް ހެއްޔެވެ. ވިސްނުނުއިރު ވަގުތު ފާއިތުވީއެވެ. އެނދަށް އެރުމުގެ ކުރިން އަނެއްކާވެސް ހުމޭޝް ފޯން ޗެކްކޮށްލިއެވެ. މިފަހަރު ހަނާ މެސެޖެއް ކޮށްފައި ހުރިތަން ފެނުމުން ވަރަށް އުފަލުން އަވަހަށް މެސެޖު ހުޅުވައިލިއެވެ. ނަމަވެސް މެސެޖު ދިގުކަމުން ހީވަނީ ލޮގް ފޮތެއްގެ ތިންސަހަފްޙާ ފުރާ ބޮޑު ސިޓީއެއް ލިޔެފައި އިންހެންނެވެ. ހަނާ ލިޔެފައިވަނީ އޭނާއާ ޔުއާންގެ ގުޅުމުގެ ވާހަކައެވެ. އަދި އެދެމެދުގައި ހިނގަން ނުވާވަރު ކަންތައްތައް ހިނގާފައިވާ ކަމެވެ. އަދި އޭނާއަކީ މިހާރު އިއްފަތްރި އަންހެން ކުއްޖެއްނޫންކަމެވެ. ވިސްނާލަން އިނުމަށްފަހު ހުމޭޝް މެސެޖުކޮށްލިއެވެ. ” އަހަރެމެންގެ ލޮބުވެތި ރަސޫލާ (ސ.ވ) ފިޔަވައި އެހާ ސާފު އިންސާނެއް މިދުނިޔެ މައްޗަކަށް ދެން ނާންނާނެ… އަހަރެން ހަނާ ބަލައިގަންނަނީ ހަނާގެ މިހާރު ހުރި އެއްޗަކާއެކު ހެޔޮހިތުން ބާއްޖަވެރި ދިރިއުޅުމެއް އުޅުމަށްޓަކައި.. ހަނާއަށް އޯކޭ ވަންޏާ އަހަރެން މާދަމާ ރޭ ދާނަން ހަނާގެ ބައްޕަޔާ ބައްދަލުކުރަން… ހަނާ ބޭނުންވަންޏާ އަހަރެން ބޭނުންވަނީ ވީހާވެސް އަވަހަކަށް ކައިވެނިކުރަން…” ހުމޭޝް ބުންޏެވެ. އަނެއްކާވެސް އިންތިޒާރުގައި އޮތް ހަނާ އަވަހަށް ފޯނުނަގައި ބަލައިލިއެވެ. ހުމޭޝްގެ މެސެޖު ހުޅުވައިލުމުން ހަނާގެ ހިތައް ހަމަޖެހުމެއް ލިބިގެން ދިޔައެވެ. ހުމޭޝްއަށް އާއެކޭ ބުނެ ޖަވާބު ދިނުމަށްފަހު ނިދޭތޯ ލޯމަރާލިއެވެ. ހެނދުނު ތެދުވެ ހަނާއަށް ފުރަތަމަ ކަމަކަށްވެސް މިރޭ ބައްޕައާ ބައްދަލުކޮށްލަން މެހުމާނަކު އަންނާނެ ވާހަކަ މަންމަ ކައިރީގައި ބުނެލެވުނެވެ. ފަލާޙާއަށް ހަނާގެ މޫނުމަތީގައިވާ ހިނިތުންވުން ސިއްރެއް ނުކުރެވުނެވެ. ނަމަވެސް ހަނާ ބުނީއެއީ ސިއްރެއް ކަމަށެވެ. އަދި ބައްޕައަށް އެވާހަކަ ނަންގަނެ ދެއްވަން ހަނާ ބުންޏެވެ. ދުވަހަކީ ހުކުރު ދުވަސްކަމުން ހަނާވެސް ވަރަށް ފަތިހާ ހޭލައިގެން ނިކުތެވެ. ބޮޑުގެއެއް ނަމަވެސް މުޅިގޭގައި އުޅެމުން އަންނަނީ އެންމެ ތިންމީހުންނެވެ. ހަނާގެ އުފާވެރި މޫނުން ގެއަށް މީހަކު އިތުރުވަނީކަން ފަލާޙާގެ ދުރުވިސްނޭ ސިނކުޑިއަށް އެނގެއެވެ. އެހެންކަމުން އެރެއަށް ރަގަޅު ކެއުމެއް ތައްޔާރުކޮށްލުމާއިގެން އުޅުނެވެ. ހަނާވެސް އޭނަގެ މަންމަޔަށް އެހީތެރި ވެދިނުމަށްޓަކައި ކައިރީގައ އުޅެމުން ދިޔައެވެ.\nމަހެއްގެ ޙަޔާތް 1\nMaasha allah varah varah reethi mibai ves 😚😚😚😚😚😚😍😍😍😍😍😍😂😂😂😂😂\n🙂🥰😘Thank you Ram 💗\nmasha allah kudhu… varah reethi….so for hanaa she saw that dream due to her isthikhaaraa right ….cant wait for next ep\n…. 👍….Thank you thiththaaa😊😊\nMashaa Allah vrh reethi 😊\n🙂🙂🥰 Thank you naura\nV futurama mibaaves\n🙂🙂🙂Thank you zaa


Gedhoruveri kamuge inthizaarugai Kulhudhuffushi rayyithun 11 aharu!\nކުޅުދުއްފުށީގައި ހަދަން ފަށާ، ހުއްޓިފައިވާ ރޯހައުސްތަކެއް--\nކުޅުދުއްފުށީ ހިއްކި ބިމުގައި 2011 ވަނަ އަހަރު އިމާރާތް ކުރަން ފެށި ރޯ ހައުސްތައް އަދިވެސް ހުރިގޮތަށް ހުރީއެވެ. އިމާރާތް ކުރަން ފެށިތާ9އަހަރު ވެފައިވާއިރު އެކި ފަރާތްތަކާއި ހަވާލުކޮށްގެން އެ މަޝްރޫއު ކުރިއަށް ގެންދިއުމަށް އެކި ސަރުކާރުން މަސައްކަތް ކޮށްފައިވެއެވެ. އެހެން ނަމަވެސް އެކަމުގެ ތެރެއަށް ބާރާ ނުފޫޒު ވަދެ ފެންނަނީ އެ މަސައްކަތް ހުއްޓޭތަނެވެ.\nއެގޮތުން 2011 ވަނަ އަހަރު ނޫމަޑި ރިޒޯޓްސް އެންޑް ރެސިޑެންޓްސްއާ ހަވާލުކޮށްގެން ކުޅުދުއްފުށީ ހިއްކި ބިމުގައި އަޅަން ފެށި ރޯ ހައުސްތައްވެސް މިހާރު ދަނީ ވީރާނާވަމުންނެވެ. ނޫމަޑިން ރޯހައުސް އިމާރާތްކުރުމަށް ހަވާލުކޮށްފައިވަނީ އައިލެންޑް ލައިން ނަމަކަށް ކިޔާ ކުންފުންޏަކާ އެވެ. ނަމަވެސް ފައިސާގެ މައްސަލައެއްގައި އެފަރާތުން ރޯ ހައުސްގެ މަސައްކަތްތައް ވަނީ 2016 ވަނަ އަހަރު ހުއްޓާލާފަ އެވެ. އެއަށްފަހު އެތަނުގައި އެއްވެސް މަސައްކަތެއް ކުރިއަށް ނުދާތާވެސް2އަހަރު ވަނީ އެވެ.\n2016 ވަނަ އަހަރާއި ހަމައަށް ކުޅުދުއްފުށީގައި ޖުމްލަ 160 ރޯ ހައުސް އިމާރަތް ކުރަން ފައްޓާފައިވާއިރު އެއްކޮށް ނިންމާ އެ އަހަރު މެއި މަހާ ހަމައަށް ކައުންސިލާ ހަވާލު ކޮށްފައިވަނީ އެންމެ 18 ރޯހައުސް އެވެ. އެއީ ކުޅުދުއްފުށީ ޖަލާލުއްދީން ސްކޫލްކައިރީގައި އިމާރާތްކޮށްފައިވާ ރޯ ހައުސްތައް އެކަންޏެވެ.\nކުޅުދުއްފުށީ ރޯހައުސް އިމާރާތް ކުރުމަށް ހަމަޖެހިގެން ދިޔައީ3ސަރަހައްދެއްގަ އެވެ. އެއީ ވެލިގަނޑު ނުވަތަ ހިއްކި ސަރަހައްދުގައި 100 ރޯހައުސް އާއި ޖަލާލުއްދީން ސްކޫލު ކައިރީގައި 18 ރޯހައުސް އަދި ހަސަނާތު މިސްކިތް ކައިރީގައި 40 ރޯހައުސް އެވެ.\nމީގެ ތެރެއިން ހުރިހާ ކަމެއްނިމި ހަވާލުކޮށްފައިވަނީ ޖަލާލުއްދީން ސްކޫލް ކައިރީގައި އިމާރާތް ކޮށްފައިވާ ކަބޯރަނި ހިޔާގެ ރޯ ހައުސްތައް އެކަންޏެވެ.\nހިއްކި ބިމުގައި އިމާރާތް ކުރުމަށް ހަމަޖެހިފައިވާ 100 ރޯހައުސްތަކުގެ ހަމައެކަނި ނިމިފައިވަނި ގޭގެ ބޭރު އިމާރާތް ކުރުމާއި ހިޔާކުރުމުގެ މަސަައްކަތް އެކަންޏެވެ. ނަމަވެސް ގިނަ ދުވަސްވުމުގެ ސަަބަބުންނައީ ބެލެހެއްޓިފައި ނުވާތީ އެތަނުން ވީރާނާކަމުގެ އަސަރުދަނީ ފެންނަމުންނެވެ. ކުޅުދުއްފުށީ ހިއްކި ބިމުގައި އިމާރާތްކުރާ 100 ރޯހައުސްގެ މަސްރޫއު ހުއްޓުވާލީ ރައީސް ޔާމިންގެ ސަރުކާރުގެ ތެރެއިން ކަމަށް ކުރީގެ ކައުންސިލުން ވަނީ ތުހުމަތުކޮށްފަ އެވެ. އަދި މިހާރުގެ ކައުންސިލުންވެސް ވަނީ ރައީސް ޔާމިންގެ ސަރުކާރުން ރޯހައުސްތަކުގެ މައްސަލައިގައި އިހުމާލު ވެފައިވާކަމަށް ވިދާޅުވެ އެވެ.\nމީގެ އިތުރުން ހަސަނާތު މިސްކިތް ސަރަހައްދުގައި އިމާރާތްކޮށްފައިވާ މާފަލު ހިޔާގެ 40 ރޯހައުސްގެ މަސައްކަތްނިމި ގުރުއަތުލުން ކުރިއަށް ގެންދިއުމަށް ފުރަތަމަ ނިންމާފައިވަނީ 2016 ވަނަ އަހަރުގެ އޮގަސްޓު މަހުގެ 27 ވަނަ ދުވަހުއެވެ. އެހެންނަމަވެސް އެފަހަރު މިނިސްޓްރީގެ އެންގުމާއި ގުޅިގެން މުއްދަތެއް ނެތް ގޮތަށް ގުރުއަތު ވަނީ ފަސްކޮށްފަ އެވެ. ގުރުއަތު ފަސްކުރި ސަބަބެއްކަމަށް އެއިރު ވިދާޅުވެފައި ވަނީ ރޯހައުސްތަކުގެ މަސައްކަތް އެއްކޮށް ނުނިމޭތީ ކަމަށެވެ.\nއެއަށްފަހު ގުރުއަތު ނަގާފައިވަނީ 2017 ވަނަ އަހަރުގެ އޭޕްރިލް މަހު 28 އަދި 29 ގަ އެވެ. ނަމަވެސް މިހާތަނަށްވެސް ގުރުއަތުން ހޮވުނު އާއިލާތަކަށް ރޯހައުސްތަކަށް ބަދަލުވެވޭ ވަރުވެފައެއް ނުވެއެވެ. ގުރުއަތު ނެގިތާ ދެ އަހަރު ވެފައިވާއިރު މާފަލު ހިޔާގެ ރޯހައުސްތަކަށް ދިމާވެފައިވާ ނަރުދަމާގެ މައްސަލަ ހައްލުކުރެވިފައި ނުވުމީ އެ އާއިލާތަކަށް ރޯހައުސަށް ބަދަލު ވާން ދިމާވެފައިވާ އެންމެ ބޮޑު ގޮންޖެހުމެވެ. އަދި އިމާރާތްކޮށްނިމި ގިނަދުވަސް ވެ އެކަށީގެންވާ ގޮތުގައި މާފަލު ހިޔާގެ ރޯހައުސްތައް ބެލެހެއްޓިފައި ނުވުމުގެ ސަބަބުން އެކި ވަރުގެ ގެއްލުންވެސް ލިބިފައިވާކަން ފާހަގަކޮށްލެވެ އެވެ.\nއެހެން ނަމަވެސް މި މައްސަލަތައް ހައްލު ކުރުމަށް މިހާތަނަށް ވެސް އެއްވެސް ފަރާތަކުން މަސައްކަތެއް ކޮށްފައިނުވާކަން ފާހަގަކޮށްލެވެ އެވެ. އަދި ރޯ ހައުސްތައް ލިބުނު އާއިލާތަކަށް ރޯހައުސްތަކަށް ވަދެވެނެ ދުވަހެއްވެސް މިހާތަނަށް އަންގާފައެއްސް ނުވެއެވެ.\nހުއްޓިފައި ހުރި ރޯހައުސްތަށް ނިމިދިޔަ ސަރުކާރުން ވަނީ އެކި ފަހަރު މަތިން ނިންމާނެ ކަމަށް ވިދާޅުވެފައި އެވެ. ނަމަވެސް އެ މަޝްރޫއު އަލުން ފެށިފައިނުވާ އިރު މިސަރުކާރުން އެ މަސައްކަތް އަލުން ފަށާނެ ކަމުގެ އެއްވެސް އިޝާރާތެއް މިހާތަނަށް ކޮށްފައެއް ނުވެ އެވެ. ނަމަވެސް ބޯހިޔާވަހިކަމުގެ މަޝްރޫއު ކުޅުދުއްފުށީގައި ކުރިއަށްގެންދާނެކަމަށް ރައީސުލް ޖުމްހޫރިއްޔާ އިބުރާހިމް މުހައްމަދު ސޯލިހް ވަނީ މިދިޔަ ރިޔާސީ އިންތިހާބުގައި ވައުދުވެވަޑައިގަންނަވާފަ އެވެ.


Netanyahu America ah vadaigathumah Trump dhauvathu dhevvaifi | Mihaaru\nޓްރަމްޕް އިމްޕީޗް ކުރުން\nއެމެރިކާގެ ރައީސް ޑޮނަލްޑް ޓްރަމްޕް: އަންނަ މަހު ކުރީކޮޅު ނަތަންޔާހޫ އެމެރިކާ އަށް ވަޑައިގަތުމަށް ވަނީ ދައުވަތު ދެއްވާފައި.\nނަތަންޔާހޫ އެމެރިކާ އަށް ވަޑައިގަތުމަށް ޓްރަމްޕް ދައުވަތު ދެއްވައިފި\n23 ޖެނުއަރީ 2017 - 14:493comments\nވޮޝިންޓަން (ޖެނުއަރީ 23) - އިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ އަންނަ މަހު ކުރީކޮޅު އެމެރިކާ އަށް ވަޑައިގަތުމަށް ރައީސް ޑޮނަލްޑް ޓްރަމްޕް ދައުވަތު ދެއްވާފައިވާ ކަމަށް ބޮޑު ވަޒީރުގެ އޮފީހުން ބުނެފި އެވެ.\nނަތަންޔާހޫގެ އޮފީހުން ބުނީ ޓްރަމްޕާ ބައްދަލު ކުރާނެ ތާރީޚް ފަހުން އިއުލާން ކުރާނެ ކަމަށެވެ. އަދި ޓްރަމްޕާ ގުޅިގެން އިޒްރޭލުން މަސައްކަތް ކުރާނެ ކަމަށް ވެސް ބޮޑު ވަޒީރުގެ އޮފީހުން ބުނެފައިވެ އެވެ.\nޓްރަމްޕާއި ނަތަންޔާހޫ އިއްޔެ ވަނީ ފޯނުން މަޝްވަރާ ކުރައްވައިފަ އެވެ. ވައިޓްހައުސް އިން ބުނީ ދެބޭފުޅުން ވަނީ ސަރަހައްދީ ބައެއް މައްސަލަތަކާ ގުޅޭ ގޮތުން މަޝްވަރާ ކުރައްވާފައި ކަމަށެވެ. އޭގެ ތެރޭގައި އީރާނުން ކުރިމަތިވެދާނެ ބިރުތަކަށް ކުރިމަތިލުމާ ބެހޭ ގޮތުން ވެސް ޚިޔާލު ބަދަލު ކުރެއްވި ކަމަށް ބުނެފައިވެ އެވެ.\nވައިޓްހައުސް އިން ބުނީ ތެލް އަވީވުގައި ހުރި އެމެރިކާ އެމްބަސީ ގުދުސް އަށް ބަދަލު ކުރުމާ ގުޅޭ ގޮތުން ދެ ބޭފުޅުން އިއްޔެ މަޝްވަރާ ކުރައްވާފައި ނުވާ ކަމަށެވެ.\nޓްރަމްޕާއި ނަތަންޔާހޫ ފޯނުން މަޝްވަރާ ކުރުމުގެ ކުރިން އިޒްރޭލުން ވަނީ އިރުމަތީ ގުދުސްގައި ޔަހޫދީންނަށް 566 ގެ އަޅައިދިނުމުގެ މަޝްރޫއު ފަށަން ހުއްދަ ދީފަ އެވެ. ޑިސެމްބަރު މަހު ސަލާމަތީ މަޖިލީހުން ފާސްކުރި ގަރާރާ ގުޅިގެން އިޒްރޭލުން ވަނީ މި މަޝްރޫއު، ޓްރަމްޕް ހުވާ ކުރަންދެން ފަސްކޮށްފަ އެވެ.\nއިރުމަތީ ގުދުސް އިޒްރޭލުން ހިފީ 1967 ވަނަ އަހަރު ކުރި ހަނގުރާމައިގަ އެވެ. އޭގެ ފަހުން އިޒްރޭލުން ވަނީ އެތަން ވެރިކޮށްލައިފަ އެވެ.\nހުޅަނގު އައްސޭރީގައި އިޒްރޭލުން ވަނީ 400،000 ޔަހޫދީން ވަޒަންވެރި ކުރުވައިފަ އެވެ. އަދި އިތުރު 200،000 މީހުން ވަނީ އިރުމަތީ ގުދުސްގައި ވަޒަންވެރި ކުރުވައިފަ އެވެ. ހުޅަނގު އައްސޭރި އާއި އިރުމަތީ ގުދުސްގައި ދިރިއުޅެނީ ފަލަސްތީނުގެ 2.9 މިލިއަން މީހުންނެވެ. އިރުމަތީ ގުދުސް އާއި ހުޅަނގު އައްސޭރީގައި ޔަހޫދީންނަށް ގެދޮރު އަޅައިދިނުމަކީ ބައިނަލްއަގުވާމީ ގާނޫނުތަކާ ޚިލާފަށް ކުރާ ކަމެއް ކަމަށް އދ. އިން ނިންމާފައިވެ އެވެ.\nއިތުރު ލިޔުންތައް އިޒްރޭލް ބިންޔާމިން ނަތަންޔާހޫ އެމެރިކާ ޑޮނަލްޑް ޓްރަމްޕް\nޓްރަމްޕާއި ނަތަންޔާހޫގެ އަނިޔާ ސިއްރެއް ނުކުރެވޭނެ\nއަރަބި ވެރިން ބޭނުމީ ފަލަސްތީނުގެ މިނިވަން ދައުލަތެއް\nދެ ދައުލަތް އުފެއްދުމުގެ ޚިޔާލު ޓްރަމްޕް ދޫކޮށްލައްވައިފި\nޓީއެމްއޭގެ ބޯޓެއް އެކްސިޑެންޓްވެ ބައެއްމީހުންނަށް އަނިޔާ\nއެމެރިކާ ރައީސްގެ ޑޫމްސްޑޭ ޕްލޭން ރާއްޖޭގައި ޖައްސައިފި\n15 hours ago 22\nޑްރަގްސްއާ އެކު3ދިވެއްސަކު ލަންކާއިން ހައްޔަރުކޮށްފި\nބުލީގެ ޝިކާރައަކަށްވި ކުއްޖާގެ ހަގީގަތަކީ ކޮބާ؟\n10 hours ago 72\nބާރުތައް މާލެ އަށް: އެމްޑީޕީގެ މެމްބަރުން ރަތަށް!\n6 hours ago 36\nމައިޝާ ލަވަކިޔަން އިންދާ މީހަކު ގޮސް ހުއްޓުވައިފި\nJunior Logistics Officer\nMaldives Islamic Bank Network Security Administrator 25 Feb 2020\nFuel Supply Maldives Pvt Ltd Junior Logistics Officer 25 Feb 2020\nIsland Beverages Maldives Pvt. Ltd. Labourer 24 Feb 2020\nAllied Insurance Company Assistant Customer Service Officer 25 Feb 2020\nVilla College Administrative Officer 25 Feb 2020


މި ޓާރމުގެ2ވަނަ އިސްވާރުންގެ ބައްދަލުވުން ބާއްވައިފި – MNUSU\nމި ޓާރމުގެ2ވަނަ އިސްވާރުންގެ ބައްދަލުވުން ބާއްވައިފި\n2020 ވަނަ އަހަރުގެ2ވަނަ ޓާރމުގައި ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން(އެމް.އެން.ޔޫ.އެސް.ޔޫ) ގެ2ވަނަ އިސްވާރުންގެ ބައްދަލުވުން އޮންލައިންކޮށް ކުރިއަށް ގެންގޮސްފިއެވެ.\n25 ސެޕްޓެމްބަރު 2020 ވީ ހުކުރު ދުވަހު މެންދުރުފަހު ބޭއްވުނު މި އަހަރުގެ2ވަނަ ޓާރމުގެ2ވަނަ ލީޑަރުންގެ ބައްދަލުވުމުގައި ޖުމްލަ 11 ދަރިވަރުން ބައިވެރިވެފައިވެއެވެ. އަދި މި ހިނގާ 8 ވަނަ ދައުރުގެ ޔޫނިއަން ހިންގާ ކޮމިޓީގެ ބައެއް މެމްބަރުންނާއި ޔޫނިއަންގެ9ވަނަ ދައުރަށް އިންތިޚާބުވި ހިންގާ ކޮމިޓީގެ ބައެއް މެމްބަރުން ބައިވެރިވެވަޑައިގަތެވެ. އަދި އެމް.އެން.ޔޫ.އެސް.ޔޫ މީޑިއާ ޓީމްގެ ބައެއް މެމްބަރުންނާއި އެމް.އެން.ޔޫ.އެސް.ޔޫ ގެ އެޑްވައިޒަރީ ބޯޑުގެ ބައެއް މެމްބަރުންވެސް ވަނީ ބައިވެރިވެވަޑައިގެންފައެވެ.\nމި ބައްދަލުވުމުގެ ތެރެއިން ޔޫނިއަންގެ 8 ވަނަ ދައުރުގެ ނައިބު ރައީސް (ގޮފިތައް) ޢަބްދުﷲ ޝަހުނީޒްގެ ވާހަކަފުޅުގައި ދަރިވަރުންގެ ޔޫނިއަންގެ ތަޢާރަފާއި، ޔޫނިއަން އިން އިންތިޒާމުކޮށްގެން ހިންގޭ ހަރަކާތްތައް ވަރަށް ތަފްސީލުކޮށް ކިޔައިދެއްވާފައިވެއެވެ. އަދި 8 ވަނަ ދައުރުގެ ޚަޒާންދާރު ޙުސައިން ޒައިދު ވަނީ ލީޑަރޝިޕް ވަރުގަދަކުރަން ކުރެވިދާނެ ބައެއް މަސައްކަތްތަކާއި ޔޫނިއަން އިން ލިބޭ ފުރުސަތުތަކުގެ ބޭނުން ހިފުމަށް ނަސޭހަތްތެރިވެފައިވާއިރު، ނައިބު ރައީސް(ޢިލްމީ) އަރުޝަމް މުޙައްމަދު ވަނީ އެމް.އެން.ޔޫގަ އުޅޭއިރު ދިމާވާ މައްސަލަތައް މީސް މީޑިއާގައި ހިއްސާ ކުރުމުގެ ބަދަލުގައި ޔޫނިއަންއާ ހިއްސާކޮށް ކުރިއަށް ދިއުމަށް އެދިލައްވާފައެވެ.\nއެމް.އެން.ޔޫ.އެސް.ޔޫ އަކީ އަބަދުވެސް ދަރިވަރުންނަށް ފުރުސަތުތައް ފަހިކޮށްދޭ ބައެއްކަމާއި އެ ފުރުސަތުތަކުގެ ބޭނުން ހެޔޮގޮތުގައި ހިފުމަށް ޔޫނިއަންގެ ރައީސް ޢަލީ ޝަމްޢޫން ވިދާޅުވިއެވެ. ޤައުމީ އަދި ބައިނަލްއަޤްވާމީ ފެންވަރުގެ ހަރަކާތްތަކުގައި ވެސް ބައިވެރިވުމުގެ ފުރުސަތު ދަރިވަރުންގެ ޔޫނިއަންގެ ފަރާތުން ލިބޭނެ ކަމަށް ވިދާޅުވިއެވެ.\nއެމް.އެން.ޔޫ ދަރިވަރުންގެ ޔޫނިއަންގެ9ވަނަ ދައުރަށް އިންތިޚާބުވެފައިވާ މެމްބަރުންގެ ތެރެއިން، ސެކްރެޓަރީ ފާތިމަތު ނަޝާތު ވަޙީދާއި، ނައިބު ރައީސް(ޢިލްމީ) އާމިނަތު މިހުދާ މުޙައްމަދު ވިދާޅުވީ ދަރިވަރުންގެ ޔޫނިއަން އަކީ އެކި ކަހަލަ ފުރުސަތުތައް ދަރިވަރުންނަށް ހޯދައިދޭ ފަރާތެއްކަމާއި، ލިބޭ ފުރުސަތުތަކުގެ ބޭނުން ހިފުމަށާއި އެއްވެސް އޮޅުން ނުފިލާ ކަމެއް ހިތުގައި ނުބޭއްވުމަށް ވިދާޅުވިއެވެ.\nދަރިވަރުންގެ ޔޫނިއަންގެ އެޑްވައިޒަރީ ބޯޑުގެ މެމްބަރު މުޙައްމަދު ޝާން ޢާމިރުގެ ވާހަފުޅު ވަނީ މައިގަނޑު3ކަމަކަށް އަލިއަޅުވާލާފައެވެ. އެގޮތުން އެންމެ ފުރަތަމަ ކަމަކަށް، އަމިއްލަޔަށް ކުރިއަރަން މަސައްކަތްކުރާ ބަޔަކަށް ލީޑަރުން ވާންވާނެ ކަމަށް ވިދާޅުވިއެވެ. އަދި ހަރަކާތްތައް އިންތިޒާމުކުރަން އުޅުމުގަޔާއި ބޭރުގަވެސް ޔޫނިއަންގެ ލީޑަރުން ވާންވާނީ ގުޅިގެން މަސައްކަތް ކުރާ ބަޔަކަށް ކަމަށާއި ޔުނިވަރސިޓީއާއި ޔޫނިއަންގެ އަދި އެހެނިހެން ހިއްސާ ކުރެވޭ މުހިންމު މައުލޫމާތުތައް ހިއްސާ ކުރުމަށް ހެދިފައިވާ ލީޑަރުންގެ އޮފިޝަލް ވައިބަރ ގުރޫޕް އަބަދުވެސް ބަލަން ވާނެކަމަށް ވިދާޅުވިއެވެ.\nޔޫނިއަންގެ އެޑްވައިޒަރީ ބޯޑުގެ މެމްބަރު އާދަމް ރުޝްދީ ވަނީ ލިބޭ ފުރުސަތުތައް ހެޔޮގޮތުގައި ބޭނުން ހިފުމަށާއި އެ ކުއްޖަކަށް ހުސްވަގުތު ލިބޭ ވަރަކުން ޔޫނިއަންގެ ހަރަކާތްތަކުގައި ބައިވެރިވުމަށް ވިދާޅުވެފައެވެ. އަދި ޔޫނިއަން އިން ލީޑަރުންނަށް އެ ލީޑަރުންގެ މަސައްކަތުގެ އަގު ވަޒަންކޮށް އެވޯޑާއި ހަނދާނީ ލިޔުން ދޭނެކަމަށް ވިދާޅުވިއެވެ.\nކުރީ އަހަރުތަކުގެ ލީޑަރުންގެ ނައިޓުގެ ވީޑިއޯގެ ތެރެއިން\nދަރިވަރުންގެ ޔޫނިއަންގެ އެޑްވައިޒަރީ ބޯޑު މެމްބަރު އަރުޝަދު ޢަޝްރަފްގެ ވާހަކަފުޅުގައި ކަންކަމާ ކެރިގެން ކުރިމަތިލުމަށާއި ޔުނިވަރސިޓީ ކުރިއެރުވުމަށް ކުރެވެން ހުރި މަސައްކަތްތައް ކުރުމަށް ވިދާޅުވިއެވެ. އަދި އެ ތަނެއް ތަރައްޤީ ވާނީ އެތަނެއް ދެކެ ލޯބިވެގެންކަމާއި އެއްވެސް މައްސަލައެއް ދިވާވެއްޖެނަމަ އެމް.އެން.ޔޫ.އެސް.ޔޫ އާ ހިއްސާކޮށް ކުރިއަށް ގެންދިއުމަށް ނަސޭހަތްތެރިވެވަޑައިގަތެވެ.\nއެމް.އެން.ޔޫ.އެސް.ޔޫގެ މީޑިއާ ޓީމްގެ މެމްބަރު ޢަބްދުﷲ ޢަތޫފް އާތިފް ވެސް ވަނީ ލިބޭ ފުރުސަތުތަކުގެ ބޭނުން ހެޔޮގޮތުގައި ހިފުމަށް ވިދާޅުވެފައެވެ. އަދި ކުދިންނާ ގުޅިގެން މަސައްކަތްކޮށް އެކުއްޖެއްގެ ގައިގާ ހުރި ހުނަރެއް ކުރިއެރުވުމަށް ގަދައަޅާ މަސައްކަތްކުރުމަށް ވެސް ވަނީ ވިދާޅުވެފައެވެ.\nބައްދަލުވުމުގައި ކުޅެވުނު ގޭމުގެ ތެރެއިން\nބައްދަލުވުމުގެ އެންމެ ފަހު ނަމްބަރެއްގެ ގޮތުން ކުރީ އަހަރުތަކުގައި ޔޫނިއަން އިން ހިންގައިފައިވާ ހަރަކާތްތަކުގެ ވީޑިއޯ ކުލިޕްތަކާއި އައު ލީޑަރުންގެ މެދުގައި ގުޅުން ބަދަހިކުރުމަށް މަޖާ އޮންލައިން ގޭމެއް ކުރިއަށް ގެންދުވެނެވެ.\nއެމް.އެން.ޔޫ.އެސް.ޔޫ ލީޑަރސް ގްރޫޕަކީ އެމް.އެން.ޔޫ.އެސްޔޫގެ ޙަރަކާތްތަކުގައި އިސްވެ އުޅުމަށް ޝަޢުޤުވެރިވާ ދަރިވަރުންނަށް އަމާޒުކޮށް 2018ވަނަ އަހަރު ހަދާފައިވާ ގްރޫޕެކެވެ. މި ގްރޫޕްގެ މެންބަރުންނަށް ޔޫނިއަންގެ ޙަރަކާތްތައް ރާވާ އިންތިޒާމުކުރުމުގައި ބައިވެރިވުމުގެ ފުރުޞަތު ލިބުމުގެ އިތުރުން، ތަފާތު އެތައް ފުރުޞަތުތަކެއް ޔޫނިއަންއިން ދަނީ ފަހިކޮށްދެމުންނެވެ، މީގެ ތެރޭގައި ޤައުމީ ލެވެލްގެ ޙަރަކާތްތަކުގައި ބައިވެރިވުމުގެ ފުރުޞަތުތަކާއި، ތަމްރީން ޕްރޮގްރާމްތަކާއި، އަދި ޔޫނިއަނިް އަށް ލިބޭ ޚާއްޞަ ފުރުޞަތުތަކަށް މި ގްރޫޕް މެންބަރުން ފޮނުވުން ފާހަގަކޮށްލެވެއެވެ. މި ގްރޫޕަށް ވަނުމަށް އެމް.އެންޔޫގެ ކޮންމެ ދަރިވަރަކަށްވެސް ފުރުސަތު އޮތްއިރު، ޔޫނިއަންގެ ކޮންމެ މީޑިއާ ޕްލެޓްފޯމަކަށް މެސެޖުކޮށްލައިގެންވެސް މިކަން ކޮށްލުމުގެ ފުރުޞަތު އެބައޮތެވެ.\nލިޔުނީ: މުޙައްމަދު އަޙްނަފް،


ރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް! ރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް!\nބަޔަކު ޕީސީއާރް ޓެސްޓު ހަދަން ސާމްޕަލް ދެނީ /ފައިލް ފޮޓޯ: ޕީއެސްއެމް ނިއުސް\nރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް އަރައިފިއެވެ.\nއެޗް.ޕީ.އޭގެ ތަފާސް ހިސާބުތައް ދައްކާގޮތުން ފަހަކަށް އައިސް އެންމެ ގިނަ މީހުން މި ބައްޔަށް ޕޮޒިޓިވްވަމުން ދަނީ އަތޮޅުތަކުންކަން ފާހަގަކޮށްލެވެއެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން ޢާއްމުކޮށްފައިވާ އެންމެފަހުގެ ތަފާސް ހިސާބުތައް ދައްކާގޮތުން ފާއިތުވި 24 ގަޑިއިރުތެރޭގައި 111 މީހަކު ވަނީ ކޯވިޑަށް ޕޮޒިޓިވްވެފައެވެ. މީގެތެރޭގައި ހިމެނެނީ މާލެ ސަރަޙައްދުން ޕޮޒިޓިވްވި 13 މީހުންނާއި، އަތޮޅުތަކުގެ ރަށްރަށުން ޕޮޒިޓިވްވި 84 މީހުންނެވެ. އަދި ރިސޯޓްތަކުން ޕޮޒިޓިވްވި 14 މީހަކުވެސް މީގެތެރޭގައި ހިމެނެއެވެ.\nއަލަށް ބައްޔަށް ޕޮޒިޓިވްވި މީހުންނާއެކު ރާއްޖެއިން ކޯވިޑަށް ޕޮޒިޓިވްވި މީހުންގެ ޖުމްލަ ޢަދަދުވަނީ 86088އަށް އަރާފައެވެ. ރާއްޖޭގައި ޕޮޒިޓިވްވާ މީހުންގެ ޢަދަދުތައް ދާދި އެއްވަރެއްގައި ހިފެހެއްޓިފައިވާއިރު، ބައްޔަށް ފަރުވާ ހޯދަމުންދާ މީހުންގެ ޢަދަދުވެސް ވަނީ ދަށަށް ދާން ފަށާފައެވެ. އެގޮތުން މިވަގުތު މި ބައްޔަށް ފަރުވާ ހޯދަމުންދަނީ 1251 މީހުންނެވެ. މީގެ ތެރެއިން މެޑިކަލް ފެސިލިޓީތަކުގައި އެޑްމިޓްކޮށްގެން ފަރުވާދެމުން އަންނަނީ 17 މީހަކަށެވެ.\nވޭތުވެދިޔަ 24 ގަޑިއިރު މިބަލިން 68 މީހުން ވަނީ ރަނގަޅުވެފައެވެ. މިއާއެކު ބަލިން ރަނގަޅުވި މީހުންގެ ޢަދަދުވަނީ 84587 އަށް އަރާފައެވެ. އަދި ބަލި ދެނެގަތުމަށް ވޭތުވެދިޔަ 24 ގަޑިއިރުގެ ތެރޭގައި 4،614 ސާމްޕަލެއް ވަނީ ކޯވިޑަށް ޓެސްޓުކޮށްފައެވެ. މިބަލީގައި މިހާތަނަށް 237 މީހުން ރާއްޖޭގައި ވަނީ ނިޔާވެފަވެއެވެ.\n14000 އަށްވުރެ ގިނަ މީހުން ބޫސްޓަރ ޑޯޒް ޖަހައިފި\nއިތުރު 100 މީހުން ކޯވިޑަށް ޕޮޒިޓިވްވެއްޖެ


Maafaru Airport gai Border Control system eh bahahtaifi – Iru\nމާފަރު އެއާޕޯޓުގައި ބޯޑާ ކޮންޓްރޯލް ސިސްޓަމެއް ބަހައްޓައިފި\nނ. މާފަރު އިންޓަނޭޝަނަލް އެއާޕޯޓުގައި ބޯޑަ ކޮންޓްރޯލް ނިޒާމަށް ހަމަޖައްސާފައިވާ ވަގުތީ އިންތިޒާމުގެ ބަދަލުގައި އާ ނިޒާމެއް ގާއިމުކޮށް، މިދިޔަ ހަފުތާގައި މަސައްކަތް ފުރިހަމަކޮށްފައިވާ ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓްރީން މިއަދު ބުނެފި އެވެ.\nމިނިސްޓްރީގެ ދަށުން ހިންގާ، ނެޝަނަލް ސެންޓަ ފޮ އިންފޮމޭޝަން ޓެކްނޮލޮޖީ (އެންސީއައިޓީ) އިން އެ މަސައްކަތް މިނިންމީ ދިޔަ ބުދަ ދުވަހު އެވެ. މާފަރު ވައިގެ ބަނދަރުގައި މި ނިޒާމު ގާއިމުކުރުމާ އެކު ރާއްޖޭގެ ހުރިހާ ވައިގެ ބަނދަރަކާއި ކަނޑުގެ ބަނދަރުތަކުގައި މި ހިދުމަތް ގާއިމްކުރެވުނީ ކަމަށް މިނިސްޓްރީން ބުންޏެވެ.\nއަދި ބޯޑާ ކޮންޓްރޯލް ނިޒާމަކީ އެންމެ ފަހުގެ ތަރައްގީ އާއި އެކުގައި މަސައްކަތްކުރާ ނިޒާމެއް ކަމަށާއި އެ ނިޒާމު ގާއިމުކުރުމުން ރާއްޖެއަށް އަންނަ ފަތުރުވެރިންނަށް ފަސޭހައިން މާފަރަށް ދަތުރުކުރެވޭނެ ކަމަށް އެ މިނިސްޓްރީން ބުންޏެވެ. އަދި އެއީ ގައުމުގެ މިވަގުތު ހާލަތަށް ބަލާއިރު ލިބޭނެ އެންމެ ބޮޑު އެއް ފަސޭހަކަން ވެސް މިނިސްޓްރީން ފާހަގަކޮށްފައިވެއެވެ.\nފްލެޓަށް އެދުމަށް އަމަލު ކުރަން ޖެހޭ ގަވާއިދުތަކެއް އާންމުކުރަނީ


Ziyath hiyanaiyvi kamah buna adhadhu 721 million Rf ah araifi\nޒިޔަތު ހިޔާނާތްވި ކަމަށް ބުނާ އަދަދު 721 މިލިއަނަށް އަރައިފި\nޒިޔަތު މިގެކުރިން ކޯޓަށް ހާޒިރުކުރުމަށްފަހު ކޯޓުން ނެރެގެން ގެންދަނީ - އަވަސް ފޮޓޯ: އަހުމަދު ޝުރާއު\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބުދުﷲ ޒިޔަތުގެ މައްޗަށް އުފުލާފައިވާ ހިޔާނާތުގެ 30 ދައުވާގައި ހިމެނޭ ފައިސާގެ އަދަދު 721 މިލިއަން ރުފިޔާއަށް އަރައިފި އެވެ.\nޒިޔަތުގެ މައްޗަށް އުފުލި 30 ދައުވާގެ ތެރެއިން މިދިޔަ ހޮނިހިރު ދުވަހު 15 ދައުވާއެއް އިއްވައި، އިބްތިދާއީ އަޑުއެހުން ކުރިއަށް ގެންގޮސްފައިވެ އެވެ. އެ ދުވަހު ޕްރޮސިކިއުޓާ ޖެނަރަލްގެ އޮފީހުން ހާމަކުރި މައުލޫމާތަށް ބަލާއިރު، އެ 15 ދައުވާގައި ހިމެނޭ ފައިސާގެ އަދަދު ރުފިޔާއިން 357 މިލިއަން ރުފިޔާއަށް އަރަ އެވެ. އެއީ 23.1 މިލިއަން ޑޮލަރެވެ.\nމިއަދު ވެސް ޒިޔަތުގެ މައްޗަށް އުފުލި އަށް ދައުވާގެ އިބްތިދާއީ އަޑުއެހުން ކުރިއަށް ގެންގޮސްފައިވާއިރު އެ އަށް ދައުވާގައި ހިމެނޭ ފައިސާގެ އަދަދު 238 މިލިއަން ރުފިޔާއަށް އަރަ އެވެ.\nޒިޔަތުގެ މައްޗަށް އުފުލި 30 ދައުވާގެ ތެރެއިން ބާކީ އޮތް ހަތް ދައުވާގެ އިބްތިދާއީ އަޑުއެހުންތައް މިރޭ ކުރިމިނަލް ކޯޓުގައި ވަނީ ކުރިއަށް ގެންގޮސްފަ އެވެ. މިރޭ ޕީޖީގެ ވަކީލުން ހާމަކުރެއްވި މައުލޫމާތުތަކަށް ބަލާއިރު، އެ ހަތް ދައުވާގައި ހިމެނޭ ފައިސާގެ އަދަދު 126 މިލިއަން ރުފިޔާ (8.20 ޑޮލަރު)އަށް އަރަ އެވެ.\nމިރޭ އިއްވި ހަތް ދައުވާގައިވާ ރަށްތަކާއި ދޫކުރި އަގު:\n1- މ. ހުރަސްގަލި، އައިލެންޑް ޗަނަލް ކުންފުންޏަށް 1.8 މިލިއަން ޑޮލަރަށް\n2- ރ. ފާރުފުށި، މުހައްމަދު އުމަރު މަނިކު ނަމަކަށް ކިޔާ މީހަކަށް 2.5 މިލިއަން ޑޮލަރަށް\n3- މާލެ އަތޮޅު ފަޅެއް، ކޮރަލް ޓްރީ ކުންފުންޏަށް 0.3 މިލިއަން ޑޮލަރަށް\n4- ތ. ކަޅުދިޔަފުށި، ހުރަވީ އިންޓަނޭޝަނަލް ކުންފުންޏަށް 0.15 މިލިއަން ޑޮލަރަށް\n5- ބ. މިލައިދޫ، ޔުނިވާސަލް އެންޓަޕްރައިސިސް ކުންފުންޏަށް2މިލިއަން ޑޮލަރަށް\n6- ތ. އޮޅުގިރި، ޕޮޕިއުލާ މޯލްޑިވްސް ކުންފުންޏަށް 0.5 މިލިއަން ޑޮލަރަށް\n7- އދ. ފުށިދިއްގާ، އެޗްއެމްއެޗްއައި ކޮމްޕެނީ ކުންފުންޏަށް 0.95 މިލިއަން ޑޮލަރަށް\nދައުލަތުގެ ވަކީލް، އަލީ އަބްދުﷲ ވިދާޅުވީ، ފަޅު ރަށްތަކާއި ފަޅުތައް ކުއްޔަށް ދޫކުރުމުން ލިބުނު ފައިސާގެ ޗެކްތަކާ ޒިޔަތު ހަވާލުވެފައިވީ ނަމަވެސް އެ ފައިސާ އެމްއެމްޕީއާރްސީއަށް ލިބިފައިނުވާ ކަމަށެވެ. އޭނާގެ މައްޗަށް ހިޔާނަތްތެރިވުމުގެ ދައުވާކުރަނީ އެހެންވެ ކަމަށެވެ.\nޒިޔަތު ވަނީ އެ ހަ ދައުވާއަށް ވެސް އިންކާރުކޮށްފަ އެވެ. ޒިޔަތުގެ ވަކީލް އަހުމަދު ޔާމީން ވިދާޅުވީ، ޗެކްތަކާ ޒިޔަތު ހަވާލުވެ ޗެކްތައް ލިބުނު ކަމުގެ ހެއްކެއްގެ ގޮތުން ޕްރޫފް އޮފް ޕޭމަންޓް އޭރުގެ ޓޫރިޒަމް މިނިސްޓަރު އަހުމަދު އަދީބަށް ފޮނުވާފައިވާނެ ކަމަށެވެ. އަދި ޗެކްތައް ވެސް ހަވާލުކުރި ކަމަށާއި އެ ޗެކްތައް ހަވާލުކުރީ ހިޔާނާތްވުމުގެ ނިޔަތުގަ ނޫން ކަމަށެވެ. އެ ޗެކްތައް ހުންނާނީ ވެސް އެމްއެމްޕީއާރްސީގެ ނަމުގަ ކަމަށެވެ.\nޔާމީން ވިދާޅުވީ، އެ ހުރިހާ ފައިސާއެއް ވެސް އެސްއޯއެފް ކުންފުންޏަށް ޖަމާވެފައިވާކަން ލިޔެކިޔުންތަކުން އެނގޭ ކަމަށެވެ. އެހެންކަމުން އެމްއެމްޕީއާރްސީގެ ނަމުގަ ހުރި ޗެކްތަކެއް އެސްއޯއެފް ކުންފުންޏަށް ޖަމާވެފައިވަނީ އެމްއެމްޕީއާރްސީއިން ބޭންކް އޮފް މޯލްޑިވްސްއަށް ހުށަހަޅާފައިވާ ބޯޑް އޮފް ރިޒޮލިއުޝަނާ ހިލާފަށް ކަމަށެވެ. އެމްއެމްޕީއާރްސީގެ ފައިސާއަށް ހިޔާނާތްވެ، އެ ފައިސާތައް އެމްއެމްޕީއާރްސީގެ ގަވައިދުތަކާ ހިލާފަށް ޒިޔަތު ބޭނުންކޮށްފައިނުވާ ކަމަށް ވަކީލް ޔާމީން ވިދާޅުވި އެވެ.\nދައުވާތައް ސާބިތުކުރުމަށް ކޮންމެ ދައުވާއެއްގެ ހިމެނޭ ރަށް ނުވަތަ ފަޅާ ގުޅޭ އެއްބަސްވުންތަކާއި ޗެކްތަކާއި ޗެކް ލިބުނު ކަމުގެ ސްލިޕްތައް ދައުލަތުން ވަނީ ހެކީގެ ގޮތުގައި ހުށަހަޅާފަ އެވެ. އަދި، ކޮންމެ ދައުވާއެއް ސާބިތުކުރުމަށް ސިއްރު ހެއްކިން ވެސް ވަނީ ހުށަހަޅާފަ އެވެ. ދައުލަތުން ހުށަހެޅި ހެކިތަކަށް ރިއާޔަތްކޮށް މައްސަލަ ބައްލަވާ ގާޒީ އަލީ އާދަމް ވަނީ އެ އަށް މައްސަލައަކީ ވެސް މަދަނީ މިންގަނޑުން ޝަރީއަތް ކުރިއަށް ގެންދެވޭނެ މައްސަލަތަކެއް ކަމަށް ކަނޑައަޅާފަ އެވެ.\nމިހާރު އަމަލުކުރަމުން އަންނަ ޖިނާއީ އިޖުރާއަތުގެ ގާނޫނުގެ ދަށުން ބޭއްވި އިބްތިދާއީ އަޑުއެހުމުގައި އެ ގާނޫނުގައިވާ ގޮތުން ޝަރީއަތް ފެށުމުގެ ކުރިން ހުށަހަޅަން ބޭނުންވާ ހުށަހެޅުންތަކެއް ހުރިތޯ ގާޒީ ވަނީ އައްސަވާފަ އެވެ. ޒިޔަތާއި ދައުލަތުން ވެސް އަށް މައްސަލާގައި ވެސް ޝަރީއަތް ފެށުމުގެ ކަންކަން ހުށަހަޅަން ހުރުމުން ޝަރީއަތުން ވަނީ އެކަމަށް މަސް ދުވަސް ދީފަ އެވެ. އަދި އެކަންކަމާ ގުޅޭ ގޮތުން ވާހަކަ ދައްކައި ޖަވާބުދާރީވުމަށް އަންނަ އަހަރުގެ ޖެނުއަރީ މަހުގެ ހަތްވަނަ ދުވަހަށް އަޑުއެހުމެއް ތާވަލުކޮށްފަ އެވެ.\nޒިޔަތު ވަނީ ހޮނިހިރު ދުވަހާއި މިއަދު އިއްވި ހުރިހާ ދައުވާތަކަށް ވެސް އިންކާރުކޮށްފަ އެވެ. ހިޔާނާތުގެ ދައުވާއެއް ސާބިތުވެ މިހާރު ވެސް ޒިޔަތު ގެންދަވަނީ އަށް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އެމްއެމްޕީއާރްސީގެ ކޮރަޕްޝަން މައްސަލާގައި ކުރީގެ ނައިބު ރައީސް އަހުމަދު އަދީބުގެ މައްޗަށް ވެސް ވަނީ ގިނަ ދައުވާތަކެއް އުފުލާފަ އެވެ.\nއދ. ގެ އެސިސްޓެންޓް ޖެނެރަލް ސެކެރެޓަރީއާ ޔާމީން ބައްދަލުކުރައްވައިފި\nޒަމީރު މާދަމާވެސް ފުލުހަށް ހާޒިރު ކުރަނީ


Fuvahmulakugai anhen kudhinnah Coding dhaskohdhey programeh fashanee | Mihaaru\n"ގާލްސް ޓު ކޯޑު" ޕްރޮގްރާމް ކުރިއަށްގެންދިއުމަށް ދިރާގާއި ވިމެން އިން ޓެކް އެމްވީއާ ދެމެދު ވަނީ އެއްބަސްވުމެއްގައި ސޮއިކޮށްފައި-- ފޮޓޯ: ދިރާގު\nފުވައްމުލަކުގައި އަންހެންކުދިންނަށް ކޯޑިން ދަސްކޮށްދޭ ޕްރޮގްރާމެއް ފަށަނީ\n19 ސެޕްޓެމްބަރ 2019 - 15:265comments\nދިރާގާއި ވިމެން އިން ޓެކް މޯލްޑިވްސް ގުޅިގެން، އަންހެންކުދިންނަށް ކޯޑިން ދަސްކޮށްދޭ ޕްރޮގްރާމެއް ފުވައްމުލަކުގައި ހިންގަން ނިންމައިފި އެވެ.\n"ގާލްސް ޓު ކޯޑު" ގެ ނަމުގައި ކުރިއަށްގެންދާ މި ޕްރޮގްރާމް ފަށާނީ މި މަހުގެ 22 ވަނަ ދުވަހު އެވެ. މީގައި ބައިވެރި ވެވޭނީ އުމުރުން 14 އަހަރާއި 20 އަހަރާ ދެމެދުގެ އަންހެންކުދިންނަށެވެ.\nދިރާގުން ބުނީ އަންހެން ކުދިންނަށް ކޯޑްކުރަން ދަސްކޮށް ދިނުމާއި އެކުދިންގެ މެދުގައި ޓެކްނޮލޮޖީއަށް ޝައުގުވެރިކަން އިތުރުކުރުމުގެ މަގްސަދުގައި ހިންގާ މި ޕްރޮގްރާމް ހިންގާނީ ދެ މަސް ދުވަހުގެ މުއްދަތަށް ކަމަށެވެ. އަދި މި މުއްދަތުގައި ބައިވެރިން އަތުން އެއްވެސް ފީއެއް ނުނަގާނެ ކަމަށް ދިރާގުން ބުންޏެވެ.\nއެޗްޓީއެމްއެލް އާއި ސީއެސްއެސް އަދި ޖާވާ ސްކްރިޕްޓް ބޭނުންކޮށްގެން ވެބްސައިޓް ފަރުމާކޮށް ޑިވެލޮޕްކުރަން މި ޕްރޮގްރާމްގައި ދަސްކޮށްދޭނެ އެވެ.\nވިމެން އިން ޓެކް މޯލްޑިވްސް އިން ބުނީ އަންހެން ކުދިން ޓެކްނޮލޮޖީ ދާއިރާގައި ކިޔަވައި، ހުނަރު ތަރައްގީކޮށް ދާއިރާގައި ދެމިތިބުމުގެ ނިސްބަތް މަދުކަމަށާއި މިފަދަ ޕްރޮގްރާމްތައް މެދުވެރިކޮށް މި ދާއިރާ އަށް އަންހެން ކުދިން ތައާރަފުކުރުން މުހިންމު ކަމަށެވެ.\nދިރާގުން "ގާލްސް ޓު ކޯޑު" ޕްރޮގްރާމް ނިންމާލައިފި


Adducity Hithadhoo Synthetic Track Elhumah March Gai iulaan Kureveyne- Mahloof - Vaguthu\nއައްޑޫސިޓީ ހިތަދޫ ސިންތެޓިކް ޓްރެކް އެޅުމަށް މާރޗުގައި އިއުލާނުކުރެވޭނެ- މަހްލޫފް\n7 މަސް ކުރިން ( ފެބުރުއަރީ 22, 2021 )\nމަޖިލީހުގައި މަހްލޫފަށް ސުވާލުކުރަނީ-- ފޮޓޯ: މަޖިލިސް\nރާއްޖޭގެ އެކި ކަންކޮޅުތަކުގައި އެތްލެޓިކްސް ސިންތެޓިކް ޓްރެކް އެޅުމުގެ މަޝްރޫއުގެ ދަށުން އައްޑޫސިޓީ ހިތަދޫ ސިންތެޓިކް ޓްރެކް އެޅުމަށް އަންނަ މަހު ބަޔަކާއި ހަވާލުކުރަން އިއުލާނުކުރެވޭނެ ކަމަށް ކުޅިވަރާބެހޭ ވަޒީރު އަހުމަދު މަހްލޫފް ވިދާޅުވެއްޖެ އެވެ.\nމަހްލޫފް މިހެން ވިދާޅުވީ ރައްޔިތުންގެ މަޖިލީހުގެ މިއަދުގެ ޖަލްސާގައި މިނިސްޓަރު މަހުލޫފަށް ސުވާލު ކުރުމަށް ލިބުނު ފުރުސަތުގައި ހިތަދޫ ދެކުނު ދާއިރާގެ މެމްބަރު އިބްރާހިމް ނާޒިލް ކުރެއްވި ސުވާލަކަށް ޖަވާބުދެއްވަމުންނެވެ.\nނާޒިލް ކުރެއްވި ސުވާލަކީ ހިތަދޫގައި ސިންތެޓިކް ޓްރެކެއް އެޅޭނީ ކޮންދުވަހަކުންތޯ އެވެ. މި ސުވާލުގެ ޖަވާބުގައި މަހްލޫފް ވިދާޅުވީ، ސިންތެޓިކް ޓްރެކް އެޅުމަށް ބަޖެޓްގައި ހިމަނާފައިވަނީ އައްޑޫއަށް ނިސްބަތްވާ ހުރިހާ މެމްބަރުންގެވެސް މަސައްކަތާއި އެކުގައި ކަމަށާއި އުއްމީދުކުރަނީ އެންމެ ލަސްވެގެންވެސް މާރޗް މަސްތެރޭގައި އެ މަސައްކަތް ކުރާނެ ބަޔަކު ހޯދަން އިއުލާނުކުރެވޭނެ ކަމަށެވެ.\nއައްޑޫސިޓީ އާއި ފުވައްމުލަކު ސިޓީގައި ސިންތެޓިކް ޓްރެކް އެޅުމަކީ ސަރުކާރުގެ ބޮޑު ޕްލޭނެކެވެ. ރާއްޖެއިން ރަނގަޅު އެތްލީޓުން ބިނާކުރަމުން އަންނަ މި ދެ އަތޮޅަށް ހާއްސަ ސިންތެޓިކް ޓްރެކެއް އެޅުމުގެ މަސައްކަތް މިދިޔަ އަހަރު ކުރުމަށް މަސައްކަތްކުރި އެވެ. ނަމަވެސް ކޮވިޑުގެ ހާލަތާއި ގުޅިގެން އެ މަސައްކަތް އެފަހަރަކު ނުކުރެވުނެވެ.\n"ވަގުތު" އަށް އެނގިފައިވާ ގޮތުގައި އައްޑޫއާއި ފުވައްމުލަކު ސިންތެޓިކް އެތްލެޓިކްސް ޓްރެކް އެޅުމަށް ބީއޯކިއު ވަނީ ހަދާފައެވެ. ދެން ކުރިޔަށްއޮތީ މި މަސައްކަތް ބަޔަކާއި ހަވާލުކުރުމެވެ.\nއައްޑޫއާއި ފުވައްމުލަކުގެ އިތުރުން ކުޅުދުެއްފުށީގަވެސް ސިންތެޓިކް ޓްރެކެއް އެޅުމަށް ސަރުކާރުގެ ވިސްނުން އެބަހުއްޓެވެ. މި ސިންތެޓިކް ޓްރެކުތައް އެޅުމާއެކު މި ސަރަހައްދުތަކުން އެތްލީޓުން ތަމްރީނުކުރުމަށް އިތުރު ފަސޭހަތަކެއް ލިބިގެންދާނެ އެވެ.\nފެބުރުއަރީ 22, 2021 16:12\nއައްޑޫ ރައްޔިތުން ދެން ހިޔެއްނުވޭ ހެއްދިދާނެހެނެއް! ބަލަން ތިބެމާ\nފެބުރުއަރީ 22, 2021 18:24\nދެން މިހާއަވަހަށް އެކަންތި އިއުލާނުކުރީ ވޯޓުހޯދަން ރައްޔިތުން ގަޅަހައްދަށް ތިޔަވަރެއްނެތް ހޭނެތިފަހުރި މިނިސަްޓަރ\nފެބުރުއަރީ 24, 2021 02:59\nކަލޯގަޔާ އައްޑޫގެ މަގުތައް ކޮންނަމުން އެބަދާކަމަށްވަނީ. މަގުހަދަނީޔޯލަ. އައްޑޫ ރައްޔިތުންނޭ! ތިޔަ ގުއިރޯނުތަކުގައި ނުޖެހޭތި. މި ކައުންސިލް އިންތިހާބް ނިމުމާއެކު މިސަރުކާރުން ބޭނުންވާ ބަޔަކު ހޮވުނަސް ނުހޮވުނަސް އެނިމުނީ. އައްޑޫގެ މަގުތައް ހެދުމަށް ފައިސާއެއް ނެތްކަމަށް މިސަރުކާރުން ކުރިން ބުނެފައިވޭ.\nފެބުރުއަރީ 24, 2021 11:11\nމަހުލޫފް. ބޭނުމަށް ނުން ކޮވިޑް ވަގާމެން ކޮށްދޭ އެއްވިޔަސް ކަމަށް\nފެބުރުއަރީ 25, 2021 19:48\nކޮބާހޭ ވޮލީ ކޯޓުތައް!!


Badi gudhanun hathiyaaru beyruvee bayaku qaumah ghahdhaaru vumun: Umar - vNews.mv\nބަޑިގުދަނުން ހަތިޔާރު ބޭރުވީ ބަޔަކު ގައުމަށް ޣައްދާރުވުމުން: އުމަރު\nއަހުމަދު ރިފާއު 25 February 2016, 13:06\nސިފައިންގެ ބަޑިގުދަނުން ހަތިޔާރު ނެރެވުނީ އެކަމުގެ ޒިންމާތަކާއި ހަވާލުވެވަޑައިގެން ތިއްބެވި ބޭފުޅުން ގައުމަށް ހިޔާނަތްތެރިވެ ޣައްދާރުވުމުން ކަމަށް ނެޝަނަލް އިންކްއަރީ ކޮމިޝަންގެ ކޯ ޗެއާ އަދި ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nރިޔާސީ ލޯންޗްކޮޅުގެ މައްސަލައިގެ ތަހުގީގު ކުރިއަށްދާ ގޮތުގެ މައުލޫމާތު ދެއްވުމަށް މިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި އުމަރު ވިދާޅުވީ ސިފައިންގެ ބަޑި ގުދަނަކީ އަބަދުވެސް ވަރަށް ހަރުދަނާ އުސޫލެއްގެ ތެރެއިން ބެލެހެއްޓިގެން އައިސްފައިވާ ތަނެއް ކަމަށެވެ. އެކަން އެނގިގެންދަނީ ސިފައިން ހަތިޔާރު ގެންގުޅެން ފެށިތާ 100 އަހަރު ވެގެން ދިޔައިރުވެސް އެތަނުން ހަތިޔާރު ނެރެފައި ނުވާތީ ކަމަށްވެސް ވިދާޅުވި އެވެ. ނަމަވެސް ރިޔާސީ ލޯންޗްކޮޅުގެ ތަހުގީގުގެ ތެރެއިން ހިންގުނު އޮޕަރޭޝަނެއްގައި ބ. ހިބަޅިދޫ އިން ފެނުނު ހަތިޔާރުތަކުގެ ތެރޭގައި ސިފައިންގެ ބަޑިގުދަނުގެ ތަކެތި ހުރި ކަމަށާއި އެގޮތަށް ދިމާވީ ބަޑިގުދަނާ ހަވާލުވެ ތިއްބެވި ބޭފުޅުން ގައުމަށް ހިޔާނާތްތެރިވުމުން ކަމުގައިވެސް ވިދާޅުވި އެވެ.\n"މިފަހަރު ބަޑިގުދަނުގެ ތެރެއިން އެއްޗެއް ނިކުންނަށް ދިމާވި މައިގަނޑު ސަބަބެއް ކަމަށް އަޅުގަނޑުމެން ދެކެނީ އެޒިންމާތަކާއި ހަވާލުވެ ތިބި ސީނިއަ މީހުން ގައުމަށް ހިޔާނާތްތެރިވުން. ބަޑިގުދަނާ ހަވާލުވެ ތިއްބެވި އެންމެ އިސް ބޭފުޅުންނާއި ގޮވާ އެއްޗިއްސާ ހަވާލުވެ ތިއްބެވި އެންމެ އިސް ބޭފުޅުން ގައުމަށް ހިޔާނާތްތެރިވުން ފަދަ ކަމެއް ހިންގައިފިއްޔާމު ދެން މިކަހަލަ އެއްޗެއް އޭގެތެރެއިން ނުނިކުތުމަކީ ހަމަ ނުވެ ނުދާނެ ކަމެއް،" އުމަރު ވިދާޅުވި އެވެ.\nމިނިސްޓަރު ވިދާޅުވީ ބަޑިގުދަނުން އެއްޗެއް ބޭރުވި ނަމަވެސް ނިސްބަތުން އެއީ ހަމަ ވަރަށް ކުޑަ އެއްޗެއް ކަމަށާއި ނަމަވެސް އޭގެ ތެރޭގައި ގޮވާތަކެތި ހުރިކަން އެއީ ނުރައްކާތެރިކަމެއް ކަމަށެވެ. މީގެ އިތުރަށް ހަތިޔާރުވެސް ބޭރުވެފައި ހުރި ކަމަށް ވިދާޅުވި އެވެ.\nއުމަރު ވިދާޅުވީ ސިފައިންގެ ބަޑި ގުދަނުން ހަތިޔާރާއި ގޮވާތަކެތި ބޭރުވިކަން އިނގުނު ހިސާބުން އެކަން އިސްލާހުކުރުމަށް ފިޔަވަޅުތަކެއް އަޅާފައިވާ ކަމަށެވެ. އެހެންކަމުން ސިފައިންގެ ބަޑިގުދަނުން ދެން ހަތިޔާރާ ގޮވާތަކެތި ނުނެރެވޭނެ ކަމުގެ ޔަގީންކަން ދިވެހި ރައްޔިތުންނަށް ދެއްވާ ކަމުގައިވެސް ވިދާޅުވި އެވެ.\nބަޑިގުދަނުން ހަތިޔާރާއި ގޮވާތަކެތި ބޭރުވި މައްސަލާގައި ބަޑިގުދަނުގެ ކުރީގެ ވެރިޔާ ކާނަލް އަހްމަދު ފަޔާޒު (ޕާޕާ) ތިން މަސް ވަންދެން އިއްޔެއާއި ހަމައަށް ހުރީ ސިފައިންގޭގައި ހައްޔަރުކޮށްފަ އެވެ. ސިފައިން އިއްޔެ އޭނާ ދޫކޮށްލުމާއި އެކު ފުލުހުން މިހާރު ވަނީ އޭނާ ކޯޓް އަމުރެއްގެ ދަށުން ހައްޔަރުކޮށްފަ އެެވެ.\nއުމަރު ވިދާޅުވީ ރިޔާސީ ލޯންޗްކޮޅުގެ މައްސަލައާއި ގުޅިގެން މިހާރު ފުލުހުންގެ ބަންދުގައި ތިބީ އަށް މީހުން ކަމަށާއި އޭގެ ތެރޭގައި އެކެއްގެ މައްޗަށް މޮނިކޯން އޯޑަރެއް ހިންގާފައިވާ ކަމަށެވެ. އަދި ވިދާޅުވީ މިމައްސަލަ ތަހުގީގުކުރުމަށް ދައުލަތަށް ގާނޫނީ ގޮތުން ލިބިދޭ ހުރިހާ ބާރެއް ބޭނުންކުރާނެ ކަމަށާއި ރައީސުލްޖުމްހޫރިއްޔާ މިމައްސަލަތައް ބެލުމަށް ފުރިހަަމަ އިހްތިޔާރާ ބާރު ދެއްވާފައިވާ ކަމަށެވެ. އަދި ރިޔާސީ ލޯންޗްކޮޅުގެ ތަހުގީގުގެ ތެރެއިން ފެންމަތިވެގެން އުޅޭ އިތުރު އެއްވެސް މައްސަލައެއްގައި ރައީސް އަބްދުﷲ ޔާމިންގެ ބައިވެރިވުމެއް އޮތް ކަން މިހާތަނަށް އެއްވެސް ގޮތަކަށް ފެނިފައި ނުވާ ކަމުގައިވެސް ވިދާޅުވި އެވެ.


Khiyaanaiythah balan Committee eh ufadhdhai masakkaiy fashanee | Mihaaru\nރައީސް އިބްރާހިމް މުހައްމަދު ސޯލިހް ހުވާ ކުރެއްވުމުގެ ރަސްމިއްޔާތު--\nޚިޔާނާތްތައް ބަލަން ކޮމެޓީއެއް އުފައްދައި މަސައްކަތް ފަށަނީ\n17 ނޮވެމްބަރ 2018 - 22:35 29 comments\nއެ މަނިކުފާނު މަގާމުގެ ހުވާ ކުރައްވައި ގައުމާ މުޚާތަބު ކުރެއްވި އިރު، މި ސަރުކާރުގެ ފުރަތަމަ 100 ދުވަހުގެ ތެރޭގައި ކުރާނެ ބައެއް ކަންތައްތައް ވިދާޅުވި އެވެ. އޭގެ ތަފްސީލު ހިމެނޭ ގޮތުން ރައީސް އޮފީހުން މިއަދު އިއުލާން ކުރި، ފުރަތަމަ 100 ދުވަހުގެ އެޖެންޑާގައި، ކޮރަޕްޝަން ބެލުމަށް ހާއްސަ ކޮމެޓީއެއް އެކުލަވާލާނެ ކަމަށް ބުނެފައި އޮތަސް އެ ކޮމެޓީއާ ގުޅޭ އިތުރު ތަފްސީލެއް އަދި ނުދެ އެވެ.\nނިމިދިޔަ އަބްދުﷲ ޔާމީންގެ ސަރުކާރަށް ކޮރަޕްޝަނާއި ފަސާދައިގެ ބޮޑެތި ތުހުމަތުތަކެއް ކުރެވޭ އިރު އެ ކަންކަން ބަލައި ދައުލަތުން ގެއްލިފައިވާ ފައިސާ އަނބުރާ ހޯދައި ދިނުމަކީ ރައީސްގެ ރިޔާސީ ވައުދެކެވެ.\nމިދިޔަ ސަރުކާރުގައި ހިންގާފައިވާ ކޮރަޕްޝަންތަކުގެ ތެެރޭގައި އެމްއެމްޕީއާރްސީގެ 1.2 ބިލިއަން ރުފިޔާ (80 މިލިއަން ޑޮލަރުގެ) ހިޔާނާތުގެ މައްސަލަ ހިމެނެ އެވެ. ރާއްޖޭގެ ތާރީހުގައި ވެސް ހިންގާފައިވާ އެންމެ ބޮޑު އެއް ކޮރަޕްޝަންގެ މައްސަލަ ކަމަށްވާ އެމްއެމްޕީއާރުސީގެ މައްސަލައިގައި މިދިޔަ ސަރުކާރުގެ އިސް މަގާމުތަކުގައި ތިއްބެވި ބޭފުޅުންނަށާއި ޕީޕީއެމްގެ އިސް ބޭފުޅުންނަށް ގިނަ ތުހުމަތުތަކެއް ކުރެވެ އެވެ. އެ މައްސަލައިގައި ޝަރީއަތް ކޮށް ޖަލަށް ލާފައިވާ ކުރީގެ ނައިބު ރައީސް އަހުމަދު އަދީބް ވަނީ އެ ތަހުގީގަށް އެއްބާރުލުން ދެއްވާނެ ކަމަށް ވިދާޅުވެފަ އެވެ.\nކުރީގެ ރައީސް ޔާމީންގެ މައްޗަށް މަނީ ލޯންޑްރިން މައްސަލަތަކެއްގެ ތުހުމަތު ކުރެވޭ އިރު ސަރުކާރު ކުންފުނިތަކުގައި ވެސް ގިނަ ކޮރަޕްޝަންގެ ކަންތައްތަކެއް ހިންގާފައިވާ ކަމަށް ތުހުމަތު ކުރެވެ އެވެ. އޭގެ ތެރޭގައި ސިޔާސީ ނުފޫޒުން ގިނަ ކަންތައްތަކެއް ކުރުން ހިމެނެ އެވެ.\nކޮރަޕްޝަން ހުއްޓުވުމަށް އާ ސަރުކާރުގެ ފުރަތަމަ 100 ދުވަހުގެ ތެރޭގައި އިތުރު ކަންތައްތަކެއް ކުރުމަށް ވެސް ވަނީ ނިންމާފަ އެވެ. އޭގެ ތެރޭގައި ބިދޭސީންނަށް ކޯޓާ ދިނުމާއި ބިދޭސީންނާ ގުޅޭ އެކި ކަންކަމުގައި ހިންގާ ކޮރަޕްޝަންތައް ހުއްޓުވުމަށް ފިޔަވަޅުތަކެއް އެޅުން ހިމެނެ އެވެ.\nސަރުކާރުގެ ފުރަތަމަ ދެ މަސް ދުވަހުގެ ތެރޭގައި ނުހައްގު މުއްސަނދިކަން ހުއްޓުވުމަށް ގާނޫނެއް މަޖިލީހަށް ހުށަހެޅުން ވެސް ހިމެނެ އެވެ. އަދި މުއައްސަސާތައް މިނިވަންކޮށް ހިންގޭނެ ގޮތަށް ހެދުމަށް ގާނޫނެއް ހުށަހެޅުމަށް ވަނީ ނިންމާފަ އެވެ. އަދި ރިޝްވަތު ހިފާ މީހާ އާއި ރިޝްވަތު ދޭ މީހާ ކުށްވެރިވާ ގޮތަށް އެންޓި ކޮރަޕްޝަން ގާނޫނަށް އިސްލާހު ހުށަހަޅަން ވެސް ހިމަނާފައިވެ އެވެ.\nއާ ސަރުކާރުގެ އިދާރާތަކަށާއި ކުންފުނިތަކުގެ އިތުރުން މިނިވަން މުއައްސަސާތަކަށް އައްޔަން ކުރާ މީހުންނާއި އެ މީހުންގެ އާއިލާ މީހުންގެ މާލީ ބަޔާން ހާމަ ކުރުމާއި ގަވައިދުން ރިވިއުކުރުން ހިމެނެ އެވެ.\nފުރަތަމަ މަސް ދުވަހުގެ ތެރޭގައި ކޮރަޕްޝަންގެ މައްސަލަތަކާއި އާއްމުންގެ ހިޔާލުތައް ހުށަހެޅޭނެ ފަސޭހަ ނިޒާމެއް ގާއިމް ކުރާނެކަން ވެސް ވަނީ އިއުލާން ކޮށްފަ އެވެ. އަދި "ޒީރޯ ޓޮލެރެންސް ޓު ކޮރަޕްޝަން"ގެ ނަމުގައި ހާއްސަ ކެމްޕެއިނެއް ފެށުމަށް ވަނީ ނިންމާފަ އެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ކޮރަޕްޝަން ރައީސް އިބްރާހިމް މުހައްމަދު ސޯލިހް


Sih'hee kuhli nurahkaluge muhdhathu ithuru kohfi\nއެޗްޕީއޭގެ މުވައްޒަފުން މަގުމަތީގައި ހަރަކާތްތެރި ވަނީ: ސިއްހީ ކުއްލި ނުރައްކަލުގެ ހާލަތު އިތުރުކޮށްފި --- ފޮޓޯ: އަވަސް\nމިފަހަރު މުއްދަތު އިތުރު ކޮށްފައި ވަނީ އަންނަ މަހުގެ 30 ވަނަ ދުވަހުގެ ނިޔަލަށެވެ. މިއީ މި މުއްދަތު އިތުރުކުރި 24 ވަނަ ފަހަރެވެ.\nމި ގަރާރުގައި މިނިސްޓަރު ނަސީމް ވަނީ ރައްކާތެރިކަމަށްޓަކައި އަޅަންޖެހޭ ފިޔަވަޅުތައް އަޅުއްވަމުން ގެންދިއުމަށް ޑިރެކްޓަރު ޖެނެރަލް އޮފް ޕަބްލިކް ހެލްތަށް އަންގަވާފަ އެވެ. ސިއްހީ ކުއްލި ނުރައްކަލުގެ މުއްދަތު އިތުރު ކުރި އިރު ކުރިއާ ބަލާއިރު ކޮވިޑަށް ޕޮޒިޓިވްވާ މީހުންގެ އަދަދު ރެކޯޑް މިންވަރަކަށް އުފުލިފައެވެ.\nއެޗްޕީއޭ އަހުމަދު ނަސީމް މިނިސްޓްރީ އޮފް ހެލްތު + ކޮވިޑް-19 ކޮވިޑް-19 އިގެ ބަލާއާފާތް އެޗްއީއޯސީ


Covid-19 aa eku China gai vari ginavenee | Mihaaru\n23 މާޗް 2020 - 07:579comments\n"އެހެންވެ މި ހާލަތުގައި ސައިކޯސޯޝަލް ސަޕޯޓް ވެސް ވަރަށް މުހިއްމު." އޭނާ ވިދާޅުވި އެވެ.\nޗައިނާ އަކީ ކޮރޯނާވައިރަސް އެންމެ ފުރަތަމަ ފެތުރު ގައުމެވެ. އެ ބަލި ފެތުރެން ފެށީ ހުބޭ ޕްރޮވިންސްގެ ވޫހާން ސިޓީންނެވެ.


ތިލަދުންމަތީ އިތުރުބުރީ ހޯރަފުށީ ކައުންސިލް އަށް 1.5 (ދޮޅު) ޓަނުގެ ޕަވަރގޭޓް ޓްރަކެއް ގަނެ ސަޕްލައި ކޮށްދޭނެ ފަރާތެއް ހޯދުމަށް\nތިލަދުންމަތީ އިތުރުބުރީ ހޯރަފުށީ ކައުންސިލް އަށް 1.5 (ދޮޅު) ޓަނުގެ ޕަވަރގޭޓް ޓްރަކެއް، ބީލަން ފޮތުގައި ދެވިފައިވާ ސްޕެސިފިކޭޝަން އާއި އެއްގޮތަށް ގަނެ ސަޕްލައި ކޮށްދޭނެ ފަރާތެއް ހޯދުމަށް، ބީލަން ހުށަހެޅުމުގެ ދަޢުވަތު ހުޅުވާލަމެވެ.\nމި މިސައްކަތުގެ ބީލަން ފޮތް މި އިޢުލާނާއެކު ދިވެހި ސަރުކާރުގެ ގެޒެޓްގައި ޑައުންލޯޑް ކުރެވޭގޮތަށް އެޓޭޗް ކޮށްފައި ހުންނާނެއެވެ. މިކަމާއި ގުޅޭގޮތުން އިތުރު މަޢުލޫމާތު އޮޅުން ފިލުވުމަށް ބޭނުން ވެއްޖެނަމަ ބީލަން ފޮތުގައިވާ ގޮތުގެ މަތިން މިކައުންސިލްއަށް ހުށަހެޅުއްވުން އެދެމެވެ.\nބީލަން ހުށަހެޅުމަށް ރަޖިސްޓްރީކުރުން\nމުއްދަތު: 2020 އޮގަސްޓް 31 އިން 2020 ސެޕްޓެމްބަރ 03 އަށް (ބަންދު ދުވަސްތަށް ނުހިމަނާ)\nތަން: ތިލަދުންމަތީ އުތުރުބުރީ ހޯރަފުށީ ކައުންސިލްގެ އިދާރާ\nއަންދާސީ ހިސާބުގައި ރަޖިސްޓްރީ ކުރުމަށް ތިރީގައި މިވާ މަޢުލޫމާތުތައް ލިޔުމުން ހުށަހަޅަންވާނެވެ.\nބިޑު ހުޅުވުމަށް ހަމަޖެހިފައިވަނީ 2020 ސެޕްޓެމްބަރ 09 ވާ ބުދަ ދުވަހުގެ 11:30 ގައި ހޯރަފުށީ ރަށްޔިތުންގެ ރަށްވެހިގެ (އޯކިޑްވިލާ) ކޮންފަރެންސް ހޯލުގައި މި މަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ހާޒިރުގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާފަރާތުގެ ނަން ލިޔެވިފައި އޮންނަންވާނެއެވެ. ބީލަމުގެ މުއްދަތައް ބިޑް ހުށަހަޅާ ތާރީޚުން ފެށިގެން 30 ދުވަސް އޮންނަންވާނެއެވެ.\nކޯޕަރޭޓް އެފެއާރޒް ސެކެޝަން\nބީލަމުގެ ނަން: 1.5 (ދޮޅު) ޓަނުގެ ޕަވަރގޭޓް ޓްރަކެއް ގަނެ ސަޕްލައި ކުރުން\nއިޢުލާނު ނަންބަރު: IUL)247-CA/247/2020/94)\nމަޢުލޫމާތު ފުރިހަމަނޫން ބިޑުތައް ބާތިލުކުރުމުގެ ފުރިހަމަ އިޚްތިޔާރު ތިލަދުންމަތީ އުތުރުބުރީ ހޯރަފުށީ ކައުންސިލްގެ އިދާރާއަށް ލިބިގެންވެއެވެ. އަދި ބިޑު ކޮންމެ ވަގުތެއްގައިވެސް ބާތިލުކުރުމުގެ އިޚްތިޔާރު ތިލަދުންމަތީ އުތުރުބުރީ ހޯރަފުށީ ކައުންސިލްގެ އިދާރާއަށ ލިބިގެންވެއެވެ.\nސުންގަޑި: 09 ސެޕްޓެންބަރު 2020 11:30\n- Bid booklet


ބަންގްލަދޭޝްގެ ސަރުކާރުން ރާއްޖެއަށް ސަފީރެއް ކަނޑައަޅައިފި\nFebruary 15, 2020 13:03:49\nރިއަރ އެޑްމިރަލް ނަޒުމުލް ހަސަން\nބަންގަލަދޭޝްގެ ސަރުކާރުން ރާއްޖެއަށް އެގައުމުގެ ނޭވީ ފްލީޓް ގެ ކުރީގެ ކޮމާންޑަރެއް ކަމަށްވާ ރިއާ އެޑްމިރަލް ނަޒްމުލް ހަސަން ހަމަޖައްސައިފިކަމަށް ، ބަންގްލަދޭޝްގެ ފޮރިން މިނިސްޓްރީން ނެރުނު ބަނާނަކާ ހަވާލާދީ އެގައުމުގެ ނޫސްތަކުން ހާމަކޮށްފަިއެވެ.\nބަންގެލަދޭޝް އިން ރާއްޖެއަށް ކަނޑައަޅާ ސަފީރުގެ މަގާމަށް ބޭފުޅާކު އައްޔަން ކޮށްފައި މިވަނީ ކުރިން ސަފީރުގެ މަޤާމުގައި ހުންނެވި ރިއަރ އެޑްމިރަލް އަޚްތަރު ހަބީބު ގެ މަގާމުގެ ދައުރު މިދިޔަ ޖެނުއަރީ މަހުގެ ތެރޭގައޮ ހަމަވުމާ ގުޅިގެންނެވެ.\nރިއަރ އެޑްމިރަލް ނަޒްމުލް ހަސަން އަކީ ޗިޓަގޮންގް ޔުނިވަރސިޓީ އިން ބެޗެލަރ އޮފް ސައިންސް ޑިގްރީ ހާސިލްކޮށް ، ބަންގްލަދޭޝްގެ ނެޝަނަލް ޔުނިވަރސިޓީއިން މާރސްޓަރަސް އިން ޑިފެންސް ސްޓަޑީސް ހާސިލްކޮށް ، ބީޔޫޕީ ގެ ދަށޫން އެމް ފިލް ޕްރޮގްރާމް ވެސް ނިންމަވާފައިހުރި ބޭފުޅެކެވެ.\n1984 ވަނަ އަހަރު ބަންގްލަދޭޝް ގެ ނޭވީ އާ ގުޅިވަޑައިގެން ގިނަ ގުނަ ހިދުމަތް ތަކެއް ކޮށްދެއްވާ އިސްމަގާމުތަކެއް އަދާކުރައްވާފައިވަ ރިއަރ އެޑްމިރަލް ނަޒްމުލް ހަސަން ވަނީ ޑިރކެޓަރ ނޭވަލް އޮޕަރޭޝަންގެ މަޤާމް އަދި ޑިރެކްޓަރ ނޭޝަނަލް އިންޓެލިޖެންސްގެ މަޤާމް ފުރުއްވާ ، 2002 ވަނަ އަހަރު ޔޫއެން ޕީސް މޭކިން މިޝަންގައި ޔޫގޮސްލާވިއާގައި ވެސް މަސައްކަތް ކުރައްވާފައެވެ. ނަޒުމުން ހަސަން އެންމެ ފަހުން ހުންނެވީ ނޭވީ ފްލީޓުގެ ކޮމާންޑަރެއްގެ މަގާމުގައެވެ.\nސަފީރުން ބަންގްލަދޭޝް ހައިކޮމިޝަން


Religion: Emme maai 10 dhuvas\nހައްޖުގެ އަޅުކަން އަދާކުރުން --\nލިޔުނީ: އައްޝައިޚް ހަސަން މޫސާ ފިކުރީ\nރެޔާދުވާލު ތަކުރާރުވަމުން، އެކައްޗަށް ފަހު އަނެކައްޗެއް އަންނަމުންދާ ގޮތުގައި ލައްވާފައިވުމުގައި ޙިކުމްތަތަކެއްވެއެވެ. މާތް ﷲ ވަޙީކުރައްވާފައިވެއެވެ. "وَهُوَ الَّذِي جَعَلَ اللَّيْلَ وَالنَّهَارَ خِلْفَةً لِّمَنْ أَرَادَ أَن يَذَّكَّرَ أَوْ أَرَادَ شُكُوراً" (الفرقان 62) މާނައީ: "އަދި އެކަލާނގެއީ، ރެޔާއި ދުވާލު އެކައްޗަކަށްފަހު، އަނެކައްޗެއް އަންނަގޮތުގައި ލެއްވި ރަސްކަލާނގެއެވެ. އެއީ ހަނދުމަކުރުމަށް އެދޭމީހަކަށް ނުވަތަ ޝުކުރުވެރިވުމަށް އެދޭމީހަކަށްޓަކައެވެ."\nދުވަސްތަކުގެ ތެރެއިން ބައެއް ދުވަސްތައް އެނޫން ދުވަސްތަކުގެ މައްޗަށް މާތް ކުރައްވައި މަތިވެރި ކުރައްވާފައިވުމީވެސް މާތް ﷲ އިންސާނުންނަށް ދެއްވި ބޮޑު ނިޢުމަތެކެވެ. މާތް ﷲ އެދި ވޮޑިގެންނެވި އެއްޗެއް ނުވަތަ ތަނެއް ނުވަތަ ފަރާތެއް މާތްކުރައްވައި އިޚްތިޔާރު ކުރައްވައެވެ. މާތް ﷲ ވަޙީކުރައްވާފައިވެއެވެ. "وَرَبُّكَ يَخْلُقُ مَا يَشَاءُ وَيَخْتَارُ " (القصص 68) މާނައީ: "ކަލޭގެފާނުގެ ވެރިރަސްކަލާނގެ، އެކަލާނގެ އިރާދަކުރައްވާ އެއްޗެއް ހައްދަވަތެވެ. އަދި އެކަލާނގެ އިރާދަކުރެއްވި އެއްޗެއް ޚިޔާރު ކުރައްވައެވެ."\nއަހަރުގެ ތެރޭގައި ތަކުރާރުވަމުން، ދައުރަވުމުން ދާގޮތުގައި ހެޔޮކަމާއި އަޅުކަމުގެ ޚާއްޞަ މޫސުންތައް އައުމީ އިންސާނާ ހެޔު ޢަމަލުގެ މަތީގައި ދެމިހުރުމަށް ލިބޭ ފަހި ފުރުސަތެކެވެ. ރޯދަމަހުގެ ދުވާލު ރޯދަ ހިފައި، ރޭއަޅުކަންކޮށް، ކީރިތި ޤުރްއާން ކިޔެވުމުގައި ގިނަ ވަގުތުތަކެއް ހޭދަކުރުމަށްފަހު، އެ ހެޔޮ އަމަލުތައް ކުރުމުން ދުރުހެލިވެ ނުވަތަ ހުއްޓުމަކަށް އައިސްފައިވާ އެތައް ބަޔަކަށް މިއީ އަނެއްކާވެސް އެކަންކަމަށް އެނބުރި ދިޔުމަށް އޮތް ރަނގަޅު ވަގުތެކެވެ.\nޙައްޖު މަހުގެ ފުރަތަމަ ދިހަ ދުވަހަކީ ދުނިޔެމަތީގައި އަންނާނޭ އެންމެ މާތް ދުވަސްތަކެވެ. މާތް ﷲ ވަނީ އެދުވަސްތައް ގަންދެއްވައި ހުވާ ވަޙީކުރައްވާފައެވެ. މާތް ﷲ ވަޙީކުރައްވާފައިވެއެވެ. "وَالْفَجْرِ * وَلَيَالٍ عَشْرٍ" (الفجر 2) މާނައީ: "ފަތިސްވަގުތު ގަންދެއްވަމެވެ * އަދި ދިހަ ރޭ ގަންދެއްވަމެވެ."\nއަލްއިމާމު އިބްނު ކަޘީރު ރަޙިމަހު ﷲ ވިދާޅުވެފައިވެއެވެ. "ދިހަ ރޭގެ މުރާދަކީ ޙައްޖު މަހުގެ ފުރަތަމަ ދިހައެކެވެ. މިފަދައިން ވިދާޅުވެފައިވާ ބޭކަލުންގެ ތެރޭގައި އިބްނު ޢައްބާސް ރަޟިޔާ އާއި މުޖާހިދު އާއި އައްއިމާމުލް ބުޚާރީ ހިމެނެއެވެ." އަދި އަންނަނިވި އާޔަތުގައިވާ أَيَّامٍ مَّعْلُومَاتٍ (ކަނޑައެޅި އެނގިގެންވާ ދުސްތައް) އެއީވެސް ޙައްޖު މަހުގެ ފުރަތަމަ ދިހަ ދުވަސް ކަމުގައިވެސް އިބްނު ކަޘީރު ރަޙިމަހު ﷲ ވިދާޅުވެފައިވެއެވެ. މާތް ﷲ ވަޙީ ކުރައްވާފައިވެއެވެ. "وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ" (الحج 28) މާނައީ: "އަދި ކަނޑައެޅި އެނގިގެންވާ ދުވަސްތަކެއްގައި، އެއުރެން ﷲ ގެ އިސްމުފުޅު ހަނދުމަކޮށް އުޅުމަށެވެ."\nމިދުވަސްތަކުގެ މާތް ކަމާއި ބެހޭ ގޮތުން މާތް ނަބިއްޔާ صلى الله عليه وسلم ޙަދީޘް ކުރައްވާފައިވާ ބަސްފުޅެއްގެ މާނައިގައިވެއެވެ. "މި ދުވަސްތަކަށްވުރެ، އެބަހީ: ޛުލް ޙިއްޖާ މަހުގެ ފުރަތަމަ ދިހަ ދުވަހަށްވުރެ، ހެޔޮ ޢަމަލު ކުރުމަށް ﷲ ގެ ޙަޟުރަތުގައި ލޮބުވެތިކަން ބޮޑު އެހެން ދުވަސްތަކެއް ނުވެއެވެ." ޞަޙާބީއަކު ދެންނެވިއެވެ. "އޭ ﷲ ގެ ރަސޫލާއެވެ! ﷲ ގެ މަގުގައި ޖިހާދު ކުރުމަށްވުރެންވެސް ތޯއެވެ؟" ޙަދީޘް ކުރެއްވިއެވެ. "ﷲ ގެ މަގުގައި ޖިހާދު ކުރުމަށްވުރެ ވެސް ބޮޑަށެވެ. އެކަމަކު އޭނާގެ މުދަލާއި އަމިއްލަ ނަފްސާއިގެން (ﷲ ގެ މަގުގައި) ނިކުމެ، އެއިން އެއްޗަކާއިގެން އެނބުރި ނާދެވުނު މީހާ މެނުވީއެވެ." އެބަހީ: އޭނާގެ އަމިއްލަ ނަފްސާއި މުދަލާއިގެން، ޖިހާދުކުރުމަށް ނުކުމެ، ﷲ ގެ މަގުގައި ޝަހީދުވެދިޔަ މީހަކު އެކުޅަ ހެޔޮ ޢަމަލުމެނުވީ، އެހެން ކޮންމެ ހެޔޮ ޢަމަލެއް އެ ދުވަސްތަކުގައި މާތް ކަންބޮޑުވެގެންވެއެވެ.\nއެހެން ބަސްފުޅެއްގައި އިބްނު ޢުމަރު رضي الله عنه ގެ އަރިހުން ރިވާވެގެންވެއެވެ. ކީރިތި ރަސޫލާ صلى الله عليه وسلم ގެ ޙަދީޘް ކުރެއްވިއެވެ. "مَا مِنْ أَيَّامٍ أَعْظَمُ عِنْدَ اللهِ وَلَا أَحَبُّ إِلَيْهِ الْعَمَلُ فِيهِنَّ مِنْ هَذِهِ الْأَيَّامِ الْعَشْرِ، فَأَكْثِرُوا فِيهِنَّ مِنَ التَّهْلِيلِ وَالتَّكْبِيرِ وَالتَّحْمِيدِ " رواه أحمد މާނައީ: "ޙައްޖު މަހުގެ ދިހަ ދުވަހަށްވުރެ، މާތް ﷲ ގެ ޙަޟުރަތުގައި، ވަކީން ބޮޑަށް މަތިވެރިވެގެންވާ ދުވަސްތަކެއް، އަދި ހެޔޮ ޢަމަލު ކުޅައުމަށް އެއިލާހު ލޯބިވެވޮޑިގަންނަވާ ދުވަސްތަކެއް ނުވެއެވެ. ފަހެ އެދުވަސްތަކުގައި ތަހުލީލު ތަކުބީރު އަދި ތަޙްމީދު ކިޔުން ގިނަކުރާށެވެ!"\nތަހުލީލަކީ لاَ إِلهَ إِلاَّ اللهُ އެވެ. ތަޙުމީދަކީ الحَمْدُ للهِ އެވެ. އަދި ތަކްބީރަކީ اللهُ أَكْبَرُ އެވެ.\nއަހަރުގެ އެހެން ދުވަސްތަކަށްވުރެ، ޙައްޖުމަހުގެ ފުރަތަމަ ދިހަ ދުވަސް މާތްވެގެންވާ ސަބަބާމެދު ޢިލްމުވެރިން ވިދާޅުވެފައެވެ. މިދުވަސްތަކުގައި އަހަރުގެ އެހެން އެއްވެސް ދުވަސްތަކުގައި ނުކުރެވޭނެ އެތައް އަޅުކަމެއް މިދުވަސްތަކުގައި ވަނީ ޖަމާވެފައެވެ. އެގޮތުން، ޙައްޖުގެ އަޅުކަމުގެ ތެރެއިން، ޢަރަފާތުގައި ހުރުމާއި، މުޒްދަލިފާގައި ރޭކުރުމާއި މިނާގައި ހުރުމާއި ޖަމަރާތަކަށް ހިލައުކުމާއި ޙައްޖާޖީން ހަދުޔު ކަތިލުމާއި އެނޫން މީސްތަކުން އުޟްޙިޔާ ކަތިލުންފަދަ އަޅުކަންތަކަކީ މިދުވަސްތަކަށް ޚާއްޞަވެފައިވާ، އަހަރުގެ އެހެން ދުވަސްތަކެއްގައި އަދާނުކުރެވޭނެ އަޅުކަމެވެ.\nމި ދުވަސްތަކުގައި ކުރުން މޮޅު އިތުރުވެގެންވާ ހެޔޮ ޢަމަލުތަކަށް ބަލައިލާނަމެވެ.\nޙައްޖުގެ އަޅުކަމަކީ ދަރުމަޔާއި ސަވާބު މަތިވެރިވެގެންވާ އަޅުކަމެކެވެ. ފުރިހަމަ ޙައްޖެއްގެ ސަވާބަކީ ސުވަރުގެ އެވެ. ޙައްޖު ކުރާހިނދު އެންމެހާ ފާޙިޝް ޢަމަލުތަކާއި ބަސްތަކުން، އެއްކިބާވެގެން ހުރެ ޙައްޖުގެ އަޅުކަން ފުރިހަމަކޮށްފި މީހާ އޭނާގެ މައިމީހާގެ ބަނޑުން ވިހޭ ދުވަސްފަދައިން ފާފަތައް ފުއްސެވިގެންވާކަމުގައި ކީރިތި ރަސޫލާ صلى الله عليه وسلم ވަނީ ޙަދީޘް ކުރައްވާފައެވެ.\nހައްޖު މަހުގެ ފުރަތަމަ ދިހަ ދުވަހަކީ ހެޔޮ ޢަމަލު ކުރުން އެންމެ މޮޅުއިތުރުވެގެންވާ ދުވަސްތައް ކަމުގައިވީހިނދު މިދުވަސްތަކުގައި ސުންނަތް ރޯދަހިފުމަކީ ކުރިވިދާނޭ ވަރަށް މަތިވެރި އަޅުކަމެކެވެ. މާތް ﷲ އަށް އިޚްލާޞްތެރިކަމާއެކު އެންމެ ރޯދައެއްހިފި މީހާގެ މޫނު ހަތްދިހަ ހާސް އަހަރުގެ ރާސްތާއަށް ނަރަކައާ ދުރުކުރައްވާނޭކަމުގައި ޙަދީޘްތަކުގައި ވާރިދުވެފައިވެއެވެ.\nމިދުވަސްތުގައި ރޯދަހިފުން ޚާއްޞަ ވެގެންވޭތޯ އުފެދޭ ސުވާލާމެދު ބަލައިލާހިނދު، އެދުވަސްތަކުގައި ހެޔޮ ޢަމަލު ކުރުމަށް ދީނުގައި ބާރުއަޅުއްވާފައިވާ ކަމައްޓަކައި އެ ހެޔޮ ޢަމަލުތަކުގެ ތެރެއިން ރޯދަ ހިފުންވެސް ހިމެނޭކަމުގައި ޢިލްމުވެރިން އިއްތިފާޤުވެލައްވައެވެ.\nއަދި ކީރިތި ރަސޫލާ صلى الله عليه وسلم ޙައްޖުމަހުގެ ނުވަދުވަހު ރޯދަހިއްޕެވިކަމަށް ވާރިދުވެފައިވެއެވެ. އަދި މިޔާއެކު ކީރިތި ރަސޫލާ صلى الله عليه وسلم އެދުވަސްތަކުގައި ރޯދަ ހިއްޕަވަނިކޮށް ދެކެވަޑައިގެންފައި ނުވާކަމަށް ޢާއިޝާ رضي الله عنها ގެ އަރިހުން ރިވާވެފައިވާ ޞައްޙަ ބަސްފުޅެއްވެސް ވާރިދުވެފައި ވެއެވެ. އެކަމަނާގެ މި ބަސްފުޅަށް ޖަވާބު ދެއްވައި ޢިލްމުވެރިން ގެންނަވާ ޙުއްޖަތްތަކުގެ ތެރޭގައި ރޯދައިގެ އަޅުކަމަކީ ބޭރުފުށަށް ފެންނަ އަޅުކަމެއް ކަމުގައި ނުވުމާއި އެދުވަސްތަކުގައި އިތުރު އެކަލޭގެފާނު ރޯދަ ހިއްޕަވަނިކޮށް ޢާއިޝާ رضي الله عنها އަށް ފެނިވަޑައިގެންފައި ނުވުމަކީ އެކަލޭގެފާނު ރޯދައަށް ނުހުންނަވާކަމުގެ ދަލީލެއް ކަމުގައި ނުބެލެވޭނޭކަމަށް ވިދާޅުވެއެވެ. އަދި އެދުވަސްތަކުގެ ތެރެއިން ބައެއް ދުވަސްދުވަހު އިތުރު އެކަލޭގެފާނު ރޯދަ ހިއްޕަވާފައިނުވުންވެސް އެކަށީގެންވާ ކަމުގައި އެބޭކަލުން ދެކެލައްވައެވެ.\nވީމާ، ޙައްޖު މަހުގެ މިމާތް ދިހަ ދުވަހުގެ ތެރެއިން އަޟްޙާ ޢީދު ދުވަސް ފިޔަވައި އެހެން ދުވަސްތަކުގައި ރޯދައަށް ހުރުމަކީ ނުހަނު އެދެވިގެންވާ ކަމެކެވެ\nއަރަފާތު ބިމުގައި ހައްޖުވެރިންތަކެއް --\nޢަރަފާތް ދުވަހުގެ ރޯދަ\nޢަރަފާތް ދުވަހަކީ ޙައްޖު މަހުގެ ފުރަތަމަ ދިހަ ދުވަހުގެ ތެރެއިންވެސް ވަކީން ބޮޑަށް މާތްވެގެންވާ ދުވަހެކެވެ. އެދުވަހަކީ ޙައްޖުގެ އެންމެ މުހިންމު ރުކުން ކަމުގައިވާ، ޢަރަފާތުގައި ހުރުމުގެ އަޅުކަން އަދާކުރެވޭ ދުވަހެވެ. އަދި އެދުވަހުގެ މެންދުރުފަހުގެ ވަގުތަކީ، ﷲ ސުބުޙާނަހޫ ވަތަޢާލާ ދުނިޔޭ އުޑަށް ފައިބާ ވޮޑިގެން، ޢަރަފާތު ބިމުގައިވާ އަޅުތަކުންނާމެދު ފަޚުރުވެވޮޑިގެންވާ ވަގުތެވެ.\nއެދުވަހާމެދު ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. «مَا مِنْ يَوْمٍ أكْثَرَ مِنْ أَن يَعْتِقَ اللهُ فِيهِ عَبْدًا مِنَ النَّارِ مِنْ يَوْمِ عَرَفَةَ». رواه مسلم މާނައީ: "ޢަރަފާތު ދުވަހަށްވުރެ ގިންނައި މާތް ﷲ އެކަލާނގެ އަޅުތަކުން ނަރަކައިން މުއްތިކުރައްވާ އެހެން ދުވަހެއް ނުވެއެވެ."\nޢަރަފާތް ދުވަހުގެ ރޯދައަށް ޚާއްޞަ ދަރުމަޔާއި ސަވާބެއް ވެއެވެ. ޢަރަފާތް ދުވަހު ރޯދަހިފުމާގުޅޭ ގޮތުން، ރަސޫލާ صلى الله عليه وسلم ގެ އަރިހުގައި ސުވާލު ދެންނެވުނެވެ. އެކަލޭގެފާނު ޙަދީޘް ކުރެއްވިއެވެ. "އެދުވަހު ރޯދަހިފުމަކީ، ފާތިވެދިޔަ އަހަރާއި، އަންނަން އޮތް އަހަރުގެ ކުދި ފާފަތައް ފުއްސެވޭނޭ ކަމެކެވެ."\nޢަރަފާތް ދުވަހުގެ ދުޢާއަކީ އެންމެ ހެޔޮވެގެންވާ ދުޢާއެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވާ ބަސްފުޅެއްގެ މާނައިގައި ވެއެވެ. "އެންމެ ހެޔޮވެގެންވާ ދުޢާއަކީ ޢަރަފާތް ދުވަހު ކުރެވޭ ދުޢާއެވެ. އަދި އެދުވަހު ތިމަންކަލޭގެފާނާއި، ތިމަންކަލޭގެފާނުގެ ކުރިން ފޮނުއްވުނު ނަބީބޭކަލުން ވިދާޅުވެފައިވާ އެންމެ ހެޔޮ ބަސްތަކަކީ، لَا إِلَهَ إِلَّا اللَّهُ وَحْدَهُ لَا شَرِيكَ لَهُ، لَهُ المُلْكُ وَلَهُ الحَمْدُ وَهُوَ عَلَى كُلِّ شَيْءٍ قَدِيرٌ އެވެ."\nއުޟުޙިޔާ ކަތިލުމަކީ ގަދަވެގެންވާ ސުންނަތެކެވެ. ތިމާގެ ކެރިފޯރުންތެރިކަން ހުރެމެ އުޟުޙިޔާ ކަތިނުލުމަކީ މަކުރޫހަވެގެންވާ ކަމެކެވެ. ކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. "އުޟުޙިޔާ ކަތިލުމުގެ ކުޅަދާނަކަން ލިބިގެންވާ މީހާ، އުޟުޙިޔާ ކަތިނުލާނަމަ، ޢީދު ނަމާދުގެ ޖަމާޢަތަށް ނާންނަހުށިކަމެވެ." (ރިވާކުރެއްވީ އިމާމު އަޙްމަދެވެ.)\nއުޟުޙިޔާ ކަތިލަން ނިޔަތްގެންފައިވާ މީހާ ޙައްޖު މަހުގެ ހަނދު ބެލީއްސުރެ އުޟުޙިޔާ ކަތިލުމަށް ދާންދެން، އޭނާގެ ނިޔަފަތި ކެނޑުމާއި ގައިން އިސްތަށި ކޮށުން ނުވަތަ ބޭލުމުން ދުރުހެލިވުމަކީވެސް ސުންނަތެކެވެ.\nއުޟުޙިޔާގެ ގޮތުގައި ކަތިލެވޭނީ ގެރިބަކަރި ޖަމަލުގެ ތެރެއިން އެއްޗެކެވެ. ގެރިޔެއްގައި ނުވަތަ ޖަމަލެއްގައި ހަތް މީހުންނަށް ނުވަތަ ހަތް އާއިލާއަށް ބައިވެރިވުން ހުއްދަވެގެންވެއެވެ. އަދި ބަކަރިއަކުން އެކަކަށް ނުވަތަ އެއް ގޭބިސީއަކަށް ފުދޭނެއެވެ. އެބަހީ؛ އެކުގައި ކައްކައި ކައިބޮއި، ޚަރަދުބަރުދުކޮށް އުޅޭ ޢާއިލާއެއްގައި، އެއްބަކަރި ކަތިލުމުން، އެ އުޟުޙިޔާގެ އަޅުކަމުގައި އެ އެންމެންނަށް ބައިވެރިވެވުނީއެވެ.\nއުޟުޙިޔާ ކަތިލުމުގައި ސުންނަތް ވެގެންވަނީ ތިމާ އަމިއްލައަށް ކަތިލުމެވެ. ނުވަތަ ކަތިލާ ތަނަށް ޙާޟިރުވެ އެކަމުގައި ބައިވެރިވުމެވެ. އަދި ކަތިލެވޭ އެތީގެ ބައެއް ކެއުމަށް ބޭނުންކުރުމެވެ. އަދި އެއިން ބައެއް ނިކަމެތިންނާއި ފަޤީރުންނަށް ޞަދަޤާތް ކުރުމެވެ. ހަމައެފަދައިން، އުޟުޙިޔާ ކަތިލުމަށް މީހަކާ ހަވާލު ކުރުންވެސް ހުއްދަވެގެންވެއެވެ. އަދި އެހެން ރަށެއްގައި އެކަން ކުރުމަށް މީހަކާ ހަވާލު ކުރުމަކީވެސް ހުއްދަ ކަމެކެވެ.\nތަކުބީރު ކިޔުމާއި ގިނަ ގިނައިން ޒިކުރު ކުރުން\nޙައްޖު މަހުގެ ފުރަތަމަ ދިހަ ދުވަހު ތަކުބީރު، ތަޙުމީދު، ތަހުލީލު ކިޔުން ގިނަ ކުރުމަކީ ސުންނަތްވެގެންވާ ކަމެކެވެ.\nއަދި އެނޫން އެހެން ޒިކުރުތައްވެސް ގިނަގިނައިން ކިޔުން އެދެވިގެންވެއެވެ. މިދުވަސްތަކާ ބެހޭގޮތުން މާތް ﷲ ވަޙީކުރައްވާފައިވެއެވެ. "لِيَشْهَدُوا مَنَافِعَ لَهُمْ وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ عَلَى مَا رَزَقَهُم مِّن بَهِيمَةِ الْأَنْعَامِ فَكُلُوا مِنْهَا وَأَطْعِمُوا الْبَائِسَ الْفَقِيرَ" (الحج 28) މާނައީ: "އެއީ އެއުރެންނަށްހުރި މަންފާތައް ލިބިގަތުމަށްޓަކައެވެ. އަދި ކަނޑައެޅި އެނގިގެންވާ ދުވަސްތަކެއްގައި، އެއުރެން މާތް ﷲ ގެ އިސްމުފުޅު ހަނދުމަކޮށް އުޅުމަށެވެ. އަދި ނަޢަމް ސޫފީގެ ނިޢްމަތް އެއުރެންނަށް ދެއްވިކަމަށްޓަކައެވެ. ފަހެ، ތިޔަބައިމީހުން އެއިން ކައިއުޅޭށެވެ! އަދި ދަތި ޙާޅުގައިވާ ފަޤީރުންނަށް އެއިން ކާންދޭށެވެ!"\nމި ދުވަސްތަކުގައި ފަރުޟު ނަމާދުތަކާއި ސުންނަތް ނަމާދުތަކަށް ރައްކާތެރިވުމަށާއި ކީރިތި ޤުރްއާން ކިޔެވުމާއި އަދި އެނޫންވެސް ހެޔޮ ޢަމަލު ގިނަ ކުރުމަށް އެދެވިގެންވެއެވެ. އަބާއްޖަވެރިއަކީ މިފަދަ ހެޔޮކަމުގެ ދުވަސްތައް ޣާފިލުކަންމަތީ ނަގައިލާ މީހާއެވެ. ވީމާ، ޣާފިލުކަމުން އެއްކިބާވެ، ބާޖައްވެރީންގެ ތެރެއިން ލައްވައިތޯ ގަދައަޅާ މަސައްކަތް ކުރައްވާށެވެ.\nހައްޖަތުލް ވަދާއުގެ ދަތުރުފުޅު


1530 Flat Ge Structure Massaikkai Nihmmaalaifi - Vaguthu\nރައީސް ޔާމީންގެ ވެރިކަމުގައި މަސައްކަތް ފެށި 1530 ފްލެޓެއްގެ ސްޓަކްޗާ މަސައްކަތް ނިންމައިފި\nހުޅުމާލެ ދެވަނަ ފިޔަވަހީގައި ކުރީގެ ރައީސް ޔާމީންގެ ވެރިކަމުގައި މަސައްކަތް ފެށި 1530 ފްލެޓެއް ފުރަތަމަ އިމާރާތުގެ ސްޓަކްޗާ މަސައްކަތް ނިންމާލައިފިއެވެ.\nޗައިނާ އިން ރާއްޖެ އަށް ކަނޑައަޅާފައި ހުންނަވާ ސަފީރު ޖަންގް ލިޖޮންގް ވިދާޅުވީ ހުޅުމާލޭ ދެވަނަ ފިޔަވަހީގައި އިމާރާތް ކުރަމުން އަންނަ 1530 ސޯޝަލް ހައުސިން ޕްރޮޖެކްޓުގެ ފުރަތަމަ އިމާރާތުގެ ސްޓްރަކްޗާ ނިންމާލާފައިވާ ކަމަށެވެ.\nމި މަސައްކަތް ކުރިޔަށް ގެންދަނީ ޗައިނާ ސްޓޭޓް ކޮންސްޓްރަކްޝަން އިންޖިނިއަރިން ކޯޕަރޭޝަން (ސީއެސްސީއީ) އިންނެވެ.\nCongratulation to the completion of main structure of the first building of 1530 social housing units in Hulhumale phase II. I encourage CMEC to make steady progress at this special time and complete the project on time for the economic recovery in Maldives. pic.twitter.com/IiOM0hEd1W\n— Amb. Zhang Lizhong (@AmbassadorZhang) June 18, 2020\nސަފީރު ވަނީ އެ މަސައްކަތް ނިންމާލުމަށް ކަނޑައަޅާފައިވާ ވަގުތަށް ނިންމާލުމަށް އެ ކުންފުންޏަށް އިލްތިމާސް ކޮށްފައެވެ. އަދި ވިދާޅުވީ އެ މަސައްކަތަކީ ކޮވިޑް-19 ހާލަތަށްފަހު ރާއްޖޭގެ އިގްތިސޯދު ހަމައަކަށް އެޅުމަށް ވަރަށް މުހިއްމު ޕްރޮޖެކްޓެއް ކަމަށެވެ.\nޗައިނާގެ ކުންފުނިތަކުން އަންނަނީ ރާއްޖޭގައި ބޯހިޔަވާހި ކަމުގެ ގިނަ މަޝްރޫއުތަކެއް ހިންގަމުންނެވެ. އެގޮތުން ހުޅުމާލޭގެ ދެ ވަނަ ފިޔަވަހީގައި، ޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ)އާ ހަވާލުކޮށްގެން، ކުރިއަށް ގެންދިޔަ މަޝްރޫއަކީ ރާއްޖޭގައި މިހާތަނަށް ކުރިއަށް ގެންދިޔަ ބޯހިޔާވަހިކަމުގެ އެންމެ ބޮޑު މަޝްރޫއެވެ. އެއީ 25 ބުރީގެ ހައުސިން ޔުނިޓުތަކެކެވެ.\nޖޫން 18, 2020 22:05\nޝުކުރިޔާ ރ. ޔާމިން\nޖޫން 18, 2020 22:34\nތަރައްގީގެ ބާނީ ރ.ޔާމީންމަތިން ރައްޔިތުން ހަނދާންނައްތާނީ ކިހިނެއްތަ؟؟؟\nޖޫން 19, 2020 02:12\nހެހެ... ދިވެހި ދައުލަތުގެ %45+ ދަރަނި، ޗައިނާގެ ދަރަނި.\nޔާމީންގެ ފައިސާއިން އެޅިނަމަތާ.......\nސިލްކް ރޫޓްގެ މުހިއްމުކަމުގައި ލަންކާ އަދި ރާއްޖެ މިދެ ޤައުމުގައި ޗައިނާއިން ވަނީ އެއިރު ބުނި ކޮންމެ ކަމެއް ކޮށްދެމުން.


SunOnline: Report: Aniyaa sirru kurumuge natheejaa akah maru!\nއަނިޔާ ސިއްރު ކުރުމުގެ ނަތީޖާއަކަށް މަރު!\nއަހުމަދު ސާއިލް އަލީ 30 Dec 2015, 09:04\nޒިޔާދާ: ފިރިމީހާގެ ފަރާތުން ލިބެމުން ދިޔަ އަނިޔާތައް ސިއްރު ކުރި --\nފަހަކަށް އައިސް ދެ މީހުންގެ ކައިވެނީގެ ގުޅުމެއް ނެތެވެ. ކައިވެންޏަކީ ހަމައެކަނި ނަމެއްގައި އޮތް އެއްޗެކެވެ. ރަށުތެރޭ ވާހަކަ ދެކެވޭ ގޮތުން ޒިޔާދާ ނައީމަށް އޭނާގެ ފިރިމީހާ އިބްރާހިމް ޝާހު އެއްވެސް އަޅާލުމެއް ނުހުރެ އެވެ. އޯގާތެރިކަމެއް ނުހުރެ އެވެ. އޭގެ ބަދަލުގައި އޭނާގެ ފަރާތުން އަނބިމީހާއަށް ލިބިގެން ދިޔައީ ހިތްދަތި އަނިޔާތަކެއް ކަމަށް ޒިޔާދާގެ ރައްޓެހިން ބުނެ އެެވެ. ނަމަވެސް އެކަންކަން ޒިޔާދާ ވަނީ ސިއްރުކޮށްފަ އެވެ. ނަތީޖާއަކަށްވީ ފިރިހެން މީހާގެ ޖިންސީ އަނިޔާތަކުގެ ޝިކާރައަކަށްވެ މިދުނިޔެ ދޫކުރުމެވެ.\nވެންޓިލޭޓަރުގެ އެހީގައި އަޖީއެމްއެޗުގެ އައިސީޔޫގައި ފަރުވާދެމުން އަންނަތާ ދެ ހަފްތާއެއްހާ ދުވަސް ވެފައި ވަނިކޮށް ޒިޔާދާ ނިޔާވެފައިވާ އިރު އޭނާގެ ރައްޓެހިން ބުނާ ގޮތުން ޒިޔާދާއަކީ ހިތްދަތި ދިރިއުޅުމެއް އުޅުނު އަންހެނެކެވެ.\n"ފިރިމީހާގެ އެއްވެސް އަޅާލުމެއް ނުހުރޭ، ވަަރަށް ވެސް ނިކަމެތި ހާލުގައި ދުނިޔޭގައި އުޅުނު މީހެއް ޒިޔާދާއަކީ،" ޒިޔާދާގެ އެކުވެރިއަކު ސަން އަށް ކިޔައިދިނެވެ.\nޒިޔާދާމެންގެ ކައިވެންޏަށް 19 އަހަރުވެފައިވާ އިރު އެކައިވެންޏަށް ވަނީ ތިން ދަރިން ލިބިފަ އެވެ. އޭގެ ތެރެއިން އެންމެ ދޮށީ ދަރިއަށް 18 އަހަރު ވެފައިވާއިރު ދެން ތިބީ ސްކޫލުގައި އުޅޭ ދެ ކުދިންނެވެ. ޒިޔާދާގެ އެކުވެރިން ބުނާ ގޮތުން ފިރިމީހާގެ އެހީތެރިކަމެއް ނުލިބި ދަރިންގެ ކަންކަން ވެސް ބަލަހައްޓަމުން ދިޔައީ ޒިޔާދާ އެވެ.\nފިރިމީހާގެ އަޅާލުމެއް ލޯތްބެއް ނުލިބޭތާ ކޮންމެހެން ބޭނުންވާ އަސާސީ ހިދުމަތްތައް ވެސް ޒިޔާދާމެންނަށް ފޯރުނުކޮށްދޭ ކަމަށް ޒިޔާދާގެ ރައްޓެހިން ބުނެ އެވެ. އެގޮތުން ގޭތެރޭ ކަންކަން ބެލެހެއްޓުމަށް ވެސް ފިރިމީހާގެ އަޅާލުން ނުދޭ ކަމަށް މައުލޫމާތުދިން ފަރާތްތަކުން ބުނެ އެވެ.\n"ޒިޔާދާ ނިދާނީ ތަޅުންގަނޑުގައި ފޮތިގަނޑެއް އަޅައިގެން، ނިދާކޮޓަރީގައި ކުޑަދޮރުތަކެއް ވެސް ނުހުރޭ، ފާހާނާގައި ވެސް ދޮރެއް ނުހުރޭ." ޒިޔާދާގެ އެކުވެރިއަކު ބުންޏެވެ.\nފިރިމީހާގެ އަނިޔާތަކަށް ކެތްނުވެގެން އެތައް ފަހަރަކު ވަރިވުމަށް އެދުން ކަމަށް ޒިޔާދާގެ ރައްޓެހިން ބުނެ އެވެ. ޒިޔާދާ އާއި ހަވާލާދީ އޭނާގެ އެކުވެރިން ބުނާ ގޮތުން ވަރިވުމަށް އެދުމުން އޭނާގެ ފިރިމީހާއޭނާއަށް ދޭ ޖަވާބަކީ "ވަރިކުރާނީ އެހެން މީހަކަށް ބޭނުން ނުކުރެވޭ ވަރުކޮށްފައި" ކަމަށެވެ.\nޒިޔާދާގެ އެކުވެރިން ބުނާ ގޮތުން ފިރިމީހާގެ އަމަލުތައް ހުންނަ ގޮތުން ކެތް ނުވެގެން ޒިޔާދާ ވަނީ މިދިޔަ ރޯދަ މަހުގެ ތެރޭގައި ގެއިން ނުކުމެގެން އެހެން ގެއަކަށްގޮސްފަ އެވެ. ނަމަވެސް އޭރު ވެސް ދެމަފިރިން ދިރިއުޅުނު ގެއަށް ޒިޔާދާ ގޮސްހަދަ އެވެ. އޭނާގެ ރަހުމަތްތެރިން ބުނާ ގޮތުން ޒިޔާދާއަށް ޖިންސީ އަނިޔާކޮށްފައި ވަނީ އެހެން ގޮސް އުޅުމުގެ ތެރޭގަ އެވެ.\nޒިޔާދާގެ އާއިލާއިން ބުނާ ގޮތުން ޒިޔާދާއަށް ޖިންސީ އަނިޔާކޮށްފައި ވަނީ ދަރިންގެ ފޮތްލިސްޓް ހަވާލުކުރުމުން ފިރިމީހާ ދިރިއުޅޭ ގެ އަށް ދިޔަ ވަގުތެއްގަ އެވެ. ނަމަވެސް ތަފްސީލީ ގޮތަކަށް ކުރި އަނިޔާއެއް ޒިޔާދާ އެއްވެސް މީހަކާއި ހިއްސާ ނުކުރާތީ އެކަން ހިނގިގޮތެއް އެއްވެސް މީހަކަށް ބުނާކަށް ނޭންގެ އެވެ. ތުންތުން މަތިން އިވޭ އަޑަކީ ތޫނު އެއްޗަކުން ކުރިމަތި ފަރާތްތަށް ގެއްލުންދިން ވާހަކައެވެ. އެ އަނިޔާތަކުގެ ސަބަބުން ޒިޔާދާ ތިނަދޫގައި ހުރި ޑޮކްޓަރަށް ދެއްކުމުން މާލެ ދިއުމަށް ޑޮކްޓަރު ލަފާދިނެވެ. ޒިޔާދާ މާލެ އައުމަށް ފުލައިޓަށް އަރަންދިޔަ ވަގުތުވެސް ލޭ އަންނަމުން ދިޔަކަމަށް މަންޒަރު ފެނުން ފަރާތްތަކުން ބުނެއެވެ.\nޒިޔާދާގެ އެކުވެރިން ބުނާ ގޮތުން ޒިޔާދާ އެމީހުންނާއި މުޅިން ވެސް ހިއްސާކުރަމުން ދިޔައީ ފިރިމީހާގެ އަޅާލުމެއް ނޯންނަ ވާހަކަ އެވެ. އޭގެ ބަދަލުގައި އަނިޔާކޮށް ހަދާކަން ޒިޔާދާ އެއްވެސް މީހަކާ ހިއްސާ ނުކުރާ އިރު ޖިންސީ ގޯނާކުރަން ވެސް ފިރިމީހާ ކުރި ކަންތައްތަކެއް އާއިލާ މީހަކާ ވެސް އަދި ރައްޓެއްސަކާ ވެސް ހިއްސާ ނުކުރާ ކަމަށް އެކުވެރިން ބުނެ އެވެ.\n"ޒިޔާ ދައްތަ ނުބުނޭ އަނިޔާ ކުރާ ވާހަކައެއް، ވީގޮތަކާ މެދު ސުވާލު ކުރުމުން ވެސް އެވާހަކަ ކިޔައެއް ނުދޭ." ޒިޔާދާގެ އާއިލާ މެމްބަރަކު ބުންޏެވެ.\nއަނިޔާތަކުގެ ސަބަބުން ޒިޔާދާ މި ދުނިޔެއިން ވަކި ވެގެން ގޮސްފައިވާ އިރު ޒިޔާދާއަށް ހެދުނު އެންމެ ބޮޑު އެއްގޯހަކީ ކޮންމެ ސަބަބަކާ ހުރެ ނަމަވެސް އޭނާއަށް ލިބެމުންދިޔަ އަނިޔާތައް ސިއްރު ކުރުމެވެ. ނަތީޖާއަކަށް އެވީ އެ އަނިޔާތަކުގެ ޝިކާރައަކަށްވެ ދުނިޔެ ދޫކުރަން ޖެހުމެވެ. އެހެންކަމުން އެއީ މިއަދު އަނިޔާ ލިބެމުންދާ އަންހެނުން އިބުރަތަކަށް ދެކެން ޖެހޭ ކަމެކެވެ.\nފުލުހުންގެ އިންފޮމޭޝަން އޮފިޝަލް އިސްމާއިލް އަލީ ވިދާޅުވާ ގޮތުގައި އެފަދަ އަނިޔާތައް ލިބެމުންދާ ފަރާތްތަކުން އެކަން ސިއްރުނުކޮށް ވީހާ ވެސް އަވަހަށް ފުލުހުންނަށް ނުވަތަ ޖެންޑާއަށް އެކަން ހުށައެޅުމަށް އިލްތިމާސް ކުރާ ކަމަށެވެ.\nޖިންސީ ނުވަތަ ޖިސްމާނީ އަނިޔާ ލިބޭ ފަރާތްތަކުން އެމައްސަލަ ކަމާބެހޭ އިދާރާތަކަށް ހުށައެޅުމުން އަނިޔާ ލިބިގެންދާ މީހާއަށް ރައްކާތެރިކަން ލިބޭގޮތަށް އެފަދަ މައްސަލަތައް ތަހުގީގް ކުރުމުގެ ބާރު ލިބޭ ގޮތަށް ގާނޫނުތައް ވަނީ ފަރުމާ ކުރެވިފަ އެވެ. އެހެންކަމުން ދާއިމީ ހައްލަކަށް ވެގެންދާނީ އެފަދަ މައްސަލަތައް ސިއްރު ނުކޮށް ކަމާބެހޭ އިދާރާތަކަށް ހުށައެޅުމެވެ.\nޖެންޑާ މިނިސްޓްރީގެ ކޯޑިނޭޓަރު އައިމިނަތު ނާދިރާ ވިދާޅުވިގޮތުގައި އެފަދަ އަނިޔާއެއް ލިބެމުންދާ މީހެއް ނަމަ ކުރަންޖެހޭ ކަމަކީ ކަމާ ބެހޭ ފަރާތްތަކަށް އެމައްސަލަ ހުށައެޅުމެވެ. ހިލޭ ގުޅޭ ނަމްބަރު 1412 އަށް ގުޅައިގެން ނުވަތަ އެނޫންވެސް ގޮތަކަށް ޖެންޑާއަށް އެފަދަ މައްސަލައެއް ހުށައަޅައިފި ނަމަ ކަމާބެހޭ އިދާރާތަކުން އެމައްސަލަ ތަހުގީގްކޮށް ބަލާނެ ކަމަށް ނާދިރާ ވިދާޅުވި އެވެ.\nއެތައް އަންހެނުންނެއް ޖިންސީ ގޯނާގެ ޝިކާރައަކަށް ވެފައިވާ އިރު ޖިންސީ ކުށުގެ ގާނޫނުގެ ދަށުން ހަތިޔާރެއް ބޭނުންކޮށްގެން ޖިންސީ އަނިޔާއެއްކޮށްފި ނަމަ 20 އަހަރާއި 25 އަހަރާއި ދޭތެރޭގެ ޖަލު ހުކުމެއް އާދެ އެވެ.\nޒިޔާދާއަށް ކުރިމަތިވިފަދަ އަނިޔާތަކެއް ތަހަށްމަލްކުރާ އެތައް ބަޔަކު ތިބި އިރު އެއެންމެންވެސް ލިބިގަންނަންވި އިބުރަތަކީ އެފަދަ ލާއިންސާނީ އަނިޔާތަކަށް ކެތްކޮށްގެން ތިބުމުގެ ބަދަލުގައި، ކަމާ ބެހޭ ފަރާތްތަަކަށް އެކަން ހިއްސާކުރުމެވެ. ސިއްރުކޮށްގެން ތިބެއްޖެނަމަ ނަތީޖާ ހިތިވާނެ އެވެ. ތިމާއަށް އަނިޔާ ލިބުމާ އެކު ވީހާ ވެސް އަވަހަކަށް އެކަމުގެ ހައްލު ހޯދަން މަސައްކަތް ފަށަން ޖެހެ އެވެ.


Maziya Academy ge kaamiyaabeethah kula gadhakoh faahaga koffi - vNews.mv\nމާޒިޔާ އެކެޑަމީގެ ކާމިޔާބީތައް ފާހަގަކުރުން -- ފޮޓޯ: މާޒިޔާ\nމާޒިޔާ އެކެޑަމީގެ ކާމިޔާބީތައް ކުލަގަދަކޮށް ފާހަގަކޮށްފި\nއިސްމާޢީލް ޝާހު (ކުޑަ ޝާހު) Male' | 21 November 2019, 12:13\nމި އަހަރު މާޒިޔާ ސްޕޯޓްސް އެންޑް ރެކްރިއޭޝަނުގެ އެކެޑަމީ ޓީމުތަކުން ވާދަކުރި މުބާރާތްތަކުގައި ހޯދާފައިވާ ކާމިޔާބީތައް ރޭ ކުލަގަދަކޮށް ފާހަގަކޮށްފި އެވެ.\nމާޒިޔާ އެކެޑަމީން ވަނީ މި އަހަރު އެފްއޭއެމްއިން އިންތިޒާމުކޮށްގެން ބޭއްވި ދިރާގު ޔޫތު ލީގުގެ 12 އަހަރުން ދަށުގެ މުބާރާތާއި 14 އަހަރުން ދަށުގެ މުބާރާތުގެ އިތުރަށް އިންޑިއާގައި ބޭއްވި 14 އަހަރުން ދަށުގެ އިންޓަނޭޝަނަލް ކަޕް އޮފް ޖޯއި މުބާރާތް ކާމިޔާބުކޮށްފައެވެ.\nރޭ ޓާރފް ދަނޑުގައި ބޭއްވި ހަފްލާ ޝަރަފުވެރިކޮށްދެއްވީ އެފްއޭއެމްގެ ރައީސް ބައްސާމް އަދީލް ޖަލީލެވެ. އަދި މި ހަފުލާގައި ކުޅިވަރު އާއިލާގެ މެމްބަރުން ވަނީ ބައިވެރިވެފައެވެ.\nމި ހަފްލާ ވަނީ މާޒިޔާގެ އެކެޑަމީ ޓީމުތަކުން ހޯދި ކާމިޔާބީއާ ގުޅިގެން އެ ކުޅުންތެރިންނާއި، ޓީމުގެ އޮފިޝަލުންގެ އަގުވަޒަން ކޮށްފައެވެ. އަދި ވަނީ އެ އެކެޑަމީ އަށް އެންމެ ބުރަ މަސައްކަތްތަކެއް ކޮށްދޭ ކޯޗު އިބްރާހިމް ޝާފިއު (ސާއްކޮ) ގެ އަގުވަޒަންކުރުމުގެ އިތުރުން މާޒިޔާގެ ސްޕޮންސަރެއްގެ ގޮތުގައި އެލް މޯޅްޑިވްސް އިން ކޮށްދޭ ޚިދުމަތާއި ފުޓްބޯޅަ ކުރިއެރުވުމަށް އެފްއޭއެމްގެ ރައީސް ބައްސާމް ކުރައްވާ މަސައްކތަުގެ އަގުވަޒަންވެސް ކޮށްފައެވެ.\nމި ހަފުލާގައި ބައްސާމް ވިދާޅުވީ އެފްއޭއެމްގެ މިހާރުގެ ހިންގާ ކޮމިޓީ އަށް ތިން އަހަރު ފުރުން ފާހަގަކުރާ މި ދަނޑިވަޅުގައި މާޒިޔާގެ މި ކާމިޔާބީ ފާހަގަކުރާތީ ހާއްސަ އުފަލެއްވާ ކަމަށާއި އެފްއޭއެމްގެ އެންމެ ބޮޑު މަގުސަދަކީ ރަނގަޅު ޒުވާން ކުޅުންތެރިންތަކެއް ބިނާކުރުން ކަމަށެވެ.\nމާޒިޔާ އަކީ ރާއްޖޭގައި އެންމެ ހަރުދަނާކޮށް ހިންގާ ކްލަބު. އަޅުގަނޑު އެދެނީ އެހެން ކްލަބުތަކުން ވެސް މި ފެންވަރުގައި ނޫނީ މި އަށ ވުރެ ވެސް ރަނގަޅަށް ކްލަބުތައް ހިންގުން. ހަގީގަތުގައި ވާދަވެރިކަން އޮންނަން ޖެހޭނީ ދަނޑުމަތީގައި އެކަންޏެއް ނޫން. މާޒިޔާގެ އެކެޑަމީގެ އާއިލާތަކާއި މާޒިޔާގެ އާއިލާ ފުޓްބޯޅަައިގައި މި ފަދަ ހަރަކާތެއް ބާއްވާތީ އަޅުގަނޑު އުފާކުރަން.\n1996 ވަނަ އަހަރު މާޒިޔާ އުފެދުނުއިރު، އެެ ޓީމުގެ އެކެޑަމީ ވުޖޫދަށް އައިސްފައިވަނީ 2015 ވަނަ އަހަރު އެވެ.


Girifushi Gai Thamreenthah Kuriyah Gendhiun Huttaalaifi - Vaguthu\nގިރިފުށީގައި ތަމްރީންތައް ކުރިއަށް ގެންދިއުން ހުއްޓާލައިފި\nފަތުރުވެރިއެއްގެ ގަޔަށް ސިފައިން ތަމްރީނެއްގައި ޖެހި ވަޒަނެއް މިއަދު އަރާފައި ވާތީ ގިރިފުށީގައި ހަތިޔާރު ބޭނުންކޮށްގެން ކުރިއަށްގެންދާ ހުރިހާ ތަމްރީންތަކެއް ވަގުތީގޮތުން ހުއްޓާލައިފިއެވެ.\nއެމްއެންޑީއެފް އިން މިރޭ ނެރުނު ބަޔާނެއްގައި ވިދާޅުވީ ވަޒަން އެރި ހާދިސާގެ ތަޙްޤީޤުކޮށް ނިމެންދެން ގިރިފުށީގައި ހަތިޔާރު ބޭނުންކޮށްގެން ކުރިއަށްގެންދާ ހުރިހާ ތަމްރީނެއް މެދުކަނޑާލާފައިވާ ކަމަށެވެ.\nގިރިފުށީގައި ސިފައިން ތަމްރީނެއް ހަދަމުން ދަނިކޮށް، ވަޒަން އެރީ އެސަރަހައްދުގައި އޮތް ސަފާރީއެއްގައި ހުރި ފަތުރުވެރިއެއްގެ ގަޔަށެވެ. އެމްއެންޑީއެފް އިން ވިދާޅުވީ މިހާދިސާގައި ޒަހަމްވެފައި ވަނީ ޖަރުމަންވިލާތުގެ 41 އަހަރުގެ ފިރިހެނެއް ކަމަށެވެ.\n"ތަމްރީނެއްގައި ބޭނުން ކުރާ ހަތިޔާރެއްގެ ސަބަބުން ސިފައިންނަށް ވެސް އަދި އާއްމުންގެ މީހަކަށް ވެސް ގެއްލުމެއް ލިބުނަ ނުދިނުމަށް އަޅަންޖެހޭ ފިޔަވަޅުތައް އަޅާ، ސަލާމަތާއި ރައްކާތެރިކަން ކުރިއަށް އޮތްތަނުގައި އިތުރު ކަށަވަރު ކުރާނަން" ކަމަށް އެމްއެންޑީއެފްގެ ބަޔާނުގައި ވިދާޅުވިއެވެ.\nފަތުރުވެރިޔަކު ޒަހަމްވާން މެދުވެރިވި ހާދިސާ އާއި ގުޅިގެން މަޢާފަށް އެދޭކަމަށް ވެސް އެމްއެންޑީއެފްގެ ބަޔާނުގައި ވިދާޅުވިއެވެ.\nޒަހަމްވި ފަތުރުވެރިޔާގެ ފުރާނައަށް ނުރައްކާވާރުގެ ޒަހަމެއް ލިބިފައެއް ނުވެއެވެ. ވަޒަން އޭނާގެ ކަރުގައި ޖެހުނު އިރު ވަޒަނަރުގެ ބާރު ކެނޑިފައިވާ ކަމަށް އެމްއެންޑީއެފް އިން ވަނީ ވިދާޅުވެފައެވެ. ޒަހަމްވި ފަތުރުވެރިޔާ ދަނީ ޓްރީ ޓޮޕް ހޮސްޕިޓަލްގައި ފަރުވާ ދެމުންނެވެ.\nއަލިފާން ރޯވެގެން އަޑިއަށްދިޔަ ދޯނީގެ ބައިތައް އޮޔާދަނީ، ސަމާލުވޭ!\nކަނޑުތައް ގަދަވެއްޖެ، މޫސުމަށް ސަމާލުވުމަށް އެމްއެންޑީއެފް އިން އަންގައިފި\nނޮވެމްބަރު 7, 2019 06:11\nމިފަދަ ހިތާމަވެރި ހާދަކަމެކޭ މި ސަރުކާރު އައިފަހުން މިދިމާވަނީ ވިސްނަބަލަ މިހިރަ މިހިރަ ކަންކަމާމެދު ހާދަ ދެރައޭ މިމިހުން ނަގަން އުޅުނުފަދައިން ބާލަންވެއްޖެ ގައުމު ހަލާކު ބަދުނަސީބާ ކޮންމެދުވަހަކުވެސަ މި ކުރިމަތިލަނީ ވިސްނަބަލަ މިވާގޮތެއް އެބައެއް ހާލަތު އެބައެއްގެ އަތުން ބަދަލްކުރާނީ ރަގަޅަސް ނުރަގަޅަސް\nނޮވެމްބަރު 7, 2019 09:53\nގޭގޭ ދޮރުން، މިހާރު މީހެއްގެ ކަރަށް؟


New Port view hinganee gaanoonaa khilaafah, Huskuran harukashi inzaareh! | Mihaaru\nނިއު ޕޯޓް ވިއު ރެސްޓޯރެންޓް: އެތަން ހުސްކުރަން ހައުސިން މިނިސްޓްރީން ވަނީ އަންގާފައި.\nނިއު ޕޯޓް ވިއު ހިންގަނީ ގާނޫނާ ޚިލާފަށް، ހުސްކުރަން ހަރުކަށި އިންޒާރެއް!\n15 އެޕްރީލް 2019 - 13:17 19 comments\nރާޅުގަނޑު ސަރަހައްދުގައި ނިއު ޕޯޓް ވިއު ރެސްޓޯރެންޓް މިހާރު ހިންގަނީ ގާނޫނާ ޚިލާފަށް ކަމަށް ބުނެ، އެންގުމާ އެއްގޮތަށް އެތަން ހުސްކުރަން ޕްލޭނިން މިނިސްޓްރީން ހަރުކަށި އިންޒާރެއް މިއަދު ދީފި އެވެ.\nނިއު ޕޯޓް ވިއު ހިންގާ ބިން ސްޓާރާޑާ ކުންފުންޏާ ސެޕްޓެމްބަރު، 22، 2016 ގައި ތިން އަހަރަށް ހަވާލުކުރީ މާލެ އާއި ހުޅުލެއާ ދެމެދު ބްރިޖް އަޅާ މަންޒަރު ބަލާ ޕްލެޓްފޯމެއް ތަރައްގީކުރާށެވެ. އެ ޕްލެޓްފޯމާ އެކު އެ ސަރަހައްދުގައި ރެސްޓޯރަންޓަކާއި ސިނަމާއެއްގެ އިތުރުން ފުޓްސަލް ދަނޑެއް ތަރައްގީކުރަން ވެސް ހައުސިން މިނިސްޓްރީން ސްޓްރާޑާ އަށް ހުއްދަ ދިނެވެ. ކުރީގެ ރައީސް އަބްދުﷲ ޔާމީންގެ ސަރުކާރުގައި އެ އެއްބަސްވުމަށް ފަހުން ބަދަލު ގެނެސް މުއްދަތު އަށް އަހަރަށް އިތުރުކުރީ އެވެ.\nއޭރު ސްޓްރާޑާގެ މެނޭޖިން ޑިރެކްޓަރަކީ އޭރު ވެރިކަން ކުރި ޕީޕީއެމްގެ ކައުންސިލް މެމްބަރެއްގެ ގޮތުގައި ހުރި އަދި ފަހުން ޕީއެންސީގެ ކައުންސިލްގައި ވެސް ހިމެނުނު ޒާހިދު ރަމީޒެވެ. ނަަމަވެސް ކުންފުނީގެ މެނޭޖިން ޑިރެކްޓަރުކަން ޒާހިދު ވަނީ ފަހުން ދޫކޮށްލައި އޭނާގެ އަންހެނުންނާ ހަވާލުކޮށްފަ އެވެ. ހިއްސާދާރުންގެ ގޮތުގައި ތިބެނީ ޒާހިދާއި އޭނާގެ އަންހެނުންނެވެ.\nޕްލޭނިން މިނިސްޓްރީން މިއަދު ނެރުނު ބަޔާނެއްގައި ބުނީ ފަހުން ހެދި އެއްބަސްވުމާ އެއްގޮތަށް، ޑިސެމްބަރު، 1، 2018 އިން ފެށިގެން ކުލި ދައްކާފައި ނުވާ ކަމަށެވެ. އެހެންވެ، މިނިސްޓްރީ އަށް ލިބިފައިވާ އިޚްތިޔާރުގެ ދަށުން މި މަހުގެ ހަތް ވަނަ ދުވަހު އެއްބަސްވުން ބާތިލްކޮށް، ބިން ހުސްކުރަން އަންގާފައިވާ ކަމަށް މިނިސްޓްރީން ބުންޏެވެ.\n"ވުމާއެކު މިހާރު ސްޓްރާޑާ ޕްރައިވެޓް ލިމިޓެޑް އިން އެ ސަރަހައްދުގައި ފުޑް އައުޓްލެޓް ހިންގަވަމުން ގެންދަނީ ގަވާއިދާ ޚިލާފަށް ކަމުގައި ދަންނަވަމެވެ،" މިނިސްޓްރީގެ ބަޔާނުގައިވެ އެވެ.\nމިނިސްޓްރީން ބުނިގޮތުގައި އެންގުމާ އެއްގޮތަށް ބިން ހުސްނުކޮށް، އެ ބިމުގައި ވިޔަފާރި ކުރަމުންދާތީ، އެކަން ހުއްޓުވުމަށް ގާނޫނީ ގޮތުން ފުރިހަމަކުރަން ޖެހޭ އިޖުރާއަތުތައް އޮންނަ އުސޫލްގެ މަތިން ފުރިހަމަކުރަން ވަނީ ފަށައިފަ އެވެ.\nއެ ބިން ހުސްކުރުމަށް ފަހު އެތަން ބާއްވަން ނިންމާފައި ވަނީ ހިތްފަސޭހަ، ފެހި ސަރަހައްދެއްގެ ގޮތުގަ އެވެ.\nއިތުރު ލިޔުންތައް ނިއު ޕޯޓް ރެސްޓޯރަންޓް ބޯހިޔާވަހިކަން ހައުސިން މިނިސްޓްރީ


އަންދާސީ ހިސާބު ބޭނުންވެއްޖެ: މި އިދާރާގެ ކޮމެޓީ ރޫމްތަކަށް ބެކަޕް ރެކޯޑިންގ ސިސްޓަމެއް ޤާއިމުކޮށްދޭނެ ފަރާތެއް ހޯދުމަށް\nމި އިދާރާގެ ކޮމެޓީ ރޫމްތަކަށް ބެކަޕް ރެކޯޑިންގ ސިސްޓަމެއް ޤާއިމުކޮށްދޭނެ ފަރާތެއް ހޯދުމަށް ބޭނުންވެއެވެ.\nބީލަން ހުށަހެޅުމަށް ރަޖިސްޓްރީކުރުން 24 ސެޕްޓެންބަރު 2020 ވާ ބުރާސްފަތި ދުވަހުގެ 23:59 ގެ ކުރިން އީމެއިލް މެދުވެރިކޮށް، މި އިދާރާގެ އީމެއިލް، [email protected] އަށް ތިރީގައިވާ މަޢުލޫމާތު ހިމެނޭގޮތަށް ފޮނުއްވުން:\nޝައުޤްވެރިކަން ފާޅުކުރާ މަސައްކަތުގެ އިޢުލާން ނަންބަރު: 57-T/IU/2020/16\n27 ސެޕްޓެންބަރު 2020 ވާ އާދީއްތަ ދުވަހުގެ 13:30 ގައި ރައްޔިތުންގެ މަޖިލީހުގެ އިދާރާގައި އޮންނާނެއެވެ.\nތާރީޚާއި ގަޑި: 29 ސެޕްޓެންބަރު 2020 ވާ އަންގާރަ ދުވަހުގެ 11:00\n20 ސެޕްޓެންބަރު 2020\nޕަބްލިޝްކުރި ތާރީޚު: 20 ސެޕްޓެންބަރު 2020\nސުންގަޑި: 29 ސެޕްޓެންބަރު 2020 1100\n- jadhuval6technical requirements


ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ފަރާތުން އާންމު ރައްޔިތުންނަށް ބިރުދެއްކުން ހުއްޓާލުމަށް ގޮވާލުން – Maldivian Democratic Party\nދިވެހިރާއްޖޭގެ އުއްތަމަ ފަނޑިޔާރު ޤާނޫނުގެ ވެރިކަން ހިންގެވުމަށް ހުރަސް ނާޅުއްވައި، ޢަދުލުވެރިކަމާއެކު، ވަކި ފަރާތަކަށް ނުޖެހި، ހާމަކަމާއެކުގައި ޝަރީޢަތްތައް ހިންގަވައިދެއްވުމަށް ދިވެހިރާއްޖޭގެ އުއްތަމަ ފަނޑިޔާރު އަލްއުސްތާޛް ޢަބްދުﷲ ސަޢީދަށް ގުޅިފައިވާ ސިޔާސީ ޕާޓީތަކުން އިލްތިމާސް ކުރަމެވެ.\nކޯޓުތަކަށް ހުށަހެޅިފައި މައްސަލަތައް ޢަދުލުވެރިކަމާއެކު، ވަކިފަރާތަކަށް ނުޖެހި ޤަނޫނު އަސާސީއައި ޤާނޫނަށް ޢަމަލުކުރުމަށް ފަނޑިޔާރުންނަށް ލާޒިމްކޮށްފައިވާހިނދު، ރައްޔިތުންގެ މަސްލަހަތާ ގުޅުން ހުރި ބޮޑެތި މައްސަލަތައް ކޯޓުތަކުގައި ތާށިކޮށްފައި ބެހެއްޓުމަކީ ރައްޔިތުންގެ އެތައް ޙައްޤުތަކެއް އެކަމުގެ ސަބަބުން ގެއްލިގެންދާނެ ކަމެކެވެ.\n18 ޖުލައި 2017 ވަނަ ދުވަހު ދިވެހިރާއްޖޭގެ އިލެކްޝަންސް ކޮމިޝަނުން އެކޮމިޝަނަށް ލިބިދޭ ބާރުތަކުގެ ބޭރުން ރައްޔިތުންގެ މަޖިލީހުގެ4މެންބަރެއްގެ ގޮނޑި ގެއްލިއްޖެ ކަމަށް ނިންމުމާއެކު ޖުލައި 20 ވަނަ ދުވަހު އެމައްސަލަ ދިވެހިރާއްޖޭގެ ސުޕްރީމް ކޯޓުގައި އެ4މެންބަރުން ވަނީ އިސްތިއުނާފް ކުރައްވާފައެވެ. މި މައްސަލަ ހުށަހެޅުނުތާ އެއް މަސް ދުވަހަށްވުރެ ދިގު މުއްދަތެއް ފާއިތުވެފައިވީއިރުވެސް، އެ މައްސަލައިގައި ޙުކުމެއް ކުރައްވާފައި ނުވާކަން ފާހަގަކުރަމެވެ.\nދިވެހިރާއްޖޭގެ ސުޕްރީމް ކޯޓުގެ ޙުކުމާ ކަނޑައެޅިގެން ޚިލާފަށް އިލެކްޝަންސް ކޮމިޝަނުން ރައްޔިތުންގެ މަޖިލިހުގެ4މެންބަރެއްގެ ގޮނޑި ގެއްލިއްޖެ ކަމަށް ނިންމުމުގެ ސަބަބުން ރައްޔިތުންގެ މަޖިލީހުގެ ދައުރު އަދާ ކުރުމަށް ވަނީ ހުރަސް އެޅިފައެވެ. 45 މެންބަރުން ސޮއިކުރައްވައި މަޖިލީހަށް ހުށަހެޅުއްވި މައްސަލަ ހުއްޓުވައި، ސިފައިން މަޖިލިސް ހިޞާރުކޮށް ރައްޔިތުންގެ މަޖިލިހުގެ މެންބަރުންގެ ޤާނޫނީ ޒިންމާ އަދާކުރުމަށް ހުރަސް އަޅައި މުޅި ދައުލަތް މިވަނީ މިއަދު ހުއްޓުމަކަށް ގެނެސް ހައިޖެކްކޮށްފައެވެ. މި ކަންކަމަށް ބާރު ލިބޭ ގޮތަށް އުއްތަމަ ފަނޑިޔާރު ޢަމަލުކުރެއްވުމަކީ ޤާނޫނުގެ ވެރިކަން ހިންގެވުމަށް ހުރަސް އެޅުއްވުން ކަމުގައި ދެކެމެވެ.\nއަދި މިފަދަ ބޮޑު މައްސަލައަކަށް ޙުކުމެއް ނުލިބި ލަސްވަމުން ދާތީވެ އެކަމާ ރައްޔިތުން ކަންބޮޑުވުން ފާޅުކުރުމުން، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން އަންގާރަ ދުވަހުގެރޭ އާންމު ރައްޔިތުންނަށާއި، މީޑިޔާ އަދި ޤާނޫނީ ވަކީލުންނަށް އަމާޒުކޮށް ނެރުއްވި ބަޔާނަކީ އެ އިދާރާގެ ޤާނޫނީ މަސްއޫލިއްޔަތުގެ ބޭރުން ހިންގަވާފައިވާ ބިރު ދެއްކުމުގެ ޢަމަލެއް ކަމުގައިވާތީ އެކަން ގުޅިފައިވާ ސިޔާސީ ޕާޓީތަކުން ކުށްވެރިކުރަމެވެ.\nދިވެހިރާއްޖޭގެ ސުޕްރީމް ކޯޓުން 18 ޖަނަވަރީ 2009 ގައި އާންމުކުރައްވާފައިވާ ސާރކިއުލަރގައި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ މަސައްކަތްތަކާއި ޒިންމާތައްވަނީ ބަޔާންކޮށްފައެވެ. އެ ސަރކިއުލަރގައި ޖުޑީޝަލް އެޑްމިނިސްޓްރޭޝަންގެ މަސައްކަތްތަކުގެ ތެރޭގައި މުޖުތަމަޢުގައި ހިނގާ ކަންކަމާ ގުޅިގެން އިންޒާރުދިނުމާއި، އެކިއެކި ފިޔަވަޅު އެޅުން ފަދަ ކަންކަން ކުރުމުގެ އެއްވެސް މަސްޢޫލިއްޔަތެއް އެއިދާރާއާ ޙަވާލުކޮށްފައެއް ނުވެއެވެ. އަދި އެފަދަ ކަމެއް ކުރުމުގެ ޤާނޫނީ ބާރުވެސް އެއިދާރާއަށް ދިވެހިރާއްޖޭގެ އެއްވެސް ޤާނޫނަކުން ނުވަތަ ޤަވާއިދަކުންވެސް ލިބިދީފައެއްނުވެއެވެ. އެހެންކަމުން، ޖުޑީޝަލް އެޑްމިނިސްޓްރޭޝަން ނިވާފަތްގަނޑެއްގެ ގޮތުގައި ބޭނުންކުރައްވައި މަޤާމުގެ ނާޖާއިޒް ނުފޫޒު ބޭނުންކުރައްވައިގެން އެއްވެސް ފަރާތަކުން އެއިދާރާގެ ނަމުގައި ރައްޔިތުންނަށް ބިރު ނުދެއްކެވުމަށް ގޮވާލަމެވެ.\nމިނިވަންކަމާއެކު ފިކުރުކުރުމާއި، އިސްލާމްދީނުގެ އަޞްލަކާ ޚިލާފްނުވާ ގޮތުގެމަތީން އެމީހެއްގެ ބުއްދިއަށް ފެންނަ ގޮތްތަކާއި، ޚިޔާލުތައް ދުލައި ޤަލަމުން އަދި މިނޫންވެސް ގޮތްގޮތަށް ފާޅުކުރުމުގެ މިނިވަންކަން ކޮންމެ މީހަކަށްމެ ލިބިގެންވާކަމަށް ޤާނޫނު އަސާސީގެ 27 ވަނަ މާއްދާގައި ވަރަށް ސަފުކޮށް ބަޔާންކޮށްފައިވާކަން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންއަށް ހަނދާންކޮށްދެމެވެ. އަދި ޤާނޫނުއަސާސީއާ ޤާނޫނުތަކުގެ ބޭރުން ހިންގަވާ އެ މުޑުދާރު ޢަމަލުތައް ހިންގެވުން ހުއްޓާލެއްވުމަށް ގޮވާލަމެވެ.\nތާރީޚް: 22 އޯގަސްޓު 2017


Tharikaige Bill Committee ah fonuvaifi\nތަރިކައިގެ ބިލް ކޮމިޓީއަށް ފޮނުވައިފި\nރައްޔިތުންގެ މަޖިލީހަށް ހުށަހެޅި ސަގާފީ ތަރިކައިގެ ބިލް ދިރާސާ ކުރުމަށް މަޖިލީހުގެ ކޮމިޓީއަށް ފޮނުވައިފި އެވެ. ސަރުކާރުގެ ފަރާތުން މިބިލް މަޖިލިސްއަށް ހުށަހަޅައިފައިވަނީ ގަލޮޅު އުތުރު ދާއިރާގެ މެމްބަރު އީވާ އަބްދުﷲ އެވެ.\nއެބިލް ހުށަހަޅުއްވަމުން އީވާ ވިދާޅުވީ، ރާއްޖޭ ސަގާފީ ތަރިކައިގެ ބިލެއް މަޖިލީހަށް ހުށަހެޅުމުގެ ބޭނުމަކީ އެފަދަ ތަންތަން ހިމާޔާތްކޮށް ރައްކާތެރި ކުރުން ކަމަށެވެ. އަދި ކުރީގެ ރައީސް އަބްދުﷲ ޔާމީންގެ ސަރުކާރުން މާލޭގައި ހުރި ބައެއް އާސާރީ މިސްކިތްތައް ނަގައި އެތަންތާގައި ޕާކްތައް އަޅާއި އިމާރާތްތައް އެޅުމަށް މަސައްކަތް ކޮށްފައިވުމުގެ ސަބަބުން ބައެއް ސަގާފީ ތަރިކަތަށް ގެއްލުންވެފައިވާ ކަމަށެވެ.\nމިބިލަށް މިއަދު މަޖިލިސްގައި ބަހުސްކުރަމުން ދިއްދޫ ދާއިރާގެ މެމްބަރު އަބްދުއްލަތީފް މުހައްމަދު ވިދާޅުވީ ދިވެހިރާއްޖޭގެ ސަގާފީ ތަރިކައިގެ ނަމުގައި ބިލެއް ފަރުމާކޮށް، ހުށަހެޅުމަކުން އެތަކެތި ރައްކާތެރި ނުކުރެވޭނެ ކަމަށެވެ. މިފަދަ ބިލުތައް ގާނޫނަށް ބަދަލުވެ، އަމަލު ކުރަންފެށުމާއެކު، ގާނޫނު ތަންފީޒު ކުރުމާއި، ސަގާފީ ތަރިކައަށް ގެއްލުންދޭ ފަރާތްތަކާމެދު ހަރުކަށި ފިޔަވަޅު އެޅުން މުހިއްމު ކަމަށްވެސް އޭނާ ވިދާޅުވި އެވެ.\nހެރިޓޭޖް މިނިސްޓްރީން އެކުލަވައިލައިފައިވާ ތަރިކަ ހިމާޔަތް ކުރމުގެ ޑްރާފްޓް ބިލުގައިވާގޮތުން އެގާނޫނުގެ ދަށުން ތަރިކަށް ގެއްލުން ދޭނަމަ ބޮޑެތި އަދަބުތަކެއް ދެވެން ހުރެ އެވެ. އެގޮތުން ރާއްޖޭގެ ސަގާފި ތަރިކައަށް ގެއްލުމެއް ދީ ފިނަމަ، އެގެއްްލުން ދިން ތަރިކައެއްގެ ސިފަ އާއި އަގަށް ބަލައި 100،000 ރުފިޔާ އާއި އެއް މިލިއަން ރުފިޔާއާ ދެމެދުގެ އަދަދަކުން ޖޫރިމަނާ އެއް ކުރެވޭނެ އެވެ. ނުވަތަ ފަސް އަހަރާއި 20 އަހަރުގެ ޖަލު ހުކުމެއް އެމީހެއްގެ މައްޗަށް އަންނާ ގޮތަށް އެބިލް ވަނީ ޑްރާފްޓް ކޮށްފަ އެވެ.\nރައްޔިތުންގެ މަޖިލިސް އީވާ އަބްދުﷲ ތަރިކަ + ތާރީހު\nތިރީސްފަސް ޖަލްސާ؛ މަޖިލީސް ޗުއްޓީއަށް\nދެ ދަނޑު ހަދަން ފައިސާ ދުލެއް ނުކުރޭ\n"މައިނޯރިޓީ ހިމާޔަތް ނުކުރާނަމަ 2023 އުނދަގޫވާނެ"


Raa vikkeyne magu hodhanee keeh kuran?\nރައްޔިތުންގެ މަޖިލީހުގެ ޖަލްސާއެއްގައި މެންބަރުން ބައިވެރިވެވަޑައިގަންނަވަނީ -- ފޮޓޯ: މަޖިލިސް\nމީހުން ދިރިއުޅޭ ރަށްރަށުގައި ފަތުރުވެރިންނަށް ހާއްސަކޮށް ހަދާފައި ހުންނަ ގެސްޓް ހައުސްތަކަށް އަންނަ ފަތުރުވެރިންނަށް ރާ ލިބޭނެ އިންތިޒާމު ހަމަޖެހިފައި ހުންނަން ޖެހޭ ކަމަށް ބުނެ އެކަމުގެ އަޑު ރައްޔިތުންގެ މަޖިލީހުގައި ވަނީ ގަދަކޮށްލާފައެވެ. މިއީ މަޖިލީހުގައި މި ބަހުސް މިގޮތަށް ފުޅާކޮށްލި ފުރަތަަމަ ފަހަރު ނަމަވެސް މީގެ ކުރިން ސަރުކާރުން ވަނީ މާލޭގައި ހިންގާ ހޮޓަލަކަށް ރާ ވިއްކުމުގެ ހުއްދަ ދިނުމަށް މަސައްކަތްތަކެއް ކޮށްފައެވެ. އެކަމާއި ގުޅޭ ދެ އިއުލާނެއް ރައީސް ނަޝީދުގެ ސަރުކާރުގައި ޓްރޭޑް މިނިސްޓްރީން ގެޒެޓްވެސް ކުރިއެވެ. ނަމަވެސް ރައްޔިތުންގެ ރުޅިވެރި ބަސްތަކާއި ދެކޮޅު ހެދުމުގެ ސަބަބުން އެ ދެ ފަހަރުވެސް އިއުލާނު ނަގަން ޖެހުނީއެވެ.\nރައްޔިތުންގެ މަޖިލީހުގެ މި ފަހުން މި ބަހުސް ފެއްޓެވީ ރަށު ފަތުރުވެރިކަން ވަރަށް ބޮޑަށް ފުޅާކޮށްފައިވާ ތޮއްޑޫ ދާއިރާގެ މެންބަރު ހަސަން ޝިއާނެވެ. ޓުއަރިޒަމްގެ ގާނޫނަށް އިސްލާހުގެ ގެނައުމަށް ސަރުކާރުން ހުށައެޅި ބިލްގެ ކޮމެޓީ މަރުހަލާގައި ވާހަކަދައްކަވަމުން ޝިޔާން ވަނީ ރިސޯޓްތަކަށް އަންނަ ފަތުރުވެރިންނަށް ރާ ވިއްކުމުގެ ހުއްދަ އޮންނައިރު ރަށްރަށުގައި ހިންގަމުންދާ ގެސްޓްހައުސްތަކަށް އަންނަ ފަތުރުވެރިންނަށް ރާ ވިއްކުމުގެ ހުއްދަ ނޯންނަ ކަމަށް ވިދާޅުވެފައެވެ. އަދި ގެސްޓްހައުސްތަކަށް އަންނަ ފަތުރުވެރިން އެކަން ކުރަން ބޭނުންނަމަ ދާންޖެހެނީ ދުރުގައި ހުންނަ ރިސޯޓްތަކަށް ކަމަށް ވިދާޅުވެ ކަންބޮޑުވުން ފާޅުކުރިއެވެ.\n"ލޯކަލް ޓޫރިޒަމް މިހާ ބޮޑަށް ފެތުރިގެންދާއިރުގައި އަޅުގަނޑުމެން ސަރަހައްދުގައި ވަރަށް ގިނަ ފަރާތްތަކުގެ ވަރަށް ބޮޑު އެދުމެއް އެއީ ރިސޯޓްތަކުގައި މި އަންނަ ފަތުވެރިންނަށް އެބަ ލިބޭ ރާ ވިއްކުމުގެ ހުއްދައާ މިކަންކަން އެބަ ލިބޭ. އެހެންވީމަ މީހުން ދިރިއުޅޭ ރަށްރަށުގައިވެސް ރަށުން ބޭރުގައިވިޔަސް އެ ފެސިލިޓީ ގާއިމް ކުރެވޭނެ ގޮތް ފަޅުތެރޭގައިވިޔަސް އަދި ވިލެއްގައި ވިޔަސް ކަނޑުތެރޭގައިވިޔަސް އެ ހިދުމަތް ފަތުރުވެރިންނަށް މީހުން ދިރިއުޅޭ ރަށްރަށައް އަންނަ ފަތުރުވެރިންނަށް އެ ރަށުން ބޭރުގައި އެކަން ކުރެވޭނެ އިންތިޒާމެއް އެބަ އޮންނަން ޖެހޭ،" މުޅި މަޖިލީހުގެ ކޮމެޓީގައި ވާހަކަދައްކަމުން ޝިޔާން ވިދާޅުވިއެވެ.\nޝިއާންގެ މި ވާހަކަތައް މީޑިއާތަކުން ގެނެސް ދިނުމުން ރައްޔިތުންގެ ފަރާތުން އަމާޒުވި ފާޑުކިޔުންތަކާއި ގުޅިގެން އޭނާ ވަނީ އޭނާ ދެއްކެވި ވާހަކަތައް އޮޅުވާލީ ކަމަށާ މީހުން ދިރިއުޅޭ ރަށްރަށުގައި ބަނގުރާ ވިއްކުމާ އޭނާ ދެކޮޅު ކަމަށެވެ. އަދި އިއްޔެގެ މަޖިލީހުގައިވެސް އެ ވާހަކަ ތަކުރާރު ކުރައްވާ އެންމެ ފަހުން މައާފަށްވެސް އެދިވަޑައިގެންނެވިއެވެ.\nތޮއްޑޫ ދާއިރާގެ އެމްޑީޕީގެ ހަސަން ޝިޔާން (ގިޓާ) -- މަޖިލިސް\nލޯކަލް ޓޫރިޒަމް މިހާ ބޮޑަށް ފެތުރިގެންދާއިރުގައި އަޅުގަނޑުމެން ސަރަހައްދުގައި ވަރަށް ގިނަ ފަރާތްތަކުގެ ވަރަށް ބޮޑު އެދުމެއް އެއީ ރިސޯޓްތަކުގައި މި އަންނަ ފަތުވެރިންނަށް އެބަ ލިބޭ ރާ ވިއްކުމުގެ ހުއްދައާ މިކަންކަން އެބަ ލިބޭ. އެހެންވީމަ މީހުން ދިރިއުޅޭ ރަށްރަށުގައިވެސް ރަށުން ބޭރުގައިވިޔަސް އެ ފެސިލިޓީ ގާއިމް ކުރެވޭނެ ގޮތް ފަޅުތެރޭގައިވިޔަސް އަދި ވިލެއްގައި ވިޔަސް ކަނޑުތެރޭގައިވިޔަސް އެ ހިދުމަތް ފަތުރުވެރިންނަށް މީހުން ދިރިއުޅޭ ރަށްރަށައް އަންނަ ފަތުރުވެރިންނަށް އެ ރަށުން ބޭރުގައި އެކަން ކުރެވޭނެ އިންތިޒާމެއް އެބަ އޮންނަން ޖެހޭ\nހަސަން ޝިޔާމް | ތޮއްޑޫ ދާއިރާގެ މެންބަރު\nއެ ބަހުސް މަރުވިޔަ ނުދީ އަލުން ފެއްޓެވީ ކަނޑިތީމު ދާއިރާގެ މެންބަރު އަބްދުﷲ ޝަހީމް އަބްދުލްހަކީމެވެ. އޭނާގެ ވާހަކަތައް މިފަހަރު ކުރީން އައި ވާހަކަތަކަށް ވުރެ ތިލަކޮށް ލެއްވިއެވެ. އަދި ލޯކަލް ޓޫރިޒަމް އިތުރަށް ތަރައްގީ ކުރުމަށްޓަކައި، ރާއްޖޭގެ މީހުން ދިރިއުޅޭ ރަށްރަށުގައި ބަނގުރާ ވިއްކޭނެ ގޮތެއް ހޯދައިދޭން ޖެހޭ ކަމަށް ވިދާޅުވިއެވެ.\n"މިއަދު މި ސުވާލު އުފެދެނީ ރަށްރަށުގައި ރާ ވިއްކަން ހުއްދަ ދިނީމާ، ދެން ވާނީ ކިހިނެއްތޯ؟ މި ވާހަކަ އަޅުގަނޑުމެން އެބަ ދައްކަންޖެހޭ. މިކަން ކުރެވޭނެ ގޮތެއް އަޅުގަނޑުމެން އެބަ ހޯދަންޖެހޭ،"\nދެން ވިދާޅުވީ ގެސްޓް ހައުސް ވިޔަފާރި ފެށުމުން ރައްޔިތުން ކާފަރު ނުވި ކަމަށެވެ. އަދި ދިވެހިންގެ އަގީދާއަކީ ބަލިކަށި އަގީދާއެއް ނޫން ކަމަށާ ރާއްޖެ ތަރައްގީކޮށް ކުރިއަށް ގެންދަން ޒަމާނާ އެއްގޮތަށް ބަދަލު ގެންނަން ޖެހޭ ކަމަށެވެ. އަދި ކޮންމެ ކަމެއްވެސް ކުރެވޭނެ ގޮތެއް އޮންނާނެ ކަމަށެވެ.\n"ރަށްރަށުގައި ގެސްޓުހައުސް ވިޔަފާރި ފެށިގެން ދިޔައީމަ، އެ ރަށްތަކުގެ ރައްޔިތުން ކާފަރު ވެގެންނެއް ނުދޭ. އެ ރަށްރަށުގެ ރައްޔިތުން އެ ވިޔަފާރިއާ އެކީގައި ދިރިއުޅެން އެ ދަނީ ދަސް ކުރަމުން. ކޮންމެ ކަމެއްވެސް ކުރެވޭނެ ގޮތެއް އޮންނާނެ. އެ ގޮތް އަޅުގަނޑުމެން ހޯދަން މި ޖެހެނީ. އަޅުގަނޑުމެން އެ ގޮތް ހޯދައިގެން މި ރާއްޖެ ކުރިއަށް ގެންދަން އަޅުގަނޑުމެން މި ޖެހެނީ،"\nމިއަދު މި ސުވާލު އުފެދެނީ ރަށްރަށުގައި ރާ ވިއްކަން ހުއްދަ ދިނީމާ، ދެން ވާނީ ކިހިނެއްތޯ؟ މި ވާހަކަ އަޅުގަނޑުމެން އެބަ ދައްކަންޖެހޭ. މިކަން ކުރެވޭނެ ގޮތެއް އަޅުގަނޑުމެން އެބަ ހޯދަންޖެހޭ. ކޮންމެ ކަމެއްވެސް ކުރެވޭނެ ގޮތެއް އޮންނާނެ. އެ ގޮތް އަޅުގަނޑުމެން ހޯދަން މި ޖެހެނީ. އަޅުގަނޑުމެން އެ ގޮތް ހޯދައިގެން މި ރާއްޖެ ކުރިއަށް ގެންދަން އަޅުގަނޑުމެން މި ޖެހެނީ\nއަބްދުﷲ ޝަހީމް އަބްދުލްހަކީމް | ކަނޑިތީމު ދާއިރާގެ މެންބަރު\nދެ މެންބަރުންގެ މި ވާހަކަތަކާއެކު ރައްޔިތުން ތިބީ ވަރަށް ބޮޑަށް ރުޅިގަދަ ވެފައެވެ. އަދި މިއީ ވަކި މަގުސަދެއްގައި ދައްކަމުންދާ ހީލަތްތެރި ވާހަކަތަކެއް ކަމަށް ގިނަ ރައްޔިތުން ގަބޫލު ކުރެއެވެ. ދިވެހިންގެ އަގީދާ ބަލިކައްޓެއް ނޫނެވެ. ހަމަ އެހެންމެ ރާއްޖޭގައި ރާ ވިއްކެނީ ހަމައެކަނި ރިސޯޓްތަކާއި ސަފާރީގައި ފަތުރުވެރިންނަށް އެކަންޏެވެ. ނަމަވެސް ރާއްޖޭގެ ހާލަތު ބައްލަވާށެވެ. ގާނޫނުގައި ބޮޑެތި އަދަބުތައް ކަނޑައަޅާ އެފަދަަ ކުށެއް ކުރޭތޯ ރެއާއި ދުވާލު ސައުވީސް ގަޑިއިރު ފުލުހުން ހަރަކާތްތެރިވާއިރު އެ ވަބާގައި ޖެހި ހަމަ ގެއްލިފައިވާ ކިތަށް މީހުން މި ރާއްޖޭގައި އެބަ އުޅޭ ހެއްޔެވެ. މިއީ ބޮޑުތަނުން މަނާ، އަދި ގާނޫނުގައި ކުށެއް ކަމުގައި ކަނޑައަޅާފައިވާ ކަމެއްގައި ދިވެހިންގެ ތެރެއިން ބަޔަކު ޖެހިފައިވާ މިންވަރެވެ.\nއެހެންވެއްޖެ ކަމަށްވާނަމަ މީހުން ދިރިއުޅޭ ރަށްރަށުގައި ގެސްޓް ހައުސްތަކުގައި ރާ ވިއްކަން ހުއްދަ ދިނުމުން ދެން ވާނެ ގޮތް ރައްޔިތުންނަށް އެނގެއެވެ. އަދި އެ ވާހަކަތައް އެ ދައްކަނީ ފަތުރުވެރިންނަށް ރާ ވިއްކޭނެ މަގު ތަނަވަސްކުރުމަށް ނޫންކަންވެސް ރައްޔިތުންނަށް އެނގެއެވެ. އެއީ އެހެން ކަންކަމަށް ދޮރު ހުޅުވަން ކުރާ މަސައްކަތުގެ ބައެކެވެ.\nއަދި އެކަމަށް ހުއްދަ ދިނުމަކީ މުޅި ރާއްޖެ ހަލާކުގެ މަގަށް ގޮސް މިހާރު އޮތް ހާލަތު އެތަށް ތަނެއް ގޯސްވެގެންދާނެ ކަމެއްކަން ޔަގީނެވެ. ދެން އޮތީ އެހެން ސުވާލެކެވެ. މި ވާހަކަ ދައްކަވާ މެންބަރުންނަށް ގެސްޓް ހައުސް ނުވަތަ ރަށު ފަތުރުވެރި ކަމަކީ ކޮބައިކަަން އެނގޭ ހެއްޔެވެ. މިއީ ތިމަންނަ މެން ރާއްޖެއަށް ގެނައި ކަމެއް ކަމަށް ވަކާލާތު ކުރާއިރު ރަށު ފަތުރުވެރި ކަމަކީ ދިވެހިން ސާފު، ސާދާ އަދި ހަމަ ހިމޭން މަޑުމައިތިރި ދިރިއުޅުން ތަޖުރިބާ ކޮށްލަން ފަތުރުވެރިންނަށް ހުޅުވާލި ފުރުސަތެއް ކަމެއްވެސް ހަނދާނެއް ނެތެވެ. އެއީ ހަމަ ބުއްދި ފިލާ މިންވަރަށް ރާ ބޯން އަންނަން ހުޅުވާލާފައި އޮތް ފުުރުސަތެއް ނޫނެވެ.\nމި ރާއްޖޭގައި 1972 އަކުން ފެށިގެން ތަރައްގީކޮށް މުޅި ދުނިޔެއަށް ފުޅާކޮށް މަޝްހޫރު ކޮށްފައިވާ ފަތުރުވެރިކަމެއް އެބައޮތެވެ. މިއަދު ރާއްޖޭގައި 126 ރިސޯޓް އޮޕަރޭޝަނުގައި އެބައޮތެވެ. 29،052 ބެޑް އެބަހުއްޓެވެ. އެއިން ކޮންމެ ރިސޯޓަކުން ފަތުރުވެރިން ބޭނުންވާ ކޮންމެ ކެއުމެއް ކޮންމެ ބުއިމެއް ލިބެއެވެ. ދުނިޔޭގެ އެންމެ މަތީ ފެންވަރުގެ ކެއުންތަކާއި ބުއިންތަކެވެ. އަދިވެސް އެ ނޫން އެތަށް ކަމެކެވެ. އެއިން އެތަށް ކަމަކީ ދިވެހިންނާއި ބީރައްޓެހި ދިވެހިންގެ އަގީދާއާވެސް ފުށު އަރާ ކަންކަމެވެ. އެކަންކަމާއި ދިވެހިން ތާ އަބަދަށް ދުރުހުލެވިގެން ތިބި ކަންކަމެވެ.\nއެކަންކަން ރިސޯޓްތަކުގައި ކުރުމުގެ ހުއްދަ ދީފައި އޮންނަނީ ފަތުރުވެރިންނަށްޓަކައެވެ. އެހެންވީމަ އަލުން ދިވެހިން ދިރިއުޅޭ ރަށްރަށައް އެ ރަށްރަށުގެ ގޮނޑުދޮށްތަކަށް ނުވަތަ ފަޅުތެރެއަށް އަދި ކަނޑުއަޑިއަށްވެސް ގެންނަން ޖެހޭ ސަބަބެއް ނެތެވެ. ރާއްޖެއަށް އަންނަ ފަތުރުވެރިންގެ ތެރެއިން ގެސްޓް ހައުސްތަކަށް އަންނާނީ އެތަންތަނުގައި ލިބެން ހުރީ ކޮންކޮން އެއްޗެއް ކަމާއި ގެސްޓްހައުސް ކޮންސެޕްޓަކީ ކޮބައިކަން އެނގޭވަރު މީހުންނެވެ. ގެސްޓް ހައުސްތަކަށް އަންނަ ފަތުރުވެރިން ރަލާއި އޫރުމަސް ނުލިބިގެން ނޫޅެއެވެ. އެހެންވީމަ ޒަމާނަށް ފެތެން ކަމަށް ބުނެ އަގީދާ ހަރުދަނާވާނެ ކަމަށް ބުނެ އެކަންކަން އާންމު ކުރަން އެ ކުރާ މަސައްކަތުގެ ފަހަތުގައި ފޮރުވިފައިވަނީ ނުބައި، ވަރަށް ނުބައި އެޖެންޑާއެއް ކަށަވަރެވެ.\nކުރީގެ ހޯމް މިނިސްޓަރު އުމަރު ނަސީރު ވިދާޅުވި ގޮތުގައި މިހާރު މަޖިލީހުގައި ފެށި ފުޅާ ކުރެވޭތޯ މަސައްކަތް ކުރާ ބަހުސަކީ ބަޔަކު ރާވައިގެން ފެށި ބަހުސެކެވެ. އަދި އެއީ ނުރައްކާތެރި އެޖެންޑާއެއްގެ ފެށުމެވެ. އުމަރު ވިދާޅުވި ގޮތުގައި 2008 ގެ އެމްޑީޕީގެ ސަރުކާރު ބަދަލުވީވެސް އެ ބަހުސްތައް ފެށުމުންނެވެ. އަދި ރާ ވިއްކުމަށް ފުރުސަތު ހޯދުމަށް ކުރެވުނު މަސައްކަތުގެ ސަބަބުންނެވެ.\n"ކުރީ ފަހަރުވެސް އެމްޑީޕީގެ ވެރިކަން ނިމުނީ މިކަމާ ހެދި. ނަމަަވެސް މިފަހަރު ސަރުކާރުން މިފަދަ ވާހަކައެއް ދައްކާ ތަނެއް ނުފެނޭ. މި އަޑު މި އިވެނީ މަޖިލީހުން،"\nއޭނާ ވިދާޅުވި ގޮތުގައި ގެސްޓް ހައުސްތަކަށް އަންނަ ފަތުރުވެރިންނަށް ރާ ލިބޭނެ މަގު ފަހި ކުރުމަށްފަހު މަސައްކަތް ހުއްޓާ ނުލާނެއެވެ. އޭގެ ފަހުން ދެން އަޑު އުފުލާނީ އެހެން ދީން ތަކަށްވެސް ފުރުސަތު ދިނުމަށެވެ. އަދި ޖުވާ ކުޅޭ ތަންތަނާއި އެއް ޖިންސުން ކައިވެންޏަށެވެ. މި ހުރިހާ ވާހަކަތައް ގެންނާނީ ޒަމާނީ ބަދަލުތައް އަންނަން ޖެހޭ ކަމަށް ބުނެއެވެ. ދިވެހިން ދިވެހިންގެ އަގީދާގައި ސާބިތުކޮށް ތިބޭނެ ކަމަށް ބުނެ ހީލަތްތެރި ވާހަކަތައް ދައްކަމުންނެވެ.\n"ބަނގުރާ އާންމު ކޮށްގެން އެއްވެސް ގައުމަކަށް ލިބުނު ރަނގަޅެއް ނޯންނާނެ. ރައްޔިތަކަށް ލިބުނު ފައިދާއެއް ނެތް. އެކަން ކުރި ކޮންމެ ގައުމެއް އެ ވަނީ ހަލާކުވެ ގޮސްފައި. އަޅުގަނޑުގެ ނަޒަރުގައި މި އުޅެނީ ލާދީނިއްޔަތު ފަތުރަން ކުރާ މަސައްކަތުގައި ފިޔަވަޅެއް ކުރިއަށް އެޅޭތޯ. ރަށުގެ ފަޅުތެރޭއޭ ކަނޑުއަޑީގައޭ މިކަން ކުރާނީ ކިޔައިގެން މި އުޅެނީ އެހެން ދޮރުތަކެއް ހުޅުވަން،"\nއުމަރު ވިދާޅުވި ގޮތުގައި މިހާރު މަޖިލީހުގައި އެ ފެށި ބަހުސް އަދިވެސް ކުރިއަށް ގެންދެވޭތޯ މަސައްކަތް ކުރާނެ އެވެ. އެކަން ހުއްޓުވަން ރައްޔިތުން ނިކުންނަން ޖެހޭ ހިސާބަށްވެސް ކަންކަން ދާނެ އެވެ.\nކުރީގެ އުމަރު ނަސީރު | އަވަސް\nބަނގުރާ އާންމު ކޮށްގެން އެއްވެސް ގައުމަކަށް ލިބުނު ރަނގަޅެއް ނޯންނާނެ. ރައްޔިތަކަށް ލިބުނު ފައިދާއެއް ނެތް. އެކަން ކުރި ކޮންމެ ގައުމެއް އެ ވަނީ ހަލާކުވެ ގޮސްފައި. އަޅުގަނޑުގެ ނަޒަރުގައި މި އުޅެނީ ލާދީނިއްޔަތު ފަތުރަން ކުރާ މަސައްކަތުގައި ފިޔަވަޅެއް ކުރިއަށް އެޅޭތޯ. ރަށުގެ ފަޅުތެރޭއޭ ކަނޑުއަޑީގައޭ މިކަން ކުރާނީ ކިޔައިގެން މި އުޅެނީ އެހެން ދޮރުތަކެއް ހުޅުވަން،\nކުރީގެ ޑިފެންސް މިނިސްޓަރު އަދި މަޑުއްވަރީ ދާއިރާގެ މެންބަރު އާދަމް ޝަރީފް އުމަރުވެސް ވަނީ މަޖިލީހުގައި ދެ މެންބަރަކު ދެއްކެވި ވާހަކަތަކާމެދު ކަންބޮޑުވުން ފާޅުކޮށްފައެވެ. ޝަރީފް ވިދާޅުވީ ރަށްރަށުގައި ރާ ވިއްކަން ހުއްދަ ދޭ ދުވަހަކީ އެކަން ހުއްދަ ކުރަން މަސައްކަތް ކުރި މީހުންނަށް ދިވެހި ގައުމުން ދުވަހަކުވެސް މައާފު ނުކުރާނެ ފަދަ ކަމެކެވެ.\n"ބިރަކާ ނުލައި މަޖާ ކުރުމުގެ ވާހަކަ އެ ދައްކަނީ. ކުރިންވެސް އަޅުގަނޑުމެން ދެންނެވިން މި ދުވަސް އަދި އަންނާނެ އޭ. އެ ދުވަސް މި ފެންނަނީ،"\nޝަރީފް ވިދާޅުވި ގޮތުގައި ރަށު ފަތުރުވެރި ކަމަކީ ރަލެއް، ކެސީނޯއެއް އަދި ޖުވާ ކުޅުމެއް ނޫނެވެ. އެކަން ރައްޔިތުންނަށް އޮޅުވާލަން ބަޔަކު ކިތަންމެ މަސައްކަތެއް ކުރި ނަމަވެސް އެކަމެއް ނުވާނެ އެވެ. ރަށު ފަތުރުވެރި ކަމަކީ ދިވެހިންގެ ދިރިއުޅުން ތަޖުރިބާ ކޮށްލަން ބޭރު މީހުންނަށް އޮތް ފުރުސަތެކެވެ. އެއީ އެމީހުންގެ އާންމު ދިރިއުޅުމުން ނިކުމެ އެހެން ބައެއްގެ އާންމު ދިރިއުޅުން ތަޖުރިބާ ކޮށްލަން ދެވޭ ފުރުސަތެކެވެ. ރަށްރަށައް ފަތުރުވެެރިން އަންނަނީ އެހެން ވެގެނެވެ.\n"ރާ ބޭނުން ބައެއް ނަމަ ރިސޯޓްތަކަށް ނުވަތަ ސަފާރީތަކަށް ދާނީ. ރަށު ގެސްޓް ހައުސްއަށް އެ އަންނަނީ ރާ ބޯން އަންނަ ފަތުރުވެރިންނެއް ނޫން. އެހެންވީމަ ލޯކަލް ޓޫރިޒަމް ފުޅާ ކުރަންވާނީ ރަލާ ނުލައި،"\nރާ ބޭނުން ބައެއް ނަމަ ރިސޯޓްތަކަށް ނުވަތަ ސަފާރީތަކަށް ދާނީ. ރަށު ގެސްޓް ހައުސްއަށް އެ އަންނަނީ ރާ ބޯން އަންނަ ފަތުރުވެރިންނެއް ނޫން. އެހެންވީމަ ލޯކަލް ޓޫރިޒަމް ފުޅާ ކުރަންވާނީ ރަލާ ނުލައި\nގެސްޓް ހައުސްތަކަށް އަންނަ ފަތުުރުވެރިންނަށް ރަށުގެ ފަޅުތެރެއިން ނޫނީ ރަށު ކައިިރި ބާއްވާ ސަފާރީއަކުން ރާ ލިބެން ޖެހޭ ނުވަަތަ އެކަމަށް ހުއްދަ ކުރަން ޖެހޭ އެއްވެސް ސަބަބެއް ނެތް ކަމަށް އާދަމް ޝަރީފް ވިދާޅުވިއެވެ. އަދި އެހާ ފަސޭހައިން އެކަން ކުރެވޭ ގޮތަށް ހުއްދަ ދީފިނަމަ އެއީ އެ ރަށުގެ ތެރެއަށް ރާ ގެނައުން ފަދަ ކަމެއްގެ ގޮތުގައި އޭނާ ސިފަ ކުރެއްވިއެވެ.\n"އެހެންވީމަ މި މަސައްކަތާ ދެކޮޅަށް ދިވެހިން ތެދުވަން ޖެހޭ. ދިވެހިން ބަސް ބުނަން ޖެހޭ. އިރާދަކުރެއްވިއްޔާ އެކަމާ ދެކޮޅަށް ވަކާލާތު ކުރުމުގައި ދެމި ހުންނާނަން. އަދި އެކަމާ ދެކޮޅަށް ނިކުންނަ ކޮންމެ ބަޔަކާއެކު އަޅުގަނޑު ހުންނާނަން،"\nމީހުން އުޅޭ ރަށްރަށައް އަންނަ ފަތުރުވެރިންނަށް ރާ ވިއްކޭނެ ގޮތް ހެދުމުގެ ވާހަކަ އައުކޮށް އެ ވާހަކަަ މަޖިލީހުގައި މެންބަރަކު ދައްކާފައިވާއިރު މިއީ ނުރައްކާތެރި ކަމެއްގެ ފެށުމެވެ. މިއީ މަޖިލީހުގެ ތަޅުމުގައި މިހާ މިނިވަންކަމާއެކު މެންބަރަކު މިފަދަ ވާހަކައެއް ދެއްކި ފުރަތަމަ ފަހަރުވެސް މެއެވެ.\nއެ ވާހަކަތަކުގެ ނުރައްކާ އަދި ގެސްޓް ހައުސްތަކަށް އަންނަ ފަތުރުވެރިންނަށް ރާ ލިބެން ޖެހޭ ކަމަށް ބުނެ ދައްކާ ވާހަކަތަކާއި ދެކޮޅަށް އިލްމުވެެރިން ވަނީ ތެދުވެފައެވެ. މި ދެތިން ދުވަހު އިލްމުވެރިން ގެންދަވަނީ އެކަމާއި ދެކޮޅަށް ވަރަށް ބޮޑަށް ވާހަކަ ދައްކަމުންނެވެ. އަދި އެކަމުގެ ނުރައްކާތެރިކަން ބުނެދެމުންނެވެ.\nއުމަރު ނަސީރު ރައްޔިތުންގެ މަޖިލިސް މަސްތުވާތަކެތި + އާދަމް ޝަރީފު އުމަރު\nޝަރުއީ ދާއިރާ: އިސްލާހަށްތަ ނޫނީ އަޅުވެތިކަމަށްތަ؟


Roadha ah haasa feature thakaa eku mifaharu ves Dhiraagu Now MV App! | ThePress\nރޯދައަށް ހާއްސަ ފީޗާތަކާއެކު މިފަހަރުވެސް ދިރާގު ނައު އެމްވީ އެޕް!\n23 April 2021, 14:12\nދިރަގު ނައު އެމްވީ އެޕް ގެ ސްކްރީންޝޮޓެއް\nމުހިންމު މައުލޫމާތާއި ދިރިއުޅުމުގެ އެކި ކަންތައްތަކާ ގުޅޭ ތަފާތު ކޮންޓެންޓް ހިމެނޭ ދިރާގުގެ ލައިފްސްޓައިލް މޮބައިލް އެޕްލިކޭޝަން "ނައުއެމްވީ" ގައި މި ފަހަރު ވެސް ރޯދަ މަހާ ދިމާކޮށް އާ ފީޗާތަކެއް އިތުރު ކޮށްފިއެވެ.\nދިރާގު ނައު އެމްވީގެ އެންމެ ހާއްސަ ކަމަކީ އެކި މޮބައިލް އެޕްލިކޭޝަންތައް މެދުވެރިކޮށް ކުރަން ޖެހޭ ކަންތައްތައް އެއް ފުރާޅެއްގެ ދަށުން ފަސޭހަކަމާއެކު ކޮށްލެވުމެވެ. މި ފަހަރު ވެސް ރޯދަ މާ ދިމާކޮށް ކަސްޓަމަރުންނަށް އިތުރު ލުއިފަސޭހަތައް ފޯރުކޮށް ދިނުމުގެ ގޮތުން ވަނީ ދީނީ ކަންތައްތައް ފުރިހަމަ ކުރުމަށް ހާއްސަ ފީޗާތަކެއް ނައު އެޕަށް އިތުރު ކޮށްފައި ކަމަށް ދިރާގުން ބުނެއެވެ.\nއެގޮތުން މިހާރު ނައު އެޕް މެދުވެރިކޮށް ކީރިތި ގުރުއާނާއި އޭގެ ދިވެހި ތަރުޖަމާ ކިޔާލެވޭނެއެވެ. މީގެ އިތުރުން މިނިސްޓްރީ އޮފް އިސްލާމިކް އެފެއާސް އިން ކޮންމެ ދުވަހެއްގެ އަސްރު ނަމާދަށް ފަހު ބާއްވާ ދަރުސް ޕްރޮގްރާމާ ބޭހޭ މައުލޫމާތުތައް ކޮންމެ ދުވަހެއްގެ ހެނދުނު އެ އެޕްގައި ޝާއިއު ކުރެއެވެ. އެގޮތުން އެ ދުވަހެއްގެ މައުލޫއާއި، ދަރުސް ބާއްވާ މިސްކިތާއި، ދަރުސް ދެއްވާ ބޭފުޅުންގެ ނަން ހިމެނެއެވެ. އަދި ހަމައެއާއެކު، ނައު އެޕްގެ "ވީޑިއޯ" ބައިގައި އިސްލާމިކް މިނިސްޓްރީ މެދުވެރިކޮށް މުހިންމު އެކި އެކި ދީނީ މައުލޫމާތު ފޯރުކޮށްދޭ ވީޑިއޯ ކްލިޕްތައް ވެސް ހިމަނާފައި ވެއެވެ.\nމީގެ އިތުރުން، މި ފަހަރުވެސް ނައުއެޕް މެދުވެރިކޮށް ފިތުރު ޒަކާތް ފަސޭހަކަމާއެކު ދައްކާލެވޭނެ ކަމަށް ދިރާގުން ބުނެއެވެ. ރަމަޟާން މަހަކީ އެކަކު އަނެކަކަށް އެހީތެރިވުމުގެ މައްސަރަކަށް ވީ ހިނދު ނައުއެޕް މެދުވެރުކޮށް ޒަކާތާ އެކީ ސަދަގާތް ދައްކާ، ހިލޭ ސާބަހަށް މަސައްކަތްކުރާ ޖަމާއަތްތަކަށް ވެސް ފަސޭހަކަމާ އެކު އެހީތެރިކަން ފޯރުކޮށް ދިނުމުގެ ނިޒާމެއް ވަނީ ނައު އެޕްގައި އެކުލަވާލާފައެވެ. އެގޮތުން ނައު އެޕްގެ "ޑޮނޭޝަންސް" ބައިން ނައު އެޕާ ގުޅިފައިވާ ޖަމިއްޔާތައް ބަލާލެވޭނެ ކަމަށް ވެސް ދިރާގުން ބުނެއެވެ.\nމި އެޕްގައި ރޯދަ މަހަށް ހާއްސަ އެހެނިހެން ފީޗާތަކުގެ ތެރޭގައި، ނަމާދު ގަޑިތައް ބަލައި، ނޮޓިފިކޭޝަން ސެޓްކޮށް އަދި ރޯދަ ޓްރެކް ކުރުން ފަދަ ޕީޗާތައް ހިމެނެއެވެ. އަދި ހަމައެއާކު ރޯދަ ވީއްލަން ތައްޔާރު ކުރާނެ މީރު ކާއެއްޗެހީގެ ރެސިޕީތަކާ އެކި އެކި ރެސްޓޯރެންޓާ ކެފޭތަކުގެ ރޯދަ ވީއްލުން މެނޫތައް ވެސް ނައުއެޕްގައި ހިމެނެއެވެ.\nދިރާގުން ބުނީ، އެ ކުންފުނިން މަސައްކަތް ކުރަމުން ދަނީ ކުރިއަށް އޮތްތަނުގަ އިވެސް ކަސްޓަމަރުންނަށް މުހިންމު ފީޗާތައް ނައު އެޕްގައި ހިމަނާ، އެޕް އިތުރަށް ފުރިހަމަކޮށް، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކޮށްދިނުން ކަމަށެވެ.


ޙާއްޞަ އެހީއަށް ބޭނުންވާ މީހުންގެ މަރުކަޒުގައި ކުރަންޖެހޭ މަސައްކަތްތައް މަރުކަޒުން އަންގަވާ ގޮތެއްގެ މަތިން ކުރުން.\nޙާއްޞަ އެހީއަށް ބޭނުންވާ މީހުންގެ މަރުކަޒުގެ އޮފީސް އިމާރާތާއި ސްޓާފް އެކަމަޑޭޝަން ބްލޮކްގައި ހިމެނޭ ބައިތައް ކުނިކަހާ ފޮޅައި މޮޕްލައި ސާފުކުރުން.\nޙާއްޞަ އެހީއަށް ބޭނުންވާ މީހުންގެ މަރުކަޒުން ބަލަހައްޓާ މީހުންގެ ކެއިންބުއިމަށް ބޭނުންވާ މަސްފަދަ ތަކެތި ކެނޑުން.\nޙާއްޞަ އެހީއަށް ބޭނުންވާ މީހުންގެ މަރުކަޒުގެ މިސްކިތް ފޮޅާ ސާފުކުރުން.\nޙާއްޞަ އެހީއަށް ބޭނުންވާ މީހުންގެ މަރުކަޒުގެ ބަގީޗާ ގަސްތަކަށް ފެންދިނުމާއި ބަގީޗާ ހައްދާ ބެލެހެއްޓުމުގެ މަސައްކަތްތަކުގައި އެހީތެރިވެ އެފަދަ ކަންކަން ކުރުން.\nޙާއްޞަ އެހީއަށް ބޭނުންވާ މީހުންގެ މަރުކަޒުގެ ބަގީޗާ އާލާކޮށް ހައްދައި، ފެންދީ އަދި ގަސްކާނާ އަޅައި ބެލެހެއްޓުމާއި މަރުކަޒުގެ ތެރެ ކުނިކަހާ ސާފުކުރުން.\nޙާއްޞަ އެހީއަށް ބޭނުންވާ މީހުންގެ މަރުކަޒުގެ އެކަމަޑޭޝަން ބްލޮކްގެ ކޮޓަރި ތަކުގެ ބެޑްޝީޓް، ބާލީހުއުރަ ދޮރުފޮތި ފަދަ ތަކެތި ދޮވެ އިސްތިރި ކުރުމުގެ މަސައްކަތްތަކުގައި ބައިވެރިވުން.\nޙާއްޞަ އެހީއަށް ބޭނުންވާ މީހުންގެ މަރުކަޒުގެ ޚިދުމަތްތަކާ ގުޅުންހުރި މަރުކަޒުން އަންގާ އެންމެހާ ކަންކަމުގައި ޢަމަލީގޮތުން ބައިވެރިވެ އެކަންކަން ކުރުން.


SunOnline: Samsung fahathah jassaa Smart phone market ge ehvvana anekkaa ves Apple ah\nސެމްސަންގް ފަހަތަށް ޖައްސާ، ސްމާޓް ފޯނު މާކެޓުގެ އެއްވަނަ އަނެއްކާވެސް އެޕަލް އަށް\nއައިޝަތު ފަރީޙާ 25 Feb 2021, 08:51\n2016 ގެ ފަހުން އެޕަލް އިން ވަނީ ސްމާޓް ފޯނު މާކެޓުގެ އެއްވަނަ އަށް އަނެއްކާވެސް އަރާފައި --\nސްމާޓް ފޯނުގެ މާކެޓުގައި ސެމްސަންގު ފަހަތަށް ޖައްސާލާ އެ މާކެޓުގެ ރަސްކަން އަނެއްކާ ވެސް އެޕަލް އިން ހޯދައިފި އެވެ.\nމާކެޓުގައި އެންމެ ވާދަވެރި ސެމްސަންގް އާ އަޅާބަލާ އިރު މިދިޔަ އަހަރު އެޕަލްގެ ވިޔަފާރި ވަނީ ކުރިއަރައިފަ އެވެ. އެގޮތުން އެއްވެސް ކުންފުންޏަކަށް ވުރެ ގިނަ ފޯނު މިދިޔަ އަހަރުގެ ފަހު ކުއާޓަރުގައި އެޕަލް އިން ދުނިޔޭގެ އެކި ކަންކޮޅުތަކަށް ޝިޕްކޮށްފައިވާ ކަމަށް މާކެޓް ރިސާޗު މައުލޫމާތުތައް ދައްކަ އެވެ.\nއެގޮތުން ގާތްގަނޑަކަށް 80 މިލިއަން ފޯނު މިދިޔަ އަހަރުގެ ފަހު ކުއާޓަރުގައި އެޕަލް އިން ވިއްކާފައިވެ އެވެ. މިއީ 2016ގެ ފަހުން ސެމްސަންގް ފަހަތަށް ޖައްސާލާ މާލެޓުގެ ކުރި، އެޕަލް އަށް ލިބުނު ފުރަތަމަ ފަހަރެވެ.\nއެޕަލް އިން އެންމެ ފަހުން ނެރުނު އައިފޯން 12 އަށް ވަނީ މާކެޓުގައި ރަނގަޅު ތަރުހީބެއް ލިބިފަ އެވެ. ކޮވިޑްގެ ބަލިމަޑުކަމާއެކުވެސް އެޕަލް އިން ވާދަވެރިންނަށްވުރެ ބޮޑު ފައިދާ އަކާއި ސޭލްސް އެއް ހޯދާފައިވެ އެވެ.\nއެޕަލް އިން ބުނީ 2020 ވަނަ އަހަރުގެ ފަހު ކުއާޓަރުގައި އައިފޯނުގެ ވިޔަފާރި 17 ޕަސެންޓު ކުރިއަށް ޖެހުނު ކަމަށެވެ.\nކޮވިޑާ އެކު ދުނިޔޭގެ ސްމާޓްފޯނު މާކެޓަށް 5.4 ޕަސެންޓުގެ ވެއްޓުމެއް އައިނަމަވެސް ބަލިމަޑުކަމުގައި އެޕަލްގެ ވިޔަފާރިއަށް 3.3 ޕަސެންޓުގެ ކުރިއެރުން އައިސްފައިވެ އެވެ.\nފަހު ކުއާޓަރުގައި އެޕަލް އިން ގިނަ ފޯނު ވިއްކިނަމަވެސް އަހަރު އެއްކޮށް ބަލާއިރު އެންމެ ގިނަ ފޯނު ވިއްކީ ސެމްސަންގުންނެވެ. ނަމަވެސް އެ ކުންފުނީގެ ސޭލްސް އަށް އެޕަލް އާއި އަޅާބަލާއިރު ފަހު ކުއާޓަރުގައި 14 ޕަސެންޓުގެ ދަށްވުމެއް މިދިޔަ އަހަރު އައިސްފައިވާކަމަށް މާކެޓް ރިސާޗަރުން ރިޕޯޓުކޮށްފައިވެެ އެވެ.\nމިދިޔަ އަހަރު އެއްކޮށްވެސް އެއްވަރެއްގައި މާކެޓުގައި ހިފަހައްޓާލެވުނީ ޝޯމީ އަށެވެ.\nސްމާޓްފޯނު މާކެޓުގައި އެންމެ ބޮޑު ވެއްޓުމެެއް އައި ވާވޭ އަށެވެ. ޗައިނާ އާއި އެމެރިކާގެ ތަޅާފޮޅުމާއެކު ވާވޭ ގެ ސޭލްސް ވަނީ 24.1 ޕަަސެންޓު ދަށްވެފައެވެ.\nސެމްސަންގުގެ ފޯނުތައް ޕްރީއޯޑާ ކުރުމަށް މެކްސްކޮމް\nބްލެކްބެރީ އޯއެސްގެ ޚިދުމަތް މެދުކަނޑާލައިފި


BML Community fundge ehee gai fainu gai library eh gaaim kohfi\nބީއެމްއެލް ކޮމިއުނިޓީ ފަންޑުގެ ދަށުން ރ. ފައިނު ފޭސް ޖަމިއްޔާއިން އިސްނަގައިގެން އެރަށުގައި ލައިބްރަރީއެއް ގާއިމްކޮށްފިއެވެ.\nއެގޮތުން ލައިބްރަރީ ހުޅުވާލާފައިވަނީ އެރަށުގެ ކޮމިއުނިޓީ ސެންޓަރު ހުންނަ އިމާރާތުގައެވެ. މިި ލައިބްރަރީ ވަނީ އާންމުންނަށް ބޭނުންކުރުމަށް ހުޅުވާލާފައެވެ.\nމި ޕްރޮޖެކްޓް ގެ އަމާޒަކީ ރަށުގެ ޒުވާނުން ފޮތް ކިއުމަށް ޝައުގުވެރިކަން އިތުރު ކުރުމާއި އިލްމީ މުޖުތަމައުއެއް ބިނާކުރުމެވެ. މި ލައިބްރަރީގައި ތަފާތު ފޮތްތައް ހިމަނައި، ފޮތް ކިޔޭނެ އިންތިޒާމު ހަމަޖެހިފައިވާއިރު މީގެ އިތުރުން ލައިބްރަރީގައި ވަނީ ކޮމްޕިއުޓަރ ލެބެއްވެސް ގާއިމްކޮށްފައެވެ.\nމިގޮތުން ދަރިވަރުން ސްކޫލުގެ އެކިއެކި މަސައްކަތްތައް ކުރުމާއި، ރިސާރޗް މަސައްކަތް ކުރުމަށް3ކޮމްޕިއުޓަރ ސިސްޓަމް ވަނީ ބެހެއްޓިފައެެވެ. މި ޕްރޮޖެކްޓްގެ ދަށުން ކޮމިއުނިޓީ ސެންޓަރ ކުރިމަތީގައި އޮތް ހުސް ބިމުގައި ފޮތްކިޔަން ތިބެވޭނެހެން ބެޗް ބަހައްޓައި ފޮތް ހަރުގަނޑު ވަނީ ބަހައްޓާފަ އެވެ. އަދި ރަށުގެ އަތިރިމަތީގައި މީހުން އެއްވެ އެޅޭ3ސަރަހައްދެއްގައި މޮބައިލް ފޮތް ހަރުތަކެއް ބެހެއްޓި ގިނަ ރައްޔިތުންނަށް ފޮތް ކިޔޭނެ އިންތިޒާމުވެސް ވަނީ ހަމަޖައްސާފަ އެވެ.\nކޮމިއުނިޓީ ފަންޑުގެ ދަށުން މި ޕްރޮޕޯސަލް ކާމިޔާބު ކުރި ފައިނު އެސޯސިއޭޝަން ފޯ ކޮމިއުނިޓީ އެންޑެވާރސް (ފޭސް) ޖަމިއްޔާގެ ރައީސް ޙުސައިން ވަހީދު ވިދާޅުވީ " ޕަބްލިކް ލައިބްރަރީ އަދި ކޮމްޕިއުޓަރ ލެބްގެ ސަބަބުން ސްކޫލް ދަރިވަރުންނާއި، އެކި ކޯސްތަކުގައި ކިޔަވަމުންދާ ފަރާތްތަކާ އަދި މިޖަމިއްޔާއިން ކުރިއަށްގެންދިޔުމަށް ހަމަޖެހިފައިވާ ކުދި ކޯސްތަކުގެ ބައިވެރިންނަށް އިލްމީ ދިރާސާ، އެސައިންމެންޓް އަދި ރިފަރެންސް މެޓީރިއަލް ހޯދުމަށް ވަރަށްބޮޑު އެހީއަކަށްވެގެންދާނެ. މި ޕްރޮޖެކްޓްގެ ސަބަބުން ރަށުގެ އެކި ފަންތީގެ މީހުން ފޮތްކިޔުމަށް އަހުލުވެރިވެ އިލްމީ މުޖުތަމައުއެއް ބިނާ ކުރުމަށް މިޖަމިއްޔާއިން ކުރަމުންދާ މަސައްކަތަށް އިތުރު އެހީއަކަށްވެގެންދާނެ."


ލޯކަލް ކައުންސިލްތަކުގެ އިންތިހާބާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ އިންތިހާބީ ދާއިރާތައް ކަނޑައެޅުމާބެހޭ ގަވާއިދު) އަށް2ވަނަ އިސްލާހު ގެނައުމުގެ ގަވާއިދު (ގަވާއިދު ނަންބަރު 01/2020) - Gaanoon.com\nލޯކަލް ކައުންސިލްތަކުގެ އިންތިހާބާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ އިންތިހާބީ ދާއިރާތައް ކަނޑައެޅުމާބެހޭ ގަވާއިދު) އަށް2ވަނަ އިސްލާހު ގެނައުމުގެ ގަވާއިދު (ގަވާއިދު ނަންބަރު 01/2020)\nލޯކަލް ކައުންސިލްތަކުގެ އިންތިހާބާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގެ އިންތިހާބީ ދާއިރާތައް ކަނޑައެޅުމާބެހޭ ގަވާއިދު) އަށް2ވަނަ އިސްލާހު ގެނައުމުގެ ގަވާއިދު\n(ގަވާއިދު ނަންބަރު 1/2020)\nގަވާއިދު ނަންބަރު 1086/2019 (ލޯކަލް ކައުންސިލްތަކުގެ އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ އިންތިޚާބީ ދާއިރާތައް ކަނޑައެޅުމާބެހޭ ގަވާއިދު) އަށް އަންނަނިވި އިސްލާހުތައް ގެނައުން.\n1 ވަނަ މާއްދާ - ބުނެވިދިޔަ ގަވާއިދުގެ 19 ވަނަ މާއްދާގެ ފަހަތަށް 20 ވަނަ މާއްދާއެއް އިތުރު ކުރުމަށްފަހު، މާއްދާތަކުގެ ނަންބަރުތައް ތަރުތީބުކުރުން.\nހާއްސަ ހާލަތެއް މެދުވެރިވެއްޖެނަމަ ޢަމަލުކުރާނެ ގޮތް 20.\nމި ގަވާއިދުގައި ބަޔާންކޮށްފައިވާ ގޮތުގެމަތިން، އިލެކްށަންސް ކޮށަނުން ސިޓީތަކުގެ ދާއިރާތައް ކަނޑައަޅައި، މި ގަވާއިދުގައިވާ އިޖުރާއަތުތައް ފުރިހަމަކޮށްފައިވަނިކޮށް، ގާނޫނު ނަންބަރު 7/2010 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ޤާނޫނު) ގެ 51 ވަނަ މާއްދާގެ ދަށުން ރައީސުލްޖުމްހޫރިއްޔާ އައު ސިޓީއެއް ކަނޑައަޅުއްވައިފިނަމަ، އެ ހާލަތުގައި މި ގަވާއިދުގައި ބަޔާންކުރާ މުއްދަތުތަކެއް ނުގުނޭނެއެވެ. މި ފަދަ ހާލަތްތަކުގައި އަމަލުކުރާނީ އިލެކްޝަންސް ކޮމިޝަނުން ކަނޑައަޅާ އިއުލާނުކުރާ ގޮތެއްގެ މަތިންނެވެ.\n2 ވަނަ މާއްދާ - މި ގަވާއިދަށް އަމަލުކުރަން ފަށާނީ، ދިވެހި ސަރުކާރުގެ ގެޒެޓުގައި މި ގަވާއިދު ށާއިއުކުރާ ދުވަހުން ފެށިގެންނެވެ.\n82F_2020-01 - Local Council and Women's Development Committee Electoral Demarcation Regulation (No. 1086-2019) 2nd Amendment.pdf


300 million aharu vee bondeh ge fosil hoadhaifi\n300 މިލިއަން އަހަރުވީ ބޮނޑެއްގެ ފޮސިލް ހޯދައިފި\n300 މިލިއަން އަހަރުވެފައިވާ ބޮޑާގެ ކަށިތަށް-\nތާރީހީ ތަކެތި ހޯދަން އާކިއޮލިޖިސްޓުން ހުއްޓާ ނުލައި ބުރަ މަސައްކަތް ކުރެ އެވެ. އާންމު ގޮތެއްގައި މިފަދަ ތާރީހީ ކަންކަން ހޯދުމުގައި އުޅެނީ ޔުނިވާސިޓީތަކާއި ޖަމާއަތްތަކެވެ. މަދުން ނަމަވެސް އަމިއްލަ ފަރާތަކުން ބޮޑެތި ތާރީހީ ހޯދުންތައް ހޯދަން މަސައްކަތް ކުރެ އެވެ.\nމިއަހަރު ނިމެން ދާއިރު މިހާތަނަށް މީގެ ކުރިން ނުހޯދި ހުރި ގިނަ ތާރީހީ ސައިޓުތައް ހޯދައި އެކަމުގެ މައުލޫމާތު ދީފައި ވެއެވެ. އެހެންކަމުން މިއީ އެފަދަ ދިރާސާވެރިންނަށް ވަރަށް ކާމިޔާބު އަހަރެކެވެ.\nމިއަހަރު ނިމެންދާއިރު ވެސް ތާރީހީ ދިރާސާވެރިން މިވަނީ މިއަހަރު ފެނުނު އެންމެ ދުވަސްވީ ކަށިތައް ހޯދާފަ އެވެ. ކެނެޑާގެ ޔުނިވާސިޓީއެއް ކަމަށްވާ ކާލެޓަން ޔުނިވާސިޓީގެ ދިރާސާވެރިން އެ ގައުމުން ވަނީ 300 މިލިއަން އަހަރުވެފައިވާ ބޮނޑެއްގެ ކަށިތައް ހޯދާފަ އެވެ. މިއީ މިއަހަރު ހޯދުނު އެންމެ ދުވަސްވީ ހޯދުމެވެ. ދެ ވަނައިގައި އުޅެނީ މިސްރުން ފެނުނު އިންސާނުންގެ ސޫރަ ސިފަކޮށްދޭ ސަންދޯއްތަކެވެ. އެ ސަންދޯއްތަކަކީ މީގެ 100 އަހަރު ކުރީގެ އެއްޗެއްސެވެ.\nޕޭލްޒޮއިކް ބޮޑު ހުންނަ ގޮތް ދައްކުވައިދޭ ކުރެހުމެއް\nތަހުލީލުތަކުން އެގުނު ގޮތުގައި މިއީ ބޮނޑުގެ އާއިލާއެއް ކަމަށްވާ ޕޭލްޒޮއިކް އާއިލާއަށް ނިސްބަތްވާ ބޮނޑެކެވެ. މި ބޮޑު މިހާރު އާންމުކޮށް ފެންނަނީ ދެކުނު އެފްރިކާގެ ގައުމުތަކުގެ ސަހަރާތަކުންނެވެ. އަދި މިއީ ދުނިޔެއިން ނެތި ހިނގައިދާނެ ކަމުގެ ބިރު ހީވެފައިވާ ބޮނޑެކެވެ. މި ބޮޑަކީ އާންމުކޮށް ހަ ފޫޓަށް ބޮޑުވާ އެއްޗެކެވެ. ހަފޫޓަށް ބޮޑުވާއިރު ޕޭލްޒޮއިކް ބޮނޑު ސިފަވާނީ އިގުވާނާއާކާ އެވެ.\nކެނެޑާއިން ފެނުނު ބޮނޑުގެ ދިގު މިނުގައި ދެ މީޓަރު ހުއްޓެވެ. އަދި ފުޅާ މިނުގައި ދެ ސެންޓިމީޓަރު ހުއްޓެވެ. ތަހުލީހުތަކުން އެގުނު ގޮތުގައި މި ބޮޑު މަރުވެފައި ވަނީ ފިނި މޫސުމުން ރައްކާތެރިވުމުގެ ގޮތުން ގަލެއްގެ ތެރެއަށް ވަދެ އެތަނުން ނުނުކުމެވުމުގެ ސަބަބުންނެވެ. ކަށިތަށް ފެނިފައި ވަނީ ވެސް ދެ ގާ ދޭތެރެއިންނެވެ.